ישיבת מליאה, כנסת 16, פרוטוקול מספר הישיבה המאתיים-ושלוש של הכנסת השש-עשרה, 2005-01-03 00:00

יעקב ליצמן: הצעת חוק מיסוי מקרקעין (שבח, מכירה ורכישה) (תיקון – משפחה חד-הורית), התשס"ג–2003 61

אהוד רצאבי: הצעת חוק מיסוי מקרקעין (שבח, מכירה ורכישה) (תיקון – מס רכישה על דירת מגורים), התשס"ד–2004 62

בנימין נתניהו: הצעת חוק מלווה המדינה (תיקון מס' 14), התשס"ה–2005 63

אברהם הירשזון: הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם, התשס"ה–2004 65

בנימין אלון: שאילתות ותשובות 73

בנימין אלון: 2007.

בנימין אלון: שביתת עובדי המועצה הדתית בחצור-הגלילית 74

בנימין אלון: 2146.

בנימין אלון: נידוני קהיר 76

בנימין אלון: 2149.

בנימין אלון: בית-העלמין "תל-רגב" 78

בנימין אלון: 2169.

בנימין אלון: תעריפי חלקות קבר בבית-העלמין "תל-רגב" 80

בנימין אלון: 2222.

בנימין אלון: הסכם בין משרד ראש הממשלה לבין מלון "מצודת דוד" בירושלים 81

בנימין אלון: 2332.

בנימין אלון: תוכנית לפיתוח הנגב והגליל 83

בנימין אלון: 2185.

בנימין אלון: סימון כבישים 85

בנימין אלון: 2279.

בנימין אלון: מסע פרסום לפרויקט נתב"

בנימין אלון: ג

בנימין אלון: –2000 88

בנימין אלון: 2301.

בנימין אלון: מדיניות שימוש בדלק חלופי לתחבורה 89

בנימין אלון: 2416.

בנימין אלון: תקנות התעבורה לעניין בדיקת שכרות 91

בנימין אלון: 2078.

בנימין אלון: עבודה בשבתות ובמועדי ישראל ברשות הטבע והגנים הלאומיים 92

בנימין אלון: 2087.

בנימין אלון: השמירה על חוות לגידול בעלי-חיים מסוכנים 95

בנימין אלון: 2174.

בנימין אלון: רמת הקרינה מאנטנות באזור מטולה 97

בנימין אלון: 2226.

בנימין אלון: סכנת זיהום סביבתי באזור רמת-חובב 99

בנימין אלון: 2362.

בנימין אלון: חוות הגז בקריית-אתא 100

ראובן ריבלין: גברתי, רבותי חברי הכנסת, היום יום שני, כ"ב בטבת התשס"ה, 3 בחודש ינואר 2005 למניינם.

ראובן ריבלין: אני מתכבד לפתוח את ישיבת הכנסת.

ראובן ריבלין: הודעת מזכיר הכנסת.

סגן מזכיר הכנסת דוד לב: ברשות יושב-ראש הכנסת, הנני מתכבד להודיע, כי הונחו היום על שולחן הכנסת – לדיון מוקדם:

סגן מזכיר הכנסת דוד לב: הצעת חוק סיווג, סימון ואיסור שידורים מזיקים (תיקון – החלת חובת הסימון על פרסומים), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק רשות הספנות והנמלים (תיקון – דחיית תחילה), התשס"ה–2005, מאת חבר הכנסת שלום שמחון וקבוצת חברי הכנסת; הצעת חוק לתיקון פקודת התעבורה (מחיר מרבי בעבור חנייה בחניון בבעלות רשות מקומית), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק תקציב לסיוע הומניטרי, התשס"ה–2005, מאת חברי הכנסת נעמי בלומנטל ועמרם מצנע; הצעת חוק מרכז מרשם לאוניברסיטאות, התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק הסדרת מעמדם ונציגותם של ההורים במערכת החינוך, התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק איסור רוכלות רוחנית בקרבת מוסדות חינוך, התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק עבודת נשים (תיקון – אי-רציפות ימי אשפוז), התשס"ה–2005, מאת חבר הכנסת חמי דורון וקבוצת חברי הכנסת; הצעת חוק לימוד חובה (תיקון – גיל), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק לימוד חובה (תיקון – ביטול תשלומי הורים), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק כתוביות בסרטים ובמופעים, התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק הגנת הפרטיות (תיקון – הגבלת מסירת מידע מאת גופים ציבוריים), התשס"ה–2005, מאת חבר הכנסת איתן כבל; הצעת חוק המוזיאונים (תיקון – פטור מדמי כניסה לקטינים), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק מס ערך מוסף (תיקון – שיעור אפס על ספרי לימוד), התשס"ה–2005, מאת חבר הכנסת אילן שלגי וקבוצת חברי הכנסת; הצעת חוק מס ערך מוסף (תיקון – שיעור מופחת על ספרות מקור), התשס"ה–2005, מאת חברי הכנסת אילן שלגי, רוני בריזון, אתי לבני ומל פולישוק-בלוך; הצעת חוק מינוי ועדה מחליפה למועצות ועיריות (תיקוני חקיקה), התשס"ה–2005, מאת חבר הכנסת אריה אלדד; הצעת חוק רף לתקציב מחקר ופיתוח ממשלתי,

סגן מזכיר הכנסת דוד לב: התשס"ה–2005, מאת חבר הכנסת יגאל יאסינוב וקבוצת חברי הכנסת; הצעת חוק פרסום פרוטוקולים באינטרנט (תיקוני חקיקה), התשס"ה–2005, מאת חבר הכנסת חמי דורון וקבוצת חברי הכנסת; הצעת חוק התקשורת (בזק ושידורים) (תיקון – איסור התקשרות לצורך פרסומת), התשס"ה–2005, מאת חברת הכנסת גילה פינקלשטיין; הצעת חוק הבוררות (תיקון – חובת הנמקה וערכאת ערעור), התשס"ה–2005, מאת חברת הכנסת נעמי בלומנטל וקבוצת חברי הכנסת; הצעת חוק מס רכוש וקרן פיצויים (תיקון – נזקי שיטפונות), התשס"ה–2005, מאת חברי הכנסת עסאם מח'ול, מוחמד ברכה ואחמד טיבי; הצעת חוק השיפוט הצבאי (תיקון – וידוא הריגה), התשס"ה–2005, מאת חבר הכנסת רן כהן; הצעת חוק דחיית שירות לתלמידי ישיבות שתורתם אומנותם (תיקון – ביטול החוק), התשס"ה–2005, מאת חבר הכנסת אילן ליבוביץ וקבוצת חברי הכנסת; הצעת חוק "הישראלי הטוב", התשס"ה–2005, מאת חברי הכנסת גלעד ארדן ויצחק כהן; הצעת חוק העתיקות (תיקון – העתקת קברים עתיקים), התשס"ה–2005, מאת חבר הכנסת אורי אריאל וקבוצת חברי הכנסת; הצעת חוק שוויון זכויות לאנשים עם מוגבלות (תיקון – נגישות לשירותי תחבורה ציבורית - קיצור מועדי הודעה לצורך קבלת שירות), התשס"ה–2005, מאת חבר הכנסת מגלי והבה; הצעת חוק לתיקון פקודת העיריות (החלת הוראות חוק החברות הממשלתיות על תאגידים עירוניים), התשס"ה–2005, מאת חבר הכנסת אורי אריאל; הצעת חוק-יסוד: הממשלה (תיקון – הפסקת כהונתו של שר), מאת חבר הכנסת בנימין אלון; הצעת חוק השמירה על המקומות הקדושים (תיקון – הר-הבית), התשס"ה–2005, מאת חבר הכנסת אפי איתם; הצעת חוק התכנון והבנייה (תיקון – הספקת חשמל לבתים שעומדים בתנאים לקבלת היתרי בנייה), התשס"ה–2005, מאת חברי הכנסת עזמי בשארה, ג'מאל זחאלקה וואסל טאהא; הצעת חוק מניעת פגיעה במטפלים, התשס"ה–2005, מאת חבר הכנסת שאול יהלום; הצעת חוק הזנה במוסדות חינוך, התשס"ה–2005, מאת חברי הכנסת מוחמד ברכה, עסאם מח'ול ואחמד טיבי; הצעת חוק הטבות לאזרח צעיר, התשס"ה–2005, מאת חבר הכנסת יצחק הרצוג; הצעת חוק הסכמים קיבוציים (תיקון – חובת משא-ומתן),

סגן מזכיר הכנסת דוד לב: התשס"ה–2005, מאת חברי הכנסת עמיר פרץ ואילנה כהן; הצעת חוק עבודת נשים (תיקון – הארכת חופשת לידה), התשס"ה–2005, מאת חבר הכנסת רומן ברונפמן; הצעת חוק לתיקון פקודת הסמים המסוכנים (חילוט רכוש), התשס"ה–2005, מאת חבר הכנסת ניסן סלומינסקי; הצעת חוק העונשין (תיקון – איסור שימוש בסמלים ודימויים של השואה), התשס"ה–2005, מאת חברת הכנסת יולי תמיר; הצעת חוק שיפוט בתי-דין רבניים (נישואין וגירושין) (תיקון – הרחבת סמכויות), התשס"ה–2005, מאת חבר הכנסת יצחק לוי.

סגן מזכיר הכנסת דוד לב: לקריאה שנייה ולקריאה שלישית: הצעת חוק למניעת העסקה של עברייני מין במוסד המכוון למתן שירותים לקטינים (תיקון מס' 2), התשס"ה–2005, וכן הצעת חוק העונשין (תיקון מס' 84), התשס"ה–2005, שהחזירה ועדת החוקה, חוק ומשפט.

סגן מזכיר הכנסת דוד לב: עוד אודיע

סגן מזכיר הכנסת דוד לב: כם בדבר שינוי טכני בנוסח הצעת חוק הביטוח הלאומי (תיקון מס' 77), התשס"ה–2004, שהונחה על שולחן הכנסת לקריאה שנייה ולקריאה שלישית מטעם ועדת העבודה, הרווחה והבריאות ביום י"ז בטבת התשס"ה, 29 בדצמבר 2004: במקום "הצעת חוק זו נדונה בכנסת בקריאה הראשונה ביום י' באב התשס"ד (28 ביולי 2004)", צריך להיות: "הצעת חוק זו נדונה בקריאה הראשונה ביום ח' בטבת התשס"ה (20 בדצמבר 2004)".

סגן מזכיר הכנסת דוד לב: תודה.

ראובן ריבלין: תודה למשנה למזכיר הכנסת.

ראובן ריבלין: רבותי חברי הכנסת, כבר יותר משבוע העולם כולו מאזין לחוק הטבע.

ראובן ריבלין: העולם המערבי, המודרני, למד עד כמה יכול הוא להיות אפס כוח מול איתני הטבע.

ראובן ריבלין: האסון בדרום-מזרח אסיה, המוות, ההרס, הזוועות – כולם מביאים להבנתו של אדם כי כוחו מוגבל וכי יפה גם קצת צניעות לאדם המודרני.

ראובן ריבלין: אבל בשולי האסון הזה גילינו גם צדדים חיוביים.

ראובן ריבלין: מדינת ישראל ושלוחיה הצליחו להוות קרן אור בתוך המסגרת השחורה.

ראובן ריבלין: ישראל דאגה לא רק לאזרחיה שנקלעו לאסון, אלא הפנתה רופאים, יחידות חילוץ ומשאבים רבים לאזורים הנפגעים.

ראובן ריבלין: דווקא בימים קשים כאלה ישראל מתגלה בפנים היפות יותר שלה, ישראל ההומנית הנותנת כתף לעמים במצוקה.

ראובן ריבלין: זכינו והצלנו נפשות רבות.

ראובן ריבלין: והרי כל המקיים נפש אחת, כאילו קיים עולם מלא.

ראובן ריבלין: בשם הכנסת כולה אבקש להודות לצוותי ההצלה, לרופאים, לאנשי זק"א ולצוות המסור של משרד החוץ שעשה רבות לאיתור ישראלים באזורים המוכים וליצירת קשר עמם.

ראובן ריבלין: לבנו עם בני המשפחות של הישראלים שנהרגו ונפצעו, וכולנו תקווה כי כל הנעדרים יימצאו בריאים ושלמים.

ראובן ריבלין: מי ייתן ולא נדע אנחנו ולא ידע העולם כולו שעות קשות כאלו.

ראובן ריבלין: כן יהי רצון.

ראובן ריבלין: א.

ראובן ריבלין: האם יש ממשלה בישראל?

ראובן ריבלין: ;

ראובן ריבלין: ג.

ראובן ריבלין: דוח הביטוח הלאומי על הרעב בקרב ילדים והקיצוץ בסל התרופות

ראובן ריבלין: רבותי, בטרם נתחיל את סדר-היום ואת ההצעות לאי-אמון, אני מבקש להודיע כי כאשר לפני שבוע הודעתי שאני מתכוון להכריז היום על ראש האופוזיציה, הבאתי בחשבון את הוראות החוק, שבו נאמר שלסיעת העבודה, כנראה, יש הסכם המחייב תמיכה בממשלה.

ראובן ריבלין: החוק אינו מחייב הסכם קואליציוני.

ראובן ריבלין: הוא בא ואומר שאם יש הסכם לתמיכה בממשלה - אני הודעתי, כמובן, שאני מתכוון למנות היום את יושב-ראש הסיעה הגדולה באופוזיציה, חבר הכנסת טומי לפיד, או לחלופין, אם וכאשר יודיעו לי יותר ממחצית חברי האופוזיציה כאמור בחוק כי הם מבקשים אחר למנות אותו או לשקול זאת - על כל פנים כמצוות החוק למנות את חבר הכנסת יוסף לפיד כיושב-ראש האופוזיציה, והודעתי על כך גם לסיעת שינוי וגם לסיעת העבודה.

ראובן ריבלין: קיבלתי בתשובה על מכתבי מכתב האומר כהאי לישנא, מטעם יושבת-ראש הסיעה, חברת הכנסת דליה איציק: "בתשובה למכתבך, הנני להודיעך, על-פי הוראת סעיף 11(ג) לחוק הכנסת, התשנ"ד–1994, כי סיעת העבודה איננה צד להסכם המחייב תמיכה בממשלה".

ראובן ריבלין: לפיכך, ולא אני הוא השופט, אלא קיבלתי הודעה לפי הסעיף, וכמובן, הציבור ישפוט, חבר הכנסת לפיד, אני יכול להזמין אותך בשלב זה רק לבוא ולהרצות את טענותיך, מדוע יש להביע אי-אמון בממשלה, ועדיין איני יכול להכריז עליך כיושב-ראש האופוזיציה.

ראובן ריבלין: בבקשה, אדוני.

יוסף (טומי) לפיד: יש טעם?

ראובן ריבלין: אדוני היה עולה, ויכול היה לדבר על מה שהוא רוצה, או לבקש ממני להפסיק את הישיבה, אבל חבר הכנסת שטרית יודע, והוא בקיא ורואה ושומע - הוא נמצא.

ראובן ריבלין: ודאי.

ראובן ריבלין: השר המקשר מאיר שטרית נמצא כאן לפנינו, והוא יאזין וישמע וישיב בשם הממשלה.

מאיר שטרית: בגלל המהומה בחוץ לא יכולתי להגיע.

יוסף (טומי) לפיד: אדוני היושב-ראש, אנו נחכה בסבלנות למינויי כיושב-ראש האופוזיציה, אם כי ההודעה הזאת של העבודה, אפשר היה להטיל בה גם ספק וגם דופי.

יוסף (טומי) לפיד: ואומנם השאלה שבגללה אנו מבקשים להגיש אי-אמון היא: האם בכלל יש ממשלה?

יוסף (טומי) לפיד: אז יש פה אומנם שר אחד, ואין אף חבר כנסת של הליכוד; יש חבר כנסת אחד של העבודה.

ראובן ריבלין: יש לליכוד ישיבת סיעה.

יוסף (טומי) לפיד: כך שהשאלה היא, האם אכן קיים מוסד שכזה, ששמו ממשלת ישראל.

יוסף (טומי) לפיד: השאלה הזאת היא אקטואלית ביותר.

יוסף (טומי) לפיד: אנו מחכים שבועות להרכבתה של הממשלה, שבועות, ואנו שומעים כל מיני שמועות, אבל לא רואים ממשלה.

יוסף (טומי) לפיד: אדוני היושב-ראש, הואיל והמדינה בכל זאת צריכה להתנהל, חשבנו בסיעה שלנו, שאם אין ממשלה, לפחות תהיה ממשלת צללים על-פי הדגם הבריטי המצוין, כי חברי כנסת שהם גם אחראים על תיקים שבממשלה, יכולים לעקוב אחרי מעשיו של כל שר ואחרי הנעשה בכל משרד.

ראובן ריבלין: אתה כבר הצלחת ליצור קואליציה בתוך האופוזיציה - - -

יוסף (טומי) לפיד: לא קואליציה בתוך האופוזיציה, כל ההרכב הזה הוא על טוהרת שינוי.

יוסף (טומי) לפיד: ואני גם רוצה להודיע לכנסת על ממשלת הצללים של שינוי, שבה אני ממונה על התיק של ראש הממשלה והמשנה לראש הממשלה; על תיק האוצר והתקשורת - חברי אברהם פורז; ממלא-מקום - אברהם פורז; על תיק החוץ אחראי מודי זנדברג; על עלייה וקליטה ויהדות התפוצות אחראי ויקטור בריילובסקי; על תיק הביטחון ואיכות הסביבה אחראי חבר הכנסת אילן שלגי; על חינוך ותרבות ותיק המדע אחראית חברת הכנסת מלי פולישוק-בלוך.

ראובן ריבלין: היא הסכימה לצירוף המדע והחינוך?

יוסף (טומי) לפיד: ההצעה שלי התקבלה בסיעה פה-אחד, אדוני היושב-ראש.

יוסף (טומי) לפיד: חבר הכנסת רשף חן אחראי על תיק החקלאות והוא גם ממשיך לכהן כיושב-ראש הסיעה; חבר הכנסת רוני בריזון אחראי על תיק הפנים והוא אחראי אצלנו גם על ענייני דת ומדינה; חבר הכנסת אהוד רצאבי אחראי על תיקי התמ"ס והבריאות; חברת הכנסת אתי לבני אחראית על תיק המשפטים; חבר הכנסת אילן ליבוביץ אחראי על תחבורה, שיכון ובנייה; חבר הכנסת חמי דורון על תשתיות; חבר הכנסת יגאל יאסינוב - על הרווחה; וחברת הכנסת החדשה שלנו, אראלה גולן - על תיק התיירות.

יעקב מרגי: מה עם פריצקי?

ראובן ריבלין: רבותי, זאת הממשלה היחידה שהיא יותר קטנה מהממשלה שאריק שרון ממנה.

יוסף (טומי) לפיד: התיק היחיד שלגביו עוד לא נפלה החלטה הוא התיק לביטחון פנים.

אורי אריאל: אתה יכול לסדר לי משהו?

יוסף (טומי) לפיד: אנחנו נדבר על זה כשאני אהיה ראש האופוזיציה.

גאלב מג'אדלה: אני יכול לבוא במקום שחקן זר, רכש?

יוסף (טומי) לפיד: אני רוצה קודם לראות שיראיינו אותך פעם אחת.

יוסף (טומי) לפיד: היום שמעתי ברדיו שעוד לא רואיינת אף פעם.

יוסף (טומי) לפיד: אני מוכן לתת לך שיעורים בעניין הזה.

גאלב מג'אדלה: רואיינתי הרבה פעמים.

יוסף (טומי) לפיד: רבותי, הדבר הזה מאוד רציני, כי באופוזיציה אין תפקידים מוגדרים לחברי הסיעות וכל אחד עושה בדרך כלל כטוב בעיניו, מתעניין במה שמעניין אותו ועוסק במה שהוא רוצה לעסוק בו.

יוסף (טומי) לפיד: אין מעקב שיטתי אחרי מעשי שרים ומשרדי הממשלה.

יוסף (טומי) לפיד: אני חושב שהגיע הזמן להנהיג אצלנו סדר לפי הפרלמנטריזם הבריטי, שהוא הפרלמנט המנוסה ביותר בעולם, אם כי, בניגוד למה שחושבים, הוא לא הפרלמנט הוותיק ביותר בעולם, אלא הפרלמנט האיסלנדי, אבל הוא ודאי הפרלמנט המנוסה ביותר בעולם ויכול לשמש לנו דוגמה ומופת.

יוסף (טומי) לפיד: אני בטוח שממשלת הצללים, בחלקה לפחות, היא שתהיה לאחר הבחירות ההולכות וקרבות לממשלה הבאה.

יוסף (טומי) לפיד: שואלים אותנו רבים מדוע עזבנו את הממשלה בגלל 290 מיליון שקל בלבד.

יוסף (טומי) לפיד: קודם כול, 290 מיליון שקל זה לא בלבד.

יוסף (טומי) לפיד: כל הבעיות של העמותות שעוסקות בעניינים הומניטריים, באיכות הסביבה, בעניים, בנדכאים וביתומים יכולות היו להסתדר עם תקציב בסכום של 290 מיליון שקל.

יוסף (טומי) לפיד: זהו סכום גדול מאוד, אבל אנחנו הרי ידענו שזו רק ההתחלה.

יוסף (טומי) לפיד: ידענו שאם נסכים להקציב ליהדות התורה 290 מיליון שקל ונבלע את הדג הזה, יבואו אחריו דג שני ודג שלישי, ואכן הם באו מייד.

יוסף (טומי) לפיד: אחרי כמה ימים נודע לנו שחבר הכנסת ליצמן יהיה יושב-ראש ועדת הכספים – הלכה ועדת הכספים.

יוסף (טומי) לפיד: עכשיו נודע לנו שרוצים למנות מש"ס יושב-ראש לוועדת הכלכלה, כדי לקבור סופית את הכלכלה הישראלית.

יוסף (טומי) לפיד: וכמובן, עכשיו הגענו לא לדג מסריח קטן, הרינג קטן, אלא ללווייתן, אדוני היושב-ראש.

יוסף (טומי) לפיד: הלווייתן הוא הסכמה גם של הליכוד וגם של העבודה לבטל את כל סעיפי דוח-דברת לגבי בתי-הספר של החרדים.

יוסף (טומי) לפיד: אני מקווה שבג"ץ יתערב בזה.

יוסף (טומי) לפיד: זה שהליכוד מסכים לזה, ניחא.

יוסף (טומי) לפיד: מפלגת העבודה – רפורמה בחינוך, שוויונית, מתקדמת – חבר הכנסת מצנע, חבר הכנסת שוחט, אני שואל אתכם: איך אתם יכולים להסכים לכך שהסיעה שלכם תסכים שכל דוח-דברת שנוגע לעניין מאוד מרכזי וחשוב, בתי-הספר של החרדים, כל הדוח הזה יימחק?

יוסף (טומי) לפיד: זה ההרס הטוטלי של הרפורמה בחינוך, הרפורמה החשובה ביותר מאז ביטל בן-גוריון חלק מההפרדות בחינוך הישראלי.

יוסף (טומי) לפיד: לא מספיק הוא ביטל.

יוסף (טומי) לפיד: רבותי, זה אומר לנו לאן כל העסק הזה מתקדם, ואם היה לי איזה ספק ששינוי עשתה נכון כאשר היא פרשה מהממשלה בגלל 290 מיליון השקל, הרי באו ליצמן, באה ועדת-דברת, וזה לא הסוף, זאת רק ההתחלה.

יוסף (טומי) לפיד: על כן, לא זו בלבד שאנחנו מסכימים למלא תפקיד מרכזי באופוזיציה, אנחנו גאים על כך ואנחנו שמחים.

יוסף (טומי) לפיד: ועכשיו, אנחנו באים לעניין הכלכלי.

יוסף (טומי) לפיד: הרי ברור לכם ש-290 מיליון שקל ליהדות התורה, 130 מיליון שקל שהובטחו למפד"ל, 600-700 מיליון שקל שהובטחו לעבודה - הלך המיליארד הראשון וגם זו רק ההתחלה.

יוסף (טומי) לפיד: ואתה, השר שטרית, שהיית מספר שתיים במשרד האוצר והיית שותף עם נתניהו וגם אתי ועם פורז ועם חברי שינוי, היית שותף להצלחה הגדולה של התוכנית הכלכלית שנתניהו יזם – אני מוכן לתת לו על זה קרדיט – שהביאה לכך שב-2004 הצמיחה היתה 4.2% והעלייה ברמת החיים היתה 3.5%, אחרי מיתון באמת מאוד מאוד חמור, אתה יודע מה שאני יודע וכל הציבור יודע, שהולכים לחסל את התוכנית הכלכלית הזאת, כי עכשיו מתחילים את המימון של כל אלה שמתעלקים על הממשלה כדי לזכות בטובות הנאה על חשבון הציבור, השוויון והצדק.

יצחק וקנין: מעמד הביניים שלך, איפה הוא?

יוסף (טומי) לפיד: עכשיו אנחנו עדים, אדוני היושב-ראש, לחיזיון הזוי שאין כדוגמתו בשום פרלמנט בעולם.

יוסף (טומי) לפיד: אני בטוח שיש פרלמנטים שבהם מתייעצים חברי פרלמנט עם שולחיהם, עם מנהיגיהם, עם יושבי-ראש של הקבוצות האידיאולוגיות שלהם.

יוסף (טומי) לפיד: זה הפרלמנט היחיד בעולם שבו יש חברי כנסת שאין להם מושג מה דעתם על הנושאים הקרדינליים של המדינה.

יוסף (טומי) לפיד: הם לא יודעים.

יוסף (טומי) לפיד: כמו שש"ס לא יודעת מה היא חושבת עד שהרב עובדיה יוסף אומר לה, יהדות התורה, או לפחות חלק ממנה, אין לה מושג מה היא חושבת בעניין הקואליציה, כי הרב עוד לא הודיע לה.

יצחק וקנין: - - - של שינוי - - -

יוסף (טומי) לפיד: ואז אני שואל, בשביל מה יש חברי כנסת.

יוסף (טומי) לפיד: צריך להציב פה בובות, והרב בבית ילחץ על כפתור, ואם יידלק אור אדום - הוא נגד, ואם יידלק על הבובה אור ירוק - אז הוא בעד.

יוסף (טומי) לפיד: מה צריך חברי כנסת שלא יודעים מה הם חושבים, מה הם עושים, בעד מה הם ונגד מה הם?

יוסף (טומי) לפיד: ובתנאים אלה מתנהל עכשיו הדיון הקואליציוני, כאשר לכאורה שרון יודע מה הוא רוצה, כאשר המנהיג החדש של מפלגת העבודה, פינס, גם הוא יודע מה הוא רוצה, אבל החלק השלישי של השותפות הזאת, אין להם מושג מה הם רוצים.

יוסף (טומי) לפיד: הם מחכים שיודיעו להם.

יוסף (טומי) לפיד: זה לא קונסטיטוציוני, זה לא הגיוני, זה לא בריא, זה לא נבון, זה לא סביר, וזה לא יכול להיות במדינה מתוקנת.

יעקב מרגי: זה מה יש.

יוסף (טומי) לפיד: אז עכשיו יושבת מדינת ישראל ומחכה לשמוע מה יאמר הרב אלישיב.

יוסף (טומי) לפיד: לפני שלושה שבועות ישבה מדינת ישראל וחיכתה לשמוע מה יאמר הרב עובדיה יוסף.

יוסף (טומי) לפיד: רבותי, בשביל מה אתם באים לכאן?

קריאות: - - -

יעקב מרגי: להכעיס אותך.

אליעזר כהן: - - -

ראובן ריבלין: אדוני ראש תנועת שינוי, הפריעו לך.

ראובן ריבלין: אדוני סיים את הזמן והוא עומד על הדוכן כבר בערך 15 דקות.

ראובן ריבלין: השאלה שלי - הפריעו לך, אדוני רוצה עוד שתי דקות או שהוא מתכוון לסיים?

יוסף (טומי) לפיד: אני עוד מעט מסיים.

ראובן ריבלין: אני אתן לך עוד שתי דקות שלמות.

ראובן ריבלין: בבקשה.

ראובן ריבלין: על ההפרעות - שתי דקות שלמות.

יוסף (טומי) לפיד: רבותי, אנחנו עומדים באמת בפתחה של תקופה גורלית, שבה אנחנו זקוקים לממשלה חזקה.

יוסף (טומי) לפיד: מפלגת העבודה בגדה בציבור החילוני, בגדה בשולחיה ובגדה בנו, כי אנחנו הודענו לשרון שאנחנו מוכנים שיהדות התורה תהיה לפחות בקואליציה אם העבודה תצורף לממשלה; הם לא הודיעו את זה לשרון, אלא רצו לממשלה כאילו היו מאותם הרעבים המסכנים שמושיטים להם מהליקופטר קצת אורז, ועכשיו הם יבלעו את האורז הזה, ואני חושש - אני חושש, חבר הכנסת מצנע - שהאורז הזה לא יהיה טעים.

עמרם מצנע: בערך כמו שאתה רצת לפני שנתיים לחתום עם המפד"ל.

עמרם מצנע: בערך.

קריאה: למה אתה רצת בלעדיהם?

קריאות: - - -

יוסף (טומי) לפיד: לפני שנתיים לשרון היתה אלטרנטיבה, הוא יכול היה להכניס במקומנו את החרדים.

עמרם מצנע: ואתה רצת - - -

יוסף (טומי) לפיד: עכשיו לשרון אין אלטרנטיבה.

יוסף (טומי) לפיד: כל מה שהיה נחוץ - שאתם תעמדו על כך שתקום הממשלה היחידה הראויה האמיתית במדינת ישראל - -

עמרם מצנע: בזבזנו שנתיים - - -

יוסף (טומי) לפיד: - - ליכוד, עבודה ושינוי.

יוסף (טומי) לפיד: כל סקר דעת קהל יגיד לך שלמעלה מ-70% של האוכלוסייה רוצים בזה.

יוסף (טומי) לפיד: במקום זה, אתם מוכרים את דוח-דברת, אתם מוכרים את התוכנית הכלכלית, ואת ההתנתקות אתם לא מוכרים, כי ההתנתקות - אפשר להצביע בעדה מבחוץ ומבפנים.

עמרם מצנע: עזבת את הממשלה בהתנדבות, ועוד יש לך החוצפה להגיד שאנחנו - - -

ראובן ריבלין: חבר הכנסת מצנע, אדוני יוכל לענות לו עוד מעט.

עמרם מצנע: לא, זו הלוא חוצפה בלתי רגילה.

עמרם מצנע: אתה עזבת את הממשלה - - -

ראובן ריבלין: אני לא יכול להרשות קריאות ביניים עכשיו, בתוספת זמן.

יעקב מרגי: הרי זה המקצוע שלו - חוצפה.

ראובן ריבלין: חבר הכנסת מרגי, תודה.

יעקב מרגי: זה המקצוע שלו - חוצפה.

ראובן ריבלין: חבר הכנסת מרגי, רשות הדיבור שלו.

ראובן ריבלין: עוד מעט חבר הכנסת דהן יהיה פה, יוכל להשיב כהנה וכהנה, מה קרה.

יעקב מרגי: לא, הוא לא הולך לענות על החוצפה - - -

ראובן ריבלין: היום להכות בממשלה זאת לא חוכמה גדולה.

ראובן ריבלין: אתם באופוזיציה מכים אחד בשני ביתר עוצמה.

ראובן ריבלין: עכשיו לאט לאט.

יוסף (טומי) לפיד: יש לי עוד חצי דקה, ואני מודה שהנושא שלנו של אי-אמון הוא תרתי דסתרי, כי הוא אומר: האם יש ממשלה בישראל?

יוסף (טומי) לפיד: ואני כל העת תוקף את הממשלה שלא קיימת.

יוסף (טומי) לפיד: אז או שהיא קיימת, או שהיא לא קיימת.

יוסף (טומי) לפיד: אם היא קיימת - היא לא ראויה שתתקיים, ואם היא לא קיימת - ראוי שתיבחר ממשלה ראויה ולא שיימשך הקרקס שאנחנו עדים לו עכשיו.

יוסף (טומי) לפיד: תודה רבה.

ראובן ריבלין: תודה רבה.

ראובן ריבלין: אני מזמין את חבר הכנסת אלדד על מנת להרצות את טיעוניו, מדוע יש להביע אי-אמון בממשלה בשל המינויים הפוליטיים במשרד ראש הממשלה, הנוגדים את המינהל הציבורי התקין.

ראובן ריבלין: על שתי הצעות האי-אמון גם יחד ישיב השר מאיר שטרית, בשבתו כשר המקשר - הוא שר התחבורה ועוד כהנה וכהנה.

אריה אלדד: אדוני היושב-ראש, אדוני השר, חברי חברי הכנסת, יכול להיות ששר המשפטים לשעבר יוכל להתחייב ששינוי לא תיכנס לממשלה, ואז גם אגודת ישראל לא תיכנס, ובא לציון גואל.

אריה אלדד: אבל אם תסכים להתחייב על כך - אני בטוח שזה יאמת את טענתך שאין ממשלה בישראל.

אורי אריאל: אתה מסכים להתחייב?

אליעזר כהן: בבקשה, זורקים לכם אתגר.

יצחק וקנין: מה שטוב לך - לא טוב לו - - -

אורי אריאל: תן לו לענות - - -

קריאות: - - -

אריה אלדד: לענייננו - - -

מאיר שטרית: איזה שר משפטים לשעבר התכוונת?

מאיר שטרית: אליו או אלי?

אריה אלדד: שר המשפטים לשעבר, אמרתי, שדיבר לפני על הדוכן.

אריה אלדד: כשיצאה שינוי למסע לפירוק משרד הדתות, ציירו בפנינו תמונה של משרד מסואב, פקידים אוכלי חינם, כלי קודש שהפכו תורתם קרדום לחפור בה, של מועצות דתיות שאין בהן חפץ.

אריה אלדד: אינני יודע עד כמה השתכנעו ראשי הליכוד מתקפוּת הטענות האלה, אבל ההתחייבות ניתנה לשינוי, ובתהליך שנמשך כמעט שנה פורק המשרד.

אריה אלדד: אבל, בשעה שכל דעת הקהל והתקשורת עסקה בהלנת שכרם של אנשי המועצות הדתיות, בשעה שהתנהל המאבק הזה, פירוק משרד הדתות היה באותה שעה אחד מההישגים ששינוי היתה גאה בו במיוחד - באותה שעה ממש, הרחק מעיני הציבור והתקשורת נעשתה העבודה האמיתית שעליה אני מבקש לדבר היום.

אריה אלדד: וגם אם המפלגות החרדיות היו רוצות היום להיכנס לממשלה ולתקן את המעוות שנגרם באותה שעה, לא יעזור להן כלום, הכול כבר תפוס, אי-אפשר להכניס סיכה.

אריה אלדד: חברי המועצות הדתיות בכל רחבי הארץ הוחלפו בחברי הליכוד.

אריה אלדד: 65 מתוך 202 חברי המועצות הדתיות שמונו בכל רחבי הארץ בחודשים האחרונים הם חברי המפלגה.

אריה אלדד: תאמרו, מה רע בכך?

אריה אלדד: הרי חברי המועצה הדתית בכל יישוב צריכים לשקף את תוצאות הבחירות לרשויות המקומיות.

אריה אלדד: עיר שיש בה רוב חרדי, מן הראוי שרוב חברי המועצה הדתית יהיו מן הרשימות החרדיות למועצת הרשות המקומית.

אריה אלדד: זו רוח החוק וזו כוונת המחוקק, אך דא עקא שהמחוקק התכוון גם - במקום אחר אומנם - שחברי גוף בוחר של מפלגה, לצורך ענייננו כאן היום חברי המרכז, לא יישאו בתפקידים כאלה.

אריה אלדד: היועץ המשפטי לממשלה טרח וכתב מכתב לשרים וסגני שרים וגם לחברי כנסת מן השורה, כתב במכתב הזה הנחיות ברורות איך אסור להם אפילו לטפל בפניות המגיעות לשולחנם מטעם חברי הגוף הבוחר של מפלגתם; שלא יסדרו לחברי המרכז ולבני משפחותיהם הטבות אסורות או סתם פרוטקציה, שלא לדבר על ג'ובים.

אריה אלדד: כל הארץ צוחקת על דמותו הססגונית של עוזי כהן ב"ארץ נהדרת", אבל מי שצוחק באמת כל העת הזאת הם ראש הממשלה ובנו, שר הדתות בפועל, שהפכו את המועצות הדתיות בכל הארץ למכרה זהב לתפקידים.

אריה אלדד: אפשר לדבר כמובן על חברי ליכוד מן השורה המתמנים לחברי המועצות הדתיות, אבל הבעיה החמורה היא כאשר מדובר לא בחברי מפלגה מן השורה אלא בחברי מרכז הליכוד, ובהם רבים שהצביעו רק לאחרונה בהצבעות חשובות במרכז הזה, שאישרו לקיים משא-ומתן קואליציוני עם מפלגת העבודה.

אריה אלדד: בבאר-שבע - והשמות שמורים במערכת, ורק מחמת צנעת הפרט אינני מפרט אותם מעל הדוכן הזה – בבאר-שבע, שלושה מתוך תשעה חברי המועצה הדתית הם חברי מרכז הליכוד; בהרצלייה - אחד; במעלות - אחד; בגבעתיים - אחד; בכרמיאל - אחד; באילת חמישה חברי ליכוד במועצה הדתית, מהם אחד שהוא חבר מרכז הליכוד - כמה מצער שלליכוד אין אף נציג במועצת העיר באילת; במועצה האזורית מרום-הגליל - שני חברי המועצה הדתית הם חברי מרכז הליכוד; במודיעין - אחד; בכפר-יונה - אחד; בנשר – אחד.

אריה אלדד: עד כאן חברי מרכז הליכוד שהם חברים במועצות הדתיות, בניגוד לחוק.

יצחק וקנין: בחסות רוני בריזון.

אריה אלדד: ראש הממשלה רשאי אומנם למנות 45% מחברי המועצות הללו, אבל אין הוא רשאי למנות חברי מרכז מפלגתו.

אריה אלדד: אז מה.

אריה אלדד: מי מפריע לו?

אריה אלדד: כיוון ששרון הולך להתנתקות, מפלגת העבודה לא מתריעה על השחיתות.

אריה אלדד: להיפך, היא רוצה מאוד לחבור אליה, ויפה שעה אחת קודם.

אריה אלדד: מרצ-יחד?

אריה אלדד: שרון כבר קיבל מהם תעודת ביטוח לכל עוול חברתי ולכל מעשה שחיתות שלטונית.

אריה אלדד: אסור להפריע לו להתנתק.

אריה אלדד: כבר אמרנו שהתנתקות מטהרת כל שרץ?

אריה אלדד: הלאה, עד כאן זוטות, סתם חברי מועצות דתיות.

אריה אלדד: אבל יש גם תפקידים של ממונה על המועצה הדתית, במקומות שבהם לא נבחר או לא מונה - - -

רן כהן: רק לפני ארבעה חודשים הצבעת אמון בממשלה.

אריה אלדד: אני?

אריה אלדד: תבדוק בדיוק מתי הצבעתי אמון בממשלה - כשאתה הצבעת נגד בנושאי חוץ וביטחון.

אריה אלדד: נכון.

אריה אלדד: אבל בנס-ציונה מינה שרון חבר מרכז ליכוד אחד, שאולי בטעות השתרבב שמו כמי שהיה פעם חבר מרכז, והתפטר.

אריה אלדד: אולי אנחנו סבורים שבאמת לא עברו על החוק, וכל מי שמונה לחבר מועצה דתית מייד התפטר מהגוף הבוחר, כפי שמחייב אותו החוק?

אריה אלדד: לא כך.

אריה אלדד: בהצבעות האחרונות במרכז הליכוד הוא השתתף והצביע, וכך גם בקריית-אונו, וגם באבן-יהודה.

אריה אלדד: גם שם מינה שרון חבר מרכז להיות אחד הממונים על המועצה הדתית.

אריה אלדד: ובאור-יהודה ובנצרת-עילית - כל אלה חברי מרכז ליכוד שמונו למועצה הדתית, והשתתפו בהצבעות האחרונות.

אריה אלדד: וגם בקריית-אתא, שם יודע העיתון "מעריב" לספר כי הממונה איננו תושב הצפון אלא תושב בני-ברק, שמשכורתו – 20,000 ומשהו שקלים חדשים - גם היא בניגוד לחוק.

אריה אלדד: אבל מה לעשות?

אריה אלדד: מרובים צורכי עמך, ומועצות דתיות אין די.

אריה אלדד: לכן פתח משרד ראש הממשלה סניפים בכל רחבי הארץ.

אריה אלדד: לא סניפי ליכוד חלילה, אלא סניפים למשרד ראש הממשלה - כי למה יכתת אזרח הרוצה להסתופף תחת כנפי ראש הממשלה את רגליו הרחק עד ירושלים?

אריה אלדד: משרד ראש הממשלה יבוא אליו.

אריה אלדד: וכדי שהאזרח יהיה סמוך ובטוח שנציגו של ראש הממשלה בעירו הוא אדם קרוב אצל ראש הממשלה, וכשהוא שוטח טענותיו בפניו הרי זה ממש כאילו עשה זאת באוזני ראש הממשלה עצמו, בחר ראש הממשלה את נציגיו בקפידה גדולה, והם נאמנים עליו מאוד.

אריה אלדד: ומי נאמן עליו יותר מאשר אנשי מרכז הליכוד ממש?

אריה אלדד: מנהל משרד ראש הממשלה במחוז חיפה והצפון הוא חבר מרכז הליכוד מטבריה, ומנהל משרד ראש הממשלה במחוז הדרום הוא חבר מרכז הליכוד מבאר-שבע.

אריה אלדד: מנהל משרד ראש הממשלה במחוז המרכז הוא חבר מרכז הליכוד מרמלה, ונציג משרד ראש הממשלה בגליל המערבי – תפקיד חדש שזה עתה יצא מתחת למכבש ההמצאות - - -

ראובן ריבלין: אתה צריך לחשוב כמה אנשים לא מונו בגלל - - -

אריה אלדד: אלפים לא מונו.

ראובן ריבלין: אם כן, הנזק יכול להיות גדול יותר.

רן כהן: זה כולל גם את אלה שהצביעו נגד ראש הממשלה - - -

אליעזר כהן: - - -

אברהם-בייגה שוחט: - - -

אריה אלדד: אני מבקש לומר, שלמיטב ידיעתי, וחזקה בידנו שהאנשים הללו כולם אנשים מצוינים וראויים בלא כל ספק.

אריה אלדד: אז מה אם הם חברי מרכז הליכוד?

אריה אלדד: אז מה אם החוק אוסר מינויים כאלה?

אריה אלדד: יש לנו עכשיו התנתקות על הראש, ואל תבלבלו לנו את המוח בשטויות.

אברהם-בייגה שוחט: פניתם למבקר המדינה?

אריה אלדד: כן.

אריה אלדד: אז מה אם האחראי על התכתובת וחוק חופש המידע במשרד ראש הממשלה הוא חבר מרכז?

אריה אלדד: הרי חופש המידע הוא חוק חשוב מאוד, ואסור להפריע למלא אותו בקפידה.

אריה אלדד: אז מה אם יושבת-ראש הרשות לקידום מעמד האשה היא חברת מרכז?

אריה אלדד: מישהו יעז להפריע לקידום מעמד האשה?

אריה אלדד: זה דבר חשוב.

אריה אלדד: ואין לנו מספיק צרות עם הזיהום הנורא בקישון ופרשת השייטת, שאני בא היום לבלבל את מוחה של הכנסת בעובדה השולית, שיושב-ראש הנהלת רשות נחל-קישון הוא חבר מרכז הליכוד?

אריה אלדד: ממש קטנוניות.

אריה אלדד: ואם מנהל מידע ותקשורת במשרד ראש הממשלה הוא חבר מרכז, למה המידע הזה צריך לעניין את התקשורת?

אריה אלדד: הרי ראש הממשלה עסוק כרגע בהתנתקות, ואנחנו לא רוצים להפריע לו.

אריה אלדד: חברי הכנסת, כל אבירי הממשל התקין והשקיפות ושלטון החוק, עכשיו אתם יודעים את העובדות.

אריה אלדד: אז מה?

אריה אלדד: כמה מכם ירימו יד למען שלטון החוק?

אריה אלדד: כמה יצביעו אי-אמון בממשלה, כיוון שכל מי שיצביע כך יהיה סבור באמת שהמטרה לא מקדשת שחיתות שלטונית?

אריה אלדד: מי מכם יבוא לומר, שגם אם ראש הממשלה אימץ את האידיאולוגיה של "שלום עכשיו", אסור לו לעבור על חוק שירות המדינה (סיוג פעילות מפלגתית), ולעשות זאת בריש גלי ובקנה-מידה עצום?

אריה אלדד: תודה רבה.

ראובן ריבלין: תודה רבה לחבר הכנסת אלדד.

ראובן ריבלין: חבר הכנסת נסים דהן, שר הבריאות לשעבר, יעלה הצעה מטעם סיעת ש"ס להביע אי-אמון בממשלה בעניין דוח הביטוח הלאומי על הרעב בקרב ילדים והקיצוץ בסל התרופות.

ראובן ריבלין: על כל שלוש ההצעות ישיב השר שטרית.

נסים דהן: אדוני היושב-ראש, חברי חברי הכנסת, בראשית דברי אני רוצה להביע מחאה, זעזוע ושאט נפש מהדברים שאמר כאן חבר הכנסת טומי לפיד, עד לא מזמן שר המשפטים.

יצחק וקנין: הוא הלך.

יצחק וקנין: הוא כנראה לא רוצה לשמוע.

נסים דהן: אני יודע שהוא לא רוצה לשמוע, אבל הציבור בבית וחברי חברי הכנסת ישמעו את הדברים החריפים והמזוויעים.

נסים דהן: עומד כאן שר לשעבר וחבר כנסת, שרואה את כל תפקידו ועולמו בהפצת שנאה, ובשנאה נגד חרדים.

נסים דהן: הוא עמד כאן ואמר:

נסים דהן: חבר הכנסת ליצמן יהיה יושב-ראש ועדת הכספים?

נסים דהן: הלכה ועדת הכספים במדינת ישראל.

נסים דהן: אם חבר כנסת מש"ס יהיה יושב-ראש ועדת הכלכלה - הלכה הכלכלה של מדינת ישראל.

נסים דהן: זאת אומרת, שכדי להיות שר המשפטים אתה לא צריך להיות בעל כישורים מיוחדים; מספיק שאתה יודע לערב פפריקה בכמות נכונה בבשר שפנים וחזירים.

נסים דהן: אבל אם אתה כלכלן מבריק מש"ס, הלכה הכלכלה של מדינת ישראל.

משולם נהרי: ואם הוא יהיה - תבוא קללה.

נסים דהן: אתם שומעים מה שנאמר כאן?

נסים דהן: זה חמור מאוד, אבל זה לא פלא.

נסים דהן: זה לא פלא שהדברים האלה נאמרים מפיו של אחד, שכל מה שהוא יכול להתפאר בו ברזומה שלו הוא, שהוא יודע לערבב פפריקה טובה בבשר שפנים וחזירים ושהוא מפיץ שנאה נגד יהודים חרדים.

נסים דהן: זה הרזומה היחיד.

נסים דהן: הוא גם קופירייטר טוב - יש לו לפעמים הברקות וחידודי לשון.

נסים דהן: אבל מאידך גיסא, ומעל הלשון - אין כלום; הכול ריק.

נסים דהן: ריבונו של עולם, ואנחנו עוברים בשתיקה על הדברים כאלה.

נסים דהן: אחר כך אנחנו מתפלאים ששנאת האחים גוברת, וכל מתח בין שכבות האוכלוסייה עובר למלחמת אחים, ואי-אפשר להידבר כאן ולהגיע להידברות מינימלית כדי להיות עם אחד ברף הנמוך ביותר של עם אחד.

נסים דהן: אי-אפשר להגיע - כי מפיצים שנאה על כל צעד ושעל.

נסים דהן: חבר הכנסת ליצמן יכול להיות כלכלן מבריק בכל קנה-מידה עולמי.

נסים דהן: הוא מיהדות התורה?

נסים דהן: הלכה ועדת הכספים.

נסים דהן: הלכה ועדת הכספים כי הוא מיהדות התורה, וזה לא משנה מה הכישורים שלו.

נסים דהן: אתה יכול להיות קופירייטר מצוין, אבל אם אתה משינוי, אתה יכול להיות גם שר המשפטים.

נסים דהן: אבל לא לשם כך עליתי לכאן.

נסים דהן: לא על כך אני מציע אי-אמון; אם כי רק על כך היה מגיע אי-אמון לממשלה, שהיתה אתו פעם, רק על כך שממשלה כזאת היתה יכולה לשתף פעולה עם אדם כזה, שמפיץ שנאה, וכל הגדלות שלו על-פי שמעון פרס - - -

ראובן ריבלין: כלומר, אדוני מבקש אי-אמון רטרואקטיבי.

ג'מאל זחאלקה: - - -

נסים דהן: - - - מה אתה בכלל חוץ ממפיץ שנאה לחרדים, אומר שמעון פרס בצדק.

נסים דהן: חברי חברי הכנסת, אני רוצה להגיע לנושא שלשמו אני עומד כאן לפניכם.

נסים דהן: לא מזמן התפרסם, לצערי הרב, שמדינת ישראל זכתה במקום הראשון, חלפה ודילגה על מדינות כמו מקסיקו, ארגנטינה וברזיל - אפילו יותר מביאפרה.

נסים דהן: כולנו זוכרים שכשרצו לציין רעבים, אמרו ביאפרה.

נסים דהן: אני עוד זוכר איך כשהייתי חוזר מבית-הספר כחוש לפעמים, סבתא שלי זיכרונה לברכה היתה אומרת לי: מה, באת מביאפרה?

נסים דהן: ביאפרה היתה סמל לרעב.

נסים דהן: מדינת ישראל דילגה בקלילות מעל המדינות האלה, מעל מקסיקו, מעל ביאפרה, ואפילו מעל ארגנטינה.

נסים דהן: במדינת ישראל, על-פי כל הסקרים שמתפרסמים לאחרונה, לצערי הרב, כל ילד שלישי רעב.

ראובן ריבלין: באמת, חבר הכנסת דהן, בישראל יש ילדים שמתים מרעב?

ראובן ריבלין: האסון בביאפרה – אני מבין, זאת מטאפורה.

נסים דהן: אתה מחכה שימותו?

ראובן ריבלין: לא, חס וחלילה.

נסים דהן: תמשיכו עם המדיניות הזאת, זה מה שיקרה.

נסים דהן: אנחנו מתריעים עכשיו, לפני שימותו.

נסים דהן: אתה אומר עכשיו, למה לא מתים.

נסים דהן: ברוך השם שלא מתים, אבל אנחנו מתריעים בשער לפני שימותו, כי בביאפרה לא היה להם נסים דהן שהציע אי-אמון לפני שימותו ילדים.

נסים דהן: אתה מחכה שימותו?

ראובן ריבלין: חס וחלילה.

נסים דהן: אז תמשיכו עם המדיניות שלכם, כדי שיושב-ראש הכנסת יגיד: מתים ילדים.

נסים דהן: זה מה שאנחנו רוצים?

ראובן ריבלין: חס וחלילה, חלילה וחס.

נסים דהן: אני עומד ומתריע בשער, אבל היום בביאפרה המצב הרבה יותר טוב.

נסים דהן: אנחנו מעל ביאפרה, אדוני היושב-ראש.

נסים דהן: זה לא סקר שאני המצאתי - האו"ם פרסם את הסקר הזה.

נסים דהן: מורי ורבותי, 662,600 ילדים, כמעט שליש מהילדים במדינת ישראל, חיים בשנת 2003 – ובשנת 2004 המצב יהיה עוד יותר חמור, לפי כל פרמטר – מתחת לקו העוני.

נסים דהן: מה המשמעות של חיים מתחת לקו העוני?

נסים דהן: יש כאלה שחושבים שזה הולך לפי רמת החיים; זאת אומרת, כל הבעיה שלהם היא שאין להם מכונית שנייה בבית.

נסים דהן: אני מודיע לך, אדוני שר התחבורה, שאתה מתעסק עם מכוניות ושר בכיר בממשלת ישראל ושר חשוב במשרד האוצר עד לא מזמן, שהמשמעות של ילדים שחיים מתחת לקו העוני היא, שאין להם מה לאכול בכוחות עצמם, לולא הטובה של הציבור הרחב ושל עמותות צדקה כאלה ואחרות.

נסים דהן: אדוני שר התחבורה, אני לא מבין איך אתה לא מתבייש, איך אני לא מתבייש, איך שנינו לא מתביישים, שבבאר-שבע, עיר ואם בישראל, בירת הנגב, יש עמותות שמחלקות אוכל חם בבתי-ספר.

נסים דהן: איך אנחנו לא מתביישים כחברה שבקלנסואה ובטירה אנשים צריכים לחטט באשפה כדי למצוא אוכל, וגם בתל-אביב וגם ביפו?

נסים דהן: איפה הכבוד העצמי שלנו כבני-אדם?

נסים דהן: אנחנו מפריחים ססמאות.

נסים דהן: שר האוצר עומד כאן ואומר: לכו לעבוד.

נסים דהן: אפשר לחשוב שמי שרוצה למצוא עבודה מוצא; וגם אחרי שהוא מצא, הוא משתכר פחות משכר מינימום, כי אף אחד לא ייתן לו יותר, הוא עוד צריך הבטחת הכנסה והשלמת הכנסה, ואחרי הכול הוא לא מסוגל לפרנס את משפחתו, על-פי כל קריטריון שהתפרסם לאחרונה.

נסים דהן: הרעב לא נמצא אצל אלה שלא עובדים, הרעב הגיע למשפחות שראש המשפחה בהן עובד.

נסים דהן: אז עכשיו שר האוצר אומר: נכון, אז לכו שניכם לעבוד.

נסים דהן: עכשיו הססמה חדשה: שני ההורים צריכים לעבוד כדי שלא לחיות מתחת לקו העוני.

נסים דהן: ומה יקרה אחרי ששניהם ילכו לעבוד ובכל זאת יהיו מתחת לקו העוני?

נסים דהן: מה נגיד אז, שיוציאו גם את הילדים לעבודה, כמו חלק מהאוכלוסיות בעולם השלישי, שילדים מכיתה ח' הולכים לעבוד ולא ממשיכים ללמוד?

נסים דהן: ואנה אנחנו נגיע?

נסים דהן: הנביא כועס על פשעי העולם: על שלושה פשעי ישראל, ועל ארבעה לא אשיבנו.

נסים דהן: מה הם פשעי ישראל?

נסים דהן: אדוני שר התחבורה, אתה יודע את זה בעל-פה כמוני.

מאיר שטרית: על מוכרם בכסף צדיק, ואביון בעבור נעליים.

נסים דהן: אני רוצה להתעכב בעיקר על "אביון בעבור נעליים".

נסים דהן: זאת אומרת, הוא אביון, מפשיטים ממנו את הנעל האחרונה שיש לו, שהוא ילך יחף, ותמורת הנעל האחרונה שיש לו הם מוכנים לתת לו אוכל לאותו יום.

נסים דהן: ומה יהיה מחר?

נסים דהן: הרי גם את הנעל כבר פשטו ממנו, מחר מה יהיה?

נסים דהן: אין לו עוד נעליים, מה הוא יקבל מחר?

נסים דהן: מחר הוא ימות מרעב.

נסים דהן: פה אני מגיע לשאלה של היושב-ראש.

נסים דהן: אנחנו נמצאים על סף הרעבת ילדים, עד כדי סיכון חייהם מבחינה בריאותית.

נסים דהן: ילדים שלא מקבלים אוכל בריא יום אחר יום הם ילדים חולים; הם ילדים שכדי לאכול הם יעשו מעשים נוראים; הם ילדים שהמשפחה שלהם, שמתביישת שהיא לא מסוגלת לפרנס את הילדים שלה, תעבור על החוק, והם עוברים על החוק, לצערי הרב.

נסים דהן: אנחנו מגדלים כאן חברה עם פערים אדירים.

נסים דהן: כי אם השכר של העשירון העליון הוא כ-36,000 שקלים, השכר של העשירון התחתון הוא רק 3,064 שקלים.

נסים דהן: אז זאת לא רק בעיה של עוני, זאת גם בעיה של פער.

נסים דהן: זאת אומרת, אותו אדם עני, כשהוא מסתכל מסביב, אותו ילד עני שמגיע לבית-הספר ורואה את החברים מגיעים עם קלמר חדש ועם "ארוחת עשר" בריאה בתיק, והוא אפילו לא מסוגל להגיע עם "ארוחת עשר" – אני כבר לא מדבר על הקלמר, הוא ויתר מזמן על הקלמר ועל המחברת המסודרת – הוא רוצה לאכול כמו החבר שלו בבית-הספר, גם את זה הוא לא מסוגל.

נסים דהן: הפערים הם כאלה ענקיים, אדוני, וזה באותו בית-ספר וזה באותה שכונה וזה באותה עיר, ואנחנו מנציחים את הפערים האלה ואפילו מגדילים אותם.

רן כהן: חבר הכנסת דהן, זה הפער בשכר.

רן כהן: תאר לעצמך מה הפער בין השכירים לבין - - -

נסים דהן: 53% מהילדים שחיים מתחת לקו העוני הם מירושלים.

נסים דהן: 25% הם מאשדוד.

נסים דהן: אבל הבעיה הכי גדולה: 24%, כמעט כמו באשדוד, הם מנתניה.

נסים דהן: אתמול הייתי בנתניה.

נסים דהן: אומרים לי שם כל הסוחרים לאורך המדרחוב, שפעם הוא היה שוקק חיים והיום הוא ריק לחלוטין.

נסים דהן: תיירים כמובן לא מגיעים, וגם לא ישראלים, ומסעדות שלמות, שפעם זאת היתה התעסוקה הכי טובה שלהן, ריקות ומגרשים מהן זבובים.

נסים דהן: בנתניה, שהיא עיר ואם בישראל, 24% מהילדים הם מתחת לקו העוני.

נסים דהן: זה לא רמזור אדום מספיק כדי לעורר אתכם, אדוני השר, את כל הממשלה כולה, כדי לעשות משהו לפני שנגיע למצב שהיושב-ראש דיבר עליו בהתחלה, של ילדים שמתים מרעב ברחובות?

נסים דהן: אנחנו חושבים: לנו זה לא יקרה.

נסים דהן: אם נמשיך בדרך הזאת, אדוני היושב-ראש, אדוני השר, חברי הכנסת, יקרה ויקרה, ואל תגידו שלא אמרנו לכם.

נסים דהן: לכן אנחנו מציעים אי-אמון בממשלה.

ראובן ריבלין: תודה לחבר הכנסת דהן, שר הבריאות לשעבר.

נסים דהן: על התרופות לא דיברתי, כי את זה כולם מרגישים.

ראובן ריבלין: תודה רבה.

ראובן ריבלין: שלא נדע.

ראובן ריבלין: הודעה למזכיר הכנסת, בבקשה.

אריה האן: ברשות יושב-ראש הכנסת, הנני מתכבד להודיע, כי הונחה על שולחן הכנסת, לקריאה ראשונה, מטעם חברי הכנסת: הצעת חוק מבקר המדינה (תיקון מס' 35) (דוחות חסויים), התשס"ה–2005.

אריה האן: תודה רבה.

ראובן ריבלין: תודה למזכיר הכנסת.

ראובן ריבלין: ב.

ראובן ריבלין: המינויים הפוליטיים במשרד ראש הממשלה הנוגדים את המינהל הציבורי התקין;

ראובן ריבלין: אדוני כבוד השר, לרשותו כמה זמן שהוא רוצה על מנת להשיב על שלוש ההצעות.

ראובן ריבלין: בבקשה.

מאיר שטרית: אדוני היושב-ראש, רבותי חברי הכנסת, אני משתומם ותמה על הצעת האי-אמון של טומי לפיד.

מאיר שטרית: הוא שאל איפה הממשלה ואיפה הקואליציה.

מאיר שטרית: אני שואל: איפה האופוזיציה?

מאיר שטרית: הם אפילו לא נשארו לשמוע תשובה, לא טומי לפיד ולא כל שרי ממשלת הצללים שלו.

יעקב מרגי: הם הלכו לישיבת ממשלה.

מאיר שטרית: זאת פשוט בדיחה, אולי יש להם ישיבת ממשלת צללים.

ראובן ריבלין: יש יתרון בכל זאת לסיעה שיש לה רק 15 או 14 חברי כנסת - שבממשלה שלה אין יותר מ-14 חברים.

מאיר שטרית: בדיוק.

מאיר שטרית: כולם קיבלו תיקים, חוץ מפריצקי.

מאיר שטרית: אני מתפלא על הגישה.

מאיר שטרית: הם אפילו לא נשארו לשמוע תשובה.

מאיר שטרית: אני לא מבין את מי הוא מאשים בכלל.

מאיר שטרית: הוא חוזר פעם אחר פעם, בכל שבוע, על אותו פזמון.

מאיר שטרית: היחיד שאשם בכך שהממשלה נפלה הוא טומי לפיד.

מאיר שטרית: הוא פרש מהממשלה.

מאיר שטרית: הוא אמר היום, שהמדינה כולה מחכה לשמוע את עמדתו או את החלטתו של הרב אלישיב, ופעם חיכו לשמוע את עמדתו של הרב עובדיה יוסף.

מאיר שטרית: ואני אומר, שעד שהממשלה נפלה, כל המדינה חיכתה לשמוע את עמדתו של טומי לפיד.

מאיר שטרית: אז מה ההבדל?

מאיר שטרית: הוא אמר לחברי ש"ס, שהם נמצאים באולם והם לא יודעים את עמדתם.

מאיר שטרית: ואני זכרתי את חברי שינוי, שגם היו באולם, וגם הם לא ידעו את עמדתם.

משולם נהרי: להבדיל.

מאיר שטרית: להבדיל.

מאיר שטרית: אני לא מבין את הגישה הזאת, את ההטפה האין-סופית, הלא-נכונה, נגד האוכלוסייה החרדית.

מאיר שטרית: בסך הכול מה שהממשלה עשתה, היא נענתה במשא-ומתן עם אגודת ישראל לתיקון קטן בקיצוץ החריף מאוד שנעשה לאוכלוסייה החרדית.

מאיר שטרית: אמרתי את זה פעם בכנסת, אני אחזור על זה שוב: האוכלוסייה החרדית היתה בין הנפגעים הגדולים ביותר בקיצוצים שנעשו בתקציב המדינה ב-2003 ו-2004.

מאיר שטרית: מאחר שהייתי ער לבעיה שנדונה שם והייתי שותף להחלטות בעניין הזה, אני יכול לציין שהקיצוץ שנעשה היה הרבה יותר חריף מאשר בכל סקטור אחר, בתוקף הנסיבות.

מאיר שטרית: פעם אחת קוצצו קצבאות הילדים, שהאוכלוסייה הזאת בחלקה הגדול נסמכת עליהן בצורה מאוד משמעותית, כי משפחה שיש לה שישה, שבעה ושמונה ילדים וקיבלה קצבה גדולה והורידו את קצבאות הילדים בצורה משמעותית, בשנה הראשונה ב-25% ואחר כך עוד 10% - למשפחה כזאת זו מכה גדולה ביותר.

מאיר שטרית: קוצצו הקצבאות לאברכים ב-50%, וזה היה כאילו מקור ההכנסה הנוסף שלהם מעבר לקצבאות הילדים.

מאיר שטרית: קוצצו קצבאות הישיבות שלוש פעמים flat - זה קיצוץ של עוד 25%, זה כאילו הכנסה משלימה לחלק מהאברכים שלומדים בישיבות.

יעקב מרגי: קיצצו בגני-הילדים.

מאיר שטרית: אז הם הגיעו למצב שבו הקיצוץ - אני מדבר רק על אמצעי המחיה - היה החריג ביותר שנעשה.

מאיר שטרית: אז עושים תיקון קטן.

מאיר שטרית: בגלל התיקון הקטן הזה החליט טומי לפיד, אדוני היושב-ראש, לפרוש מהקואליציה, להפיל את הממשלה, ואחר כך הוא בא בטענה: למה אתם מנהלים משא-ומתן עם החרדים ועם מפלגת העבודה?

מאיר שטרית: הוא בא בטענה למפלגת העבודה, למה היא לא עומדת על רגליה האחוריות ואומרת, לא תהיה ממשלה בלי שינוי.

מאיר שטרית: ואני שואל אותו, למה הוא לא עמד על רגליו האחוריות כשקמה הממשלה ואמר, אין ממשלה בלי עבודה?

מאיר שטרית: למה הוא הסכים להיכנס לממשלה בלי העבודה אם זאת באמת תפיסת עולמה של שינוי?

מאיר שטרית: הרי הוא כבר היה במבחן הזה, הוא היה יכול לעמוד אז ולהגיד, אני לא נכנס בלי העבודה.

מאיר שטרית: הוא לא עשה את זה אז והוא לא יכול להטיף מוסר למישהו אחר.

מאיר שטרית: לכן, אדוני היושב-ראש, כל הפוסל במומו פוסל.

מאיר שטרית: אני רוצה להרגיע את חברי הכנסת של שינוי שמודאגים כנראה מהעובדה שהקמתה של ממשלת האחדות מתעכבת בימים מספר.

מאיר שטרית: אם דאגתם היתה כנה באמת, הם לא היו נוטשים את הממשלה שקידמה את הכלכלה ומבצעת את תוכנית ההתנתקות בשל התוספת התקציבית שהועברה למגזר החרדי.

מאיר שטרית: בעניין הקמת הממשלה, ראש הממשלה חזר ותיאר את המשימות החשובות שעומדות בפני המדינה בעת הזאת.

מאיר שטרית: אם לא תקום ממשלת אחדות בזמן הקרוב, על כל מרכיביה, קיימת ועומדת האפשרות של הליכה לבחירות.

מאיר שטרית: אני מבהיר את זה בשמו של ראש הממשלה: שיהיה ברור, אנחנו לא חוששים מבחירות.

מאיר שטרית: אם נצטרך ללכת לבחירות, נראה אז את שינוי, אם באמת כל תפיסת עולמה ודרך התנהלותה בממשלה, ביצירת השנאה הזאת - אם היא מקבלת קולות נוספים מהציבור.

מאיר שטרית: אני חושב שהיא לא תקבל.

מאיר שטרית: להיפך, לדעתי, היא תפסיד ושכרה יצא בהפסדה.

מאיר שטרית: להצעה של אי-אמון ביחס למינויים הפוליטיים של משרד ראש הממשלה, גם כאן אני מוכרח לומר, שמעתי בתשומת לב רבה את דבריו של חבר הכנסת שהעלה את הצעת האי-אמון - הדברים סדורים, משנה כהלכתה.

מאיר שטרית: אבל אני רוצה להעיר לחבר הכנסת אלדד, אתה לא מגלה את אמריקה, אני לא מבין מה התהייה הגדולה הזאת.

מאיר שטרית: בעבר, כשהיו מועצות דתיות, לא הליכוד ניהל אותן.

מאיר שטרית: מי מינה את חברי המועצות הדתיות ואת ראשי המועצות הדתיות?

מאיר שטרית: מפלגות דתיות שאז שלטו כשרי דתות, הם ניהלו את העניין.

מאיר שטרית: להזכירך, חבר הכנסת אלדד, לפני הממשלה הזאת, בכל יישוב בארץ היתה מועצה דתית, ובכל אחת מהן היה ראש מועצה שקיבל שכר כמו ראש עיר, היה סגן אחד או שניים שקיבלו שכר כמו סגני ראש עיר, ובמועצות דתיות רבות היו גם גזברים, מזכירים ועובדים למיניהם.

דוד אזולאי: אדוני השר, מה יש היום?

דוד אזולאי: מה יש היום?

דוד אזולאי: אותו דבר.

דוד אזולאי: ההבדל הקטן הוא, שעכשיו זה מינויים פוליטיים.

דוד אזולאי: יחי ההבדל הקטן.

מאיר שטרית: אני אסביר.

מאיר שטרית: הרי העמדה של הממשלה היתה בכלל לסגור את המועצות הדתיות.

מאיר שטרית: אגב, לדעתי זה מה שנכון לעשות, ולהעביר את כל שירותי הדת לרשויות המקומיות.

מאיר שטרית: זה מה שהיה נכון לעשות, לבטל את כל המוסד הזה, להקים מחלקה לדת ברשויות המקומית, והרשות המקומית, חזקה עליה שהיא תיתן את השירותים.

מאיר שטרית: ממילא גם היום תקציב המועצה הדתית ממומן ב-60% על-ידי הרשות המקומית.

מאיר שטרית: אם לרשות המקומית היתה מחלקה לדת, היא היתה יכולה לנהל את ענייניה בצורה הטובה ביותר, האפקטיבית ביותר לתושבים.

מאיר שטרית: כי המטרה, חבר הכנסת אזולאי, היא לא להחזיק באיזה כתר של ראש מועצה דתית, אלא לספק שירותים דתיים לאוכלוסייה הדתית.

מאיר שטרית: אם יש היום מקומות בארץ שמקוואות לא פועלים, זה סקנדל בבחינת השירות לאוכלוסייה הדתית, שבשבילה זה ייהרג ובל יעבור, זו חובה ואי-אפשר לחיות בלי זה.

מאיר שטרית: אני לא מכיר רשות מקומית, הקטנה ביותר, שלא היתה מפעילה את השירות הזה כהלכתו.

מאיר שטרית: לכן, החזקת כל המסגרות הארגוניות האלה היתה מיותרת לגמרי, לצערי, חבר הכנסת אלדד.

ראובן ריבלין: נדמה לי ששתי הדוגמאות שנתת זה לא ייהרג ואל יעבור.

מאיר שטרית: מבחינת האוכלוסייה החרדית והדתית?

ראובן ריבלין: זה לא ייהרג ובל יעבור.

ראובן ריבלין: צריך לקיים, אבל זה לא ייהרג ואל יעבור.

מאיר שטרית: כן, אני לא מדבר על בסיס המצוות שזה שלוש העבירות, גילוי עריות - - -

ראובן ריבלין: אני לא רוצה שיאמרו בעתיד על תלמיד חכם כמו השר שטרית, שחלילה - - -

מאיר שטרית: כוונתי, שלהם זה חיוני ביותר.

מאיר שטרית: בשבילם זה חיוני ביותר.

מאיר שטרית: רק שלושה דברים, גילוי עריות, עבודה זרה - -

משולם נהרי: שפיכות דמים.

מאיר שטרית: - - ושפיכות דמים.

מאיר שטרית: אני מתכוון שזה חיוני ביותר עבורם.

מאיר שטרית: משתמשים במושג "ייהרג ואל יעבור", אומרים, זה כורח עבורם.

מאיר שטרית: למה הדבר הזה לא קרה?

מאיר שטרית: מפני שהמפד"ל, שישבה בקואליציה, נלחמה בכל תוקף נגד העניין הזה.

מאיר שטרית: מיתנו את העניין ואמרו: לא נסגור את המועצות הדתיות, רק נקטין אותן, נעשה צוות מורכב, מצומצם של חמישה חברים.

מאיר שטרית: הסכימו על העניין, לבטל את כל הנבחרים ברשויות המקומיות ומ-1 בינואר 2004 אין שכר לנבחרים ברשויות מקומיות.

מאיר שטרית: יצרו מצוות עובדי המדינה שקיבלו שכר מופרז - יצאו כל הסגל הגדול והענק הזה בכל הארץ, תכפיל אותו כמה פעמים שאתה רוצה, בראשי מועצות, סגניהם, גזברים, מזכירים, הכול נמחק.

מאיר שטרית: היו מוכרחים לעשות, לאור העובדה של התנגדות המפד"ל, איזו פונקציה שתהיה אחראית על המועצות הדתיות.

מאיר שטרית: לכן הגיעו, בהחלטת ממשלה ועל-פי חוק שעבר בכנסת, לקבוע או מועצה ממונה של חמישה אנשים בכל מקום, ובמקרה הזה ממנים חברי מועצה, ובמקומות שאין מועצה ממונה, ממנים שני ממונים, אחד מהם בעל סמכות הכרעה לניהול המועצה.

מאיר שטרית: בהחלטה מס' 1825 של הממשלה, מיום 25 באפריל 2004, נקבע בין היתר, כי יהיו כשרים לשמש כממונים במועצות דתיות, בהתאם לסעיף 6ב(2) לחוק שירותי הדת היהודיים, בעלי השכלה או ניסיון הנוגעים לעניין, הכול בהתחשב באפיוני המועצה הדתית שבה הם אמורים לשמש.

מאיר שטרית: עוד נאמר באותה החלטה, כי מועמד לכהונת ממונה ימלא שאלון והצהרה בנוסח שייערך על-ידי הלשכה המשפטית במשרד ראש הממשלה וייבדק על-ידה.

מאיר שטרית: ראש הממשלה חותם על כתב מינוי לאחר קבלת חוות דעת של הלשכה המשפטית כי המועמד נמצא מתאים, בהתאם לאמות המידה שפורטו.

מאיר שטרית: כפי שיודעת גם המפד"ל כשניהלה את העניינים בזמנה, וכפי שפיתחה את המומחיות בתחום זה, חברותו של אדם במפלגה איננה פוסלת אותו, איננה עילה לפסילתו לשמש ממונה במועצה דתית.

אריה אלדד: בגוף הבוחר.

אריה אלדד: חוק שירות המדינה אומר, בגוף הבוחר לא יכול להיות.

מאיר שטרית: החוק איננו פוסל אדם בגלל - - -

אריה אלדד: אבל אומר - הוא לא יהיה חבר בגוף הבוחר.

יעקב מרגי: הוא לא פוסל, אבל זה מחייב לשקף את הכוחות הפוליטיים ברשות.

מאיר שטרית: לא, לא כאשר זאת מועצה ממונה.

מאיר שטרית: כאשר זאת מועצה ממונה, זה שני אנשים בלבד, הוא לא יכול לשקף.

מאיר שטרית: כשמדובר בחמישה, זה משקף את הכוחות הפוליטיים ברשות גם היום.

מאיר שטרית: במקום שמונה חמישה, זה משקף את הכוחות הפוליטיים.

מאיר שטרית: במקום שיש מועצה ממונה, רק שניים - אין שיקוף של הכוחות הפוליטיים.

מאיר שטרית: אני אומר לך, חבר הכנסת אלדד, מה שנכון לעשות גם היום, בעיני, הוא לבטל את הפונקציה הזאת לחלוטין, להעביר אותה לרשויות המקומיות - זה הכי נקי, הכי ישר, הכי נכון לעשות את זה.

מאיר שטרית: אני חושב שזה מבטיח מצד אחד אספקת שירותים דתיים ברמה לכל האוכלוסייה הדתית, ומאידך גיסא מונע את כל החוליים של התופעה הזאת שהיתה בעבר.

משולם נהרי: מה שאתה מציע זה לתמיד או רק לקדנציה הזאת?

מאיר שטרית: אני חושב שצריך לעשות את זה בכלל.

מאיר שטרית: חבר הכנסת נהרי, אתה הרי בקיא; איך אומרים, כולנו חכמים, כולנו נבונים, ואתה בקיא בסוגיות האלה היטב.

יעקב מרגי: אני שואל, מה עשה חבר הכנסת רוני בריזון, כשהיה אחראי על זה שנתיים?

מאיר שטרית: אומרים אצלנו "יום אסל יום בסל".

מאיר שטרית: כאשר ש"ס שלטה בכיפה והיא ניהלה את משרד הדתות, היה לה מאוד נוח שיש מועצות דתיות, והיתה לה השפעה מאוד גדולה על המועצות הדתיות; הייתם ממנים ראשי מועצות דתיות.

יעקב מרגי: שיפרו את המועצות הדתיות.

מאיר שטרית: הם עשו את שלהם בתקופה שלכם.

מאיר שטרית: כשהמפד"ל שלטה בכיפה לפניכם, הם המציאו את השיטה, הם עשו מזה מקצוע.

מאיר שטרית: לכן, אני חושב שהדבר צריך להיפסק.

מאיר שטרית: אם הוא ייעלם מהעולם, יהיו רשויות מקומיות, כל רשות שנבחרת יש לה כוח לתת שירותים כמו שירותי מים, ביוב וכבישים, ייתנו גם שירותי חינוך, תרבות ודת.

מאיר שטרית: אין סיבה שלא יעשו את זה.

מאיר שטרית: לעצתו של חבר הכנסת נסים דהן, אדוני היושב-ראש - הוא איננו; לצערי, אנשים לא נשארים לשמוע את התשובה - אני מוכרח לומר, הוא פשוט טועה בהגדרות.

מאיר שטרית: מישהו באמת מאמין שהילדים במדינת ישראל יותר רעבים מאשר במקסיקו או בברזיל או בביאפרה?

מאיר שטרית: אדוני היושב-ראש, אומרים שדמגוג זה מי שעומד על סירה, מנענע אותה ומשכנע את הציבור שהים סוער.

מאיר שטרית: זה באמת לא רציני.

מאיר שטרית: כשמגזימים לצד השני זה הופך את הטיעונים ללא-רציניים.

מאיר שטרית: האם יש באמת אנשים במדינת ישראל, בהיקף שהוא מדבר עליו, שרעבים יותר מאשר במקסיקו, בביאפרה ובברזיל?

מאיר שטרית: הוא לא יודע מה הוא מדבר.

מאיר שטרית: ההגדרה של קו העוני היא הגדרה סטטיסטית.

ראובן ריבלין: הוא אמר שזה כמו הסבתא שלו, שהיתה רואה אותו בא מהגן ואומרת - - -

מאיר שטרית: אבל למה ביאפרה?

ראובן ריבלין: הסבתא שלו ידעה, בביאפרה כמו שהוא - - -

מאיר שטרית: הוא היה רזה.

מאיר שטרית: אבל, אדוני היושב-ראש, צריך להגדיר כדי שאנשים לא יטעו.

מאיר שטרית: ההגדרה של קו העוני היא הגדרה סטטיסטית, של אחוז מסוים מהשכר הממוצע במשק למפרנס משפחה.

מאיר שטרית: צריך לזכור, א.

מאיר שטרית: הנתונים הללו תמיד הולכים לפחות שנה אחורה, כי אין נתונים עכשוויים.

מאיר שטרית: כל דוח של עוני הוא שנה אחורה; ב.

מאיר שטרית: צריך לזכור שדוחות העוני לא כוללים בהכנסות הנסקרות אלא אותן הכנסות שמוצהרות על-ידי אנשים מרצונם.

מאיר שטרית: באמת מישהו חושב שאנשים מצהירים על כל הכנסותיהם?

מאיר שטרית: זה לא כולל הכנסות מהון, זה לא כולל הכנסות אחרות, רק מה שמוצהר.

מאיר שטרית: מישהו באמת חושב שהדבר הזה מספיק מדויק כדי להגיד אם אנשים באמת חיים ברמה הזאת?

מאיר שטרית: אני מציע למי שלא מאמין למה שאני אומר, שייקח את דוח הביטוח הלאומי, לא את שלי, ויבחן את העשירונים השונים בחלוקת הכנסה, מה רמת המצאי אצלם, אצל העשירונים הכי נמוכים, במכשירים חשמליים, בחיבור לכבלים, במכוניות, בפלאפונים.

מאיר שטרית: אני חושב שאדם רעב לא יקנה אוטו או פלאפון או חיבור לכבלים לפני אוכל.

מאיר שטרית: כך נותנת הדעת.

מאיר שטרית: אני מציע, קחו את הנתונים ותראו שבמדינת ישראל, תודה לאל וברוך השם - אני לא אומר, חלילה, שלא יכול להיווצר מצב שיש ילדים שהם רעבים; יכול להיווצר מצב כזה - אבל תודה לאל, אנחנו רחוקים מרחק שמים מארץ ממצב שמאות אלפי ילדים מסתובבים רעבים, כמו התיאורים השחורים שנשמעו פה.

מאיר שטרית: אדוני היושב-ראש, כאשר יש צמיחה במשק - הרי המשק היה בתהליך של שקיעה והעסק עמד להתמוטט לגמרי - כאשר טיפלנו באמצעות התוכנית הכלכלית והמשק צומח עכשיו; השנה, שנת 2004, נגמרה בצמיחה חיובית, אם אני לא טועה, של 2.5% לנפש, אחרי שנים של שקיעה, של צמיחה שלילית.

מאיר שטרית: דרוש זמן עד שזה משפיע על קהלים רחבים.

מאיר שטרית: זה לא מחלחל מייד עד למטה.

מאיר שטרית: אבל נוצרים יותר מקומות עבודה, יש יותר הכנסה במשק.

מאיר שטרית: היום נהנו מהצמיחה הרבה יותר אנשים מהעשירונים העליונים, ופחות מהעשירונים התחתונים, אבל עם הזמן, אם הצמיחה תימשך, כולם ייהנו ממנה; כולם, בלי יוצא מן הכלל.

מאיר שטרית: צמיחה במשק יוצרת מקומות עבודה, יוצרת הזדמנויות תעסוקה, מעלה את השכר במשק, יוצרת אמצעים יותר טובים לממשלה לטפל באוכלוסיות החלשות.

מאיר שטרית: לכן, אדוני היושב-ראש, יש תקווה, ואין בסיס להצעות להביע אי-אמון בממשלה.

מאיר שטרית: אני מציע, כמובן, אדוני היושב-ראש, להסיר את שלוש ההצעות מסדר-היום.

ראובן ריבלין: תודה רבה, אדוני השר.

ראובן ריבלין: חבר הכנסת בייגה שוחט - ראשון הדוברים.

ראובן ריבלין: סיעתו העמידה לרשותו את כל שמונה הדקות.

ראובן ריבלין: בבקשה.

ראובן ריבלין: אחריו – חבר הכנסת יחיאל חזן, שסיעתו נתנה לו חמש דקות מתוך 15 דקות.

אברהם-בייגה שוחט: אדוני היושב-ראש, רבותי חברי הכנסת, נתגלגלה לידי זכות היסטורית לדבר בהצבעת אי-אמון כאשר אני לא יודע אם בעוד חמש דקות אנחנו נהיה בתוך הממשלה - -

צבי הנדל: לא תהיו.

אברהם-בייגה שוחט: - - ואולי לא נהיה בתוך הממשלה.

יעקב מרגי: תדבר על-תנאי.

אברהם-בייגה שוחט: זאת אומרת, אני אגיד משפט, ובאופן מעשי - - -

ראובן ריבלין: אני אתן לך את סעיף 11(ג), שחברת הכנסת דליה איציק, יושבת-ראש סיעתך, מועמדת לסיעה, אמרה.

ראובן ריבלין: היא אמרה שעדיין אין לכם הסכם שלפיו אתם חייבים לתמוך בממשלה.

אברהם-בייגה שוחט: הבנתי.

אברהם-בייגה שוחט: אבל אני מדבר על דברי.

אברהם-בייגה שוחט: לכן יכול להיות, אדוני היושב-ראש, שאני אבקש 16 דקות:

אברהם-בייגה שוחט: דקה אני אדבר בתור מי שהוא באופוזיציה ולא בממשלה, ודקה אחת - - -

ראובן ריבלין: אין לי כל ספק שאצל דליה איציק תקבל 16 דקות.

אברהם-בייגה שוחט: אני מודה ומתוודה שהמצב הוא כזה שאני יכול לדבר כמו סטודנט חופשי ולהגיד דברים כשאולי באופן רגיל בהצבעת אי-אמון הייתי יותר ממוקד, אבל אגיד אותם כי בכל אופן אנחנו מדברים מצוות חברי הכנסת בנושא של אי-אמון, והועלו פה על סדר-היום, על-ידי שלוש סיעות, שלושה נושאים: האם יש ממשלה בישראל, המינויים הפוליטיים והפרסום של דוח העוני על-ידי הביטוח הלאומי.

אברהם-בייגה שוחט: אני רוצה לומר, שעל-פי תפיסתי והערכתי, אין כרגע ממשלה בישראל.

אברהם-בייגה שוחט: יש ממשלה שמכהנת, כמובן, ומבצעת מדיניות כזאת או אחרת, יש לה משרדי ממשלה, אבל הממשלה כפי שהיא מקרטעת בשבועות האחרונים, איננה ממשלה שנהנית מרוב פרלמנטרי, היא נהנית מחסדים ומרצון טוב של כמה סיעות בכנסת שרואות בהתנתקות דבר מרכזי, ולפיכך הממשלה לא מופלת ולא הולכים לבחירות.

אברהם-בייגה שוחט: זאת האווירה במדינה.

אברהם-בייגה שוחט: סדר-היום הלאומי שלנו עמוס לעייפה בהמון דברים, עמוס לעייפה בכל הנושאים שהוזכרו כאן, החל בדוח העוני, דרך המינויים הפוליטיים, דרך מדיניות חברתית, דרך מדיניות בפריפריה, דרך מצב ביטחוני, אבל כל הדברים האלה יחד נמצאים על שולחנה של ממשלה שרגלי השולחן שלה אינן קיימות, ההצבעות הן מקריות, כאשר רוח הדברים אינה מעוגנת בהסכם קואליציוני כלשהו, ונדמה לי שכולנו לא יודעים מתי ואיך הפרשה הזאת תיגמר, ולרב אלישיב פתרונים.

אברהם-בייגה שוחט: אני לא רוצה להתייחס לתיאוריו של חבר הכנסת טומי לפיד.

אברהם-בייגה שוחט: אני מסכים עם חלק מהדברים.

אברהם-בייגה שוחט: גם לידידי מש"ס אני אומר את זה.

אברהם-בייגה שוחט: אנחנו נמצאים בחברה מאוד פלורליסטית.

אברהם-בייגה שוחט: היה לנו דיון, אדוני היושב-ראש, שאתה ואני השתתפנו בו כסניגורים של הכנסת, היינו עדים מטעם הסניגוריה.

אברהם-בייגה שוחט: אבל עדיין בדמוקרטיה שלנו אנחנו חווים דברים שאני לא בטוח שהם נחלתן של דמוקרטיות אחרות.

צבי הנדל: אז תביע אי-אמון?

אברהם-בייגה שוחט: חכה לסוף.

אברהם-בייגה שוחט: גם לי מותר להחזיק אותך במתח, לא רק לרב אלישיב.

אברהם-בייגה שוחט: אני כאן במידה הרבה יותר צנועה, לפי דעתי.

אברהם-בייגה שוחט: אני רוצה להגיד מלה על המשא-ומתן הקואליציוני שניהלנו, ומשם אלך הלאה לדברים של חבר הכנסת לפיד והדוברים האחרים.

אברהם-בייגה שוחט: המשא-ומתן הקואליציוני הזה לא היה משא-ומתן קואליציוני.

אברהם-בייגה שוחט: זה היה בבחינת מפלגה שבאה ואומרת לשותפה היותר גדולה: החלטנו לתמוך בעניין המדיני המרכזי שלכם, קרי ההתנתקות, אנחנו רואים בזה דבר בעל חשיבות עליונה מכל הסיבות האפשריות.

אברהם-בייגה שוחט: אני יודע שבתוך הבית הזה יש אנשים שחושבים בדיוק ההיפך, וזו זכותם, אבל אנחנו חושבים כך, ולפיכך אנחנו בעצם הסכמנו להיכנס.

אברהם-בייגה שוחט: אחרי זה התחילה פרשה, לפעמים מגוחכת, לפעמים עגומה, של משא-ומתן שהוא לא משא-ומתן.

אברהם-בייגה שוחט: כמובן, לא שונו קווי יסוד באופן משמעותי, כמובן לא שונתה מדיניות.

אברהם-בייגה שוחט: כמובן, התיקים שהיינו מקבלים במשא-ומתן קואליציוני נורמלי לא היו אותם התיקים.

אברהם-בייגה שוחט: כמובן, לא קיבלנו אף לא אחד מהתיקים הבכירים, והתנהל דיון מביש בנושא מעמדו של יושב-ראש מפלגתנו, כתוצאה מכך שבעיות חוקתיות מנעו קיום הבטחה לגבי מעמדו בתוך הממשלה.

אברהם-בייגה שוחט: אבל אני אומר לכם, אני בין אלה שחשבו לאורך כל הדרך שאנחנו צריכים לשים בצד הרבה מאוד דברים על מנת ללכת למהלך ההתנתקות, שבעיני יש לו חשיבות עליונה, והמחיר שאנחנו משלמים גם ברמה המפלגתית הוא גדול.

אברהם-בייגה שוחט: כאב לי מאוד מאוד, ואני אומר את הדברים כאן, ההסכם עם יהדות התורה בנושא ליבת החינוך.

אברהם-בייגה שוחט: אני לא מקבל את ההנחה של חבר הכנסת לפיד, שדוח-דברת קורס אם ליבת החינוך לא מתקיימת לגבי החרדים.

אברהם-בייגה שוחט: אני לא חושב שזאת הבעיה העיקרית בדוח-דברת.

אברהם-בייגה שוחט: דוח-דברת הוא הרבה יותר רחב ומקיף.

אברהם-בייגה שוחט: אבל אי-קיומה של ליבת חינוך במערכת החרדית, משמעותו הכנסתם של החרדים לגטו וסגירת חומות הגטו על ילדים שלומדים בעולם אחר ולא מקבלים שום דבר מהנכסים שכל אדם שחי במאה ה-21 צריך שיהיו מנת חלקו.

אברהם-בייגה שוחט: לא עולה על הדעת שילד לא ילמד שפה, לא ילמד מדעים מדויקים, לא ילמד על המדינה שבה הוא חי, ובהמשך ילמד את כל אותם דברים שהחינוך החרדי רוצה להעניק לילדיו.

אברהם-בייגה שוחט: ברוח הפלורליזם בחינוך שעליו אנחנו מדברים הרי זכותם ללמד כך ולקבל את הדברים כפי שהם.

אברהם-בייגה שוחט: ליבת החינוך היא נושא שדנים בו רבות.

אברהם-בייגה שוחט: ב-1967 חבר הכנסת לשעבר אמנון רובינשטיין ואני הגשנו הצעת חוק בנושא ליבת החינוך שהונחה על שולחן הכנסת, נדחתה על-ידי הממשלה ולא עברה את הקריאה הטרומית.

אברהם-בייגה שוחט: אולם היום היינו במצב שבו שלושה גורמים מרכזיים בעצם דיברו על ליבת החינוך, חלקם בצורה של קבלת החלטות - ממשלת ישראל שקיבלה החלטה בנושא ליבת החינוך, ועדת-דברת שהמליצה על העניין ולאחרונה גם בג"ץ פסק שלא יוכל להיות מימון ממשלתי אלא אם כן יהיה יישום ליבת החינוך.

אברהם-בייגה שוחט: אם אינני טועה, בג"ץ דחה את יישום ההחלטה ל-2007.

אברהם-בייגה שוחט: אני חוזר ואומר שאי-מימוש ליבת החינוך לא הורס את החברה הישראלית, אבל זה מכניס אוכלוסייה שלמה לגטו, וכאשר היא מתבגרת היא לא מתגייסת לצבא ולאחר מכן היא דנה את עצמה לחיי עוני.

אברהם-בייגה שוחט: לא בכדי עמד פה חבר הכנסת דהן וקרא את שמות היישובים העניים ביותר, ביניהם הוא הזכיר את ירושלים ובני-ברק, שבהם מצוי העוני.

אברהם-בייגה שוחט: אני לא אומר שהבית הרוס והבית לא חם, הבית יכול להיות חם והילדים יכולים להיות נבונים, אבל העוני שם גדול שם, מכיוון שגם המבוגרים לא מצליחים לפתח את עצמם בהתאם למקצועות וההכנסות של התקופה הזאת.

אברהם-בייגה שוחט: לפיכך, אנחנו רואים את הדברים בצורה מאוד מאוד קשה.

אברהם-בייגה שוחט: מבחינתי, רבותי, כשאני מסתכל על המשא-ומתן - וכפי שאמרתי, בגלל נושא ההתנתקות אני מוכן לפשרות מרחיקות לכת ולוויתורים מאוד גדולים - נושא ליבת החינוך והעובדה שנקטעת למעשה יכולת להגיע לאיזו התקדמות בעניין הזה, מבחינתי זה אחד הדברים הקשים והחמורים.

אברהם-בייגה שוחט: אני רוצה להתייחס בכמה מלים לדבריו של חבר הכנסת אלדד בנושא המינויים הפוליטיים.

אברהם-בייגה שוחט: אני יודע שקיים ויכוח גדול, וגם ידידי יושב-ראש הכנסת התבטא בעניין כאשר עלתה הפרשה של צחי הנגבי בנושא המינויים הפוליטיים.

אברהם-בייגה שוחט: אני אומר לכם שאפשר לומר שזה מוכרח להיות כך, אבל אני אומר שזה לא מוכרח להיות כך.

אברהם-בייגה שוחט: זה לא מוכרח להיות כך, והדבר תלוי באנשים ובנורמות שהם קובעים לעצמם.

אברהם-בייגה שוחט: כיהנתי לא מעט זמן כשר האוצר.

אברהם-בייגה שוחט: לנגד עיני, אולי בגלל התפקיד, ראיתי בראייה יותר ברורה, יותר שקופה, את השרים בפעולתם.

אברהם-בייגה שוחט: הדברים היו מגיעים אלי גם מהרפרנטים של האוצר שהיו עוסקים במשרדים כאלה ואחרים.

אברהם-בייגה שוחט: אני אומר לכם שאין חובה שהמערכת הממשלתית תהיה מסואבת ומושחתת.

אברהם-בייגה שוחט: בעיני, מינויים פוליטיים בהיקפים גדולים מאוד מהסוג הזה - אני גם יודע שיש שרים ממפלגתי שלקו בעניין - הם דברים שאפשר למנוע אותם, צריך למנוע אותם, ולא צריך לראות את זה כדבר מובן מאליו, כזכות שלטונית קיימת וישנה.

אברהם-בייגה שוחט: שמעתי את הרשימה שקרא חבר הכנסת אלדד, ולא בכדי פנו למבקר המדינה, כי כאן לא רק יש מינויים פוליטיים, אלא יש פה גם עבירה על החוק.

אברהם-בייגה שוחט: אדם לא יכול להיות חבר מרכז ולשרת ברמה מסוימת או בדרגה מסוימת בתוך מערכת שמתמנה על-ידי הממשלה, אבל הנושא של המינויים הפוליטיים הוא סרטן בתוך המערכת.

אברהם-בייגה שוחט: הפליא לעשות השר הנגבי - - -

יחיאל חזן: אתה עצמך מינית מינויים פוליטיים - - -

אברהם-בייגה שוחט: באמירה הזאת אין חצי מלה אמת.

אברהם-בייגה שוחט: אני אציב בפניך אתגר, קח שבועיים, תתעניין איפה שאתה רוצה, אצל מי שאתה רוצה, ותבדוק כמה עובדי מדינה מיניתי באופן פוליטי, כמה מהם אכן התקבלו לעבודה, כמה פניות היו במשך שש שנות כהונתי כשר האוצר.

אברהם-בייגה שוחט: אני אומר לך, שאם תמצא יותר מחמישה, אני אתנצל בפניך.

גאלב מג'אדלה: בגלל זה לא בחרו אותך במרכז.

אברהם-בייגה שוחט: יכול להיות.

אברהם-בייגה שוחט: אין שום בעיה ואפשר לקחת אנשים מתאימים למועצות מנהלים, וזה לגיטימי וצריך להיעשות.

אברהם-בייגה שוחט: אבל בין זה לבין להסתובב כמו צחי הנגבי עם רשימה של 150 איש במשרד שהוא כמו מחלקה דתית בעירייה בינונית ולומר שהוא מינה שם 100 אנשים, יש הבדל.

אברהם-בייגה שוחט: אם יש מישהו שלא מבין את ההבדל הזה וחושב שכדי להיבחר במרכז זה מה שצריך לעשות, אז ידידי היקר, חבר הכנסת החדש, לא תהיה לנו מדינה ותהיה לנו מפלגה.

גאלב מג'אדלה: אני מסכים אתך.

אברהם-בייגה שוחט: לכן אני חושב שהאי-אמון בעניין הזה הוא מוצדק, אבל אני אגיד בסוף איך אני אצביע.

אברהם-בייגה שוחט: שמעתי את טומי לפיד, מאוד גאה במדיניות הכלכלית ובכך שיש הישגים.

אברהם-בייגה שוחט: אני רוצה לחזור ולהזכיר שהיו גם שנים שהיתה בהן צמיחה של יותר מ-4%, ולא בהכרח מספר העניים היה כל כך גדול.

אברהם-בייגה שוחט: גם אז היתה בעיה; אני לא אומר שבאנו ממדינה שבה הכול היה טוב ובבת-אחת הכול התקלקל, אבל 2005 תהיה גרועה יותר מ-2004, ואני מציע לטומי לפיד לא להתגאות כל כך במעשיו ובתמיכתו המוחלטת בכל המדיניות של נתניהו.

אברהם-בייגה שוחט: היו בה חלקים סבירים, והיו בה חלקים בסיסיים מאוד לא סבירים, מאוד חריפים ומאוד חריגים.

אברהם-בייגה שוחט: היה ברור שאני צריך להצביע נגד הממשלה, אבל כפי שאמרתי, בתוך דקה יגיע הטלפון מהרב אלישיב ויכול להיות שאנחנו בממשלה, חבר הכנסת ליצמן, ואתה תהיה יושב-ראש ועדת הכספים בפעם השנייה, ואז אני אברך אותך, כרגע אני לא רוצה לעשות שום דבר.

אברהם-בייגה שוחט: לכן אני אעשה את הדבר המתבקש, ונדמה לי שכולנו לא נשתתף בהצבעה.

אברהם-בייגה שוחט: תודה רבה.

משה כחלון: תודה רבה.

משה כחלון: חבר הכנסת יחיאל חזן, ואחריו – חבר הכנסת ויקטור בריילובסקי.

יחיאל חזן: אדוני היושב-ראש, כנסת נכבדה, מדינה ישראל נאבקת בכל דרך בטרור ובמלחמה שנכפתה עלינו מאז ספטמבר 2000.

יחיאל חזן: נוסף על כך, ראש הממשלה הביא לכנסת ישראל ולממשלת ישראל את תוכנית ההתנתקות, והתוכנית אף עברה בכנסת.

יחיאל חזן: בימים הקרובים, כאשר תקום ממשלה חדשה, תצטרך התוכנית להתחיל לקבל אופי של ביצוע והממשלה תחליט על פינוי ארבעת היישובים הראשונים.

יחיאל חזן: בינתיים, הטרוריסטים המרצחים, הערבים שיושבים בגבול הדרומי, קרי ברצועת-עזה, ממשיכים לשלח פצמ"רים ללא הפסקה.

יחיאל חזן: בכל רגע אפשרי, בכל דקה, בכל יום ובכל שעה, אם בלילה ואם בשעות הלימודים בבוקר, הם משלחים פצמ"רים ומכים בנו יום-יום ללא הרף.

יחיאל חזן: אני שואל אותך, חברי חבר הכנסת חיים אורון, שאתה תומך נלהב בתוכנית: כיצד תתמודד אתה יחד אתי כאשר ימשיכו אותם פצמ"רים לרדת על שדרות ועל אשקלון?

יחיאל חזן: מה נגיד אז לעם ישראל?

יחיאל חזן: שעשינו את הכול.

יחיאל חזן: פינינו את השטח.

יחיאל חזן: אני מקווה, בעזרת השם, שהפינוי לא יהיה בריחה כמו מלבנון, בהיחבא, בלילה.

יחיאל חזן: ראש הממשלה הבטיח, שככל שיהיה טרור, תתעכב התוכנית.

יחיאל חזן: אני מקווה, שלא בהיחבא, כפי שאמרתי, ולא באישון לילה.

יחיאל חזן: אבל מה נאמר לאותם אזרחים שגרים בשדרות, כאשר הפצמ"רים ימשיכו להכות בתושבי הנגב המערבי?

יחיאל חזן: שאין פרטנר?

יחיאל חזן: שלא ידענו?

יחיאל חזן: שהיינו צריכים לנסות?

יחיאל חזן: הרי הטרור מבעבע גם ביהודה ושומרון.

יחיאל חזן: ראיתי את יושב-ראש הרשות הפלסטינית ביום שישי נישא על כפיים, על-ידי אותו טרוריסט בג'נין הקרוי זביידי זכריא.

יחיאל חזן: ראש הרשות הפלסטינית, שאומר לעם שלו, לאותם ערבים, שצריך - - -

גאלב מג'אדלה: מה אמרת?

גאלב מג'אדלה: ערבים?

יחיאל חזן: - - - שאומר לערבים הפלסטינים.

יחיאל חזן: אבו-מאזן אמר לערבים הפלסטינים, שאנחנו צריכים להניח את הנשק וללכת ולהידבר.

יחיאל חזן: נכשלנו בטרור.

יחיאל חזן: אבל באותו רגע הוא נישא על כפיים על-ידי אותו טרוריסט ולא אומר מלה לאותם אנשי ביטחון מסביבו, שהוא לא רוצה שאותו טרוריסט יהיה לידו.

יחיאל חזן: בכך הוא מעביר מסר לאותם מצביעים פלסטינים, שהטרור יימשך.

גאלב מג'אדלה: חבר הכנסת חזן, גם ראש הממשלה אמר - - -

יחיאל חזן: כי אם הוא לא מוקיע את הטרוריסט בג'נין באותו רגע, כאשר הוא מרים אותו על כפיים, הוא מעביר מסר לאותם טרוריסטים: אל תדאגו.

יחיאל חזן: אמרו לי חברים שגם אמר אותו מנהיג פלסטיני - -

גאלב מג'אדלה: יש לך שם חברים?

יחיאל חזן: - - שהוא ישנה את המצב.

יחיאל חזן: אבל באותה נשימה, הוא מחזק אותם טרוריסטים כאשר הוא משאיר אותם לידו.

יחיאל חזן: לכן, מה שהיה הוא שיהיה.

יחיאל חזן: אני מקווה, חיים אורון, שלא אבוא ואומר לך ולחברים שתומכים בתוכנית: אמרתי לכם.

יחיאל חזן: כי כבר בעניין הסכם אוסלו פעם אחת אמרתי: אמרתי לכם.

יחיאל חזן: לא שיש לי חושים יותר טובים מאשר לחברי בשמאל, אבל אי-אפשר מצד אחד לנהל משא-ומתן עם טרוריסטים, ומצד שני לומר לעם ישראל שאנחנו צריכים להתנתק.

יחיאל חזן: אי-אפשר לקחת את היהודים בחצי שנה ולהעביר להם את כל הריהוט ואת כל מה שיש להם בבית לתוך קרוונים - - -

גאלב מג'אדלה: את זה אתה אומר לראש הממשלה?

יחיאל חזן: כן, אני אומר את זה לראש הממשלה.

גאלב מג'אדלה: אז אתה כועס גם על ראש הממשלה?

משה כחלון: חבר הכנסת חזן, זמנך תם, אז תסיים.

יחיאל חזן: אני מקווה שאותם יהודים שייעקרו מבתיהם ימשיכו להיאבק, אבל מכאן אני קורא לכל המנהיגות ביש"ע, בלי יוצא מן הכלל, וגם בליכוד וגם בימין, והנדל, גם לך.

יחיאל חזן: אני קורא להוקיע את כל הסרבנות, כי כאשר אנחנו היינו נתונים בידי אותם חיילים שסירבו לשרת בשטחים, הוקענו את זה, וצריך להוקיע את זה גם היום.

יחיאל חזן: נכון שקשה לעקור יהודי מהבית, אבל בשום פנים ואופן אסור לאפשר לסרבנות להיכנס.

צבי הנדל: אל תיפול בפח הזה.

צבי הנדל: אין עוד חייל אחד שסירב.

צבי הנדל: הכול קאמופלז'.

יחיאל חזן: אני לא נופל בפח.

יחיאל חזן: כי בדמנו הדבר.

משה כחלון: תודה לך.

צבי הנדל: אין עוד חייל אחד שסירב.

צבי הנדל: הכול קאמופלז'.

צבי הנדל: יש אנשי שמאל שסירבו.

צבי הנדל: אין עוד איש ימין אחד שסירב.

צבי הנדל: מברברים, מברברים.

צבי הנדל: להסיט את הנושא.

צבי הנדל: דמגוגיה.

צבי הנדל: לא מגרשים יהודים, זה סירוב פקודה.

חיים אורון: תירגע.

חיים אורון: אנשי יש"ע שהלכו לרמטכ"ל רימו אותו?

משה כחלון: חבר הכנסת הנדל, תודה רבה.

משה כחלון: חבר הכנסת אורון, תודה רבה.

משה כחלון: חבר הכנסת ויקטור בריילובסקי, בבקשה.

ויקטור בריילובסקי: אדוני היושב-ראש, חברי חברי הכנסת, כבר עבר חודש מן הרגע שראש הממשלה פיטר את שרי שינוי מהממשלה, אבל עוד אין ממשלה חדשה.

ויקטור בריילובסקי: אולי אין צורך בכלל בממשלה הזאת.

ויקטור בריילובסקי: אולי אפשר לחיות בלעדיה.

ויקטור בריילובסקי: כל ההיסטוריה של הקמת הממשלה החדשה זה קרקס אחד גדול.

ויקטור בריילובסקי: התוכנית היתה להרכיב ממשלה מהליכוד, העבודה והחרדים, יהדות התורה במקרה זה.

ויקטור בריילובסקי: העבודה רוצה להיכנס לממשלה רק בגלל ההתנתקות - -

מגלי והבה: למה לא נכנסת?

מגלי והבה: שישאל את עצמו למה.

ויקטור בריילובסקי: - - היא נגד קפיטליזם חרדי.

ויקטור בריילובסקי: אבל אחרי שהעבודה קיבלה - -

עזמי בשארה: מה זה קפיטליזם חרדי?

עזמי בשארה: אימפריאליזם חרדי.

משה כחלון: לא, קפיטליזם חזירי, הוא אמר.

ויקטור בריילובסקי: לא, פרס אמר קפיטליזם חרדי.

ויקטור בריילובסקי: אבל אחרי שהעבודה קיבלה משהו בסביבות 700 מיליון שקל ושמונה תפקידי שרים, הקפיטליזם כבר לא נראה כל כך חזירי.

ויקטור בריילובסקי: אולי הוא הפך לסוציאליזם מפותח וכשר.

ויקטור בריילובסקי: החרדים, במקרה שלנו יהדות התורה - - -

יעקב ליצמן: אולי תסביר לי מה זה חרדי?

ויקטור בריילובסקי: עכשיו בלי חרדים.

ויקטור בריילובסקי: יהדות התורה.

יעקב ליצמן: אתה מדבר הרבה על חרדים.

יעקב ליצמן: מה זה חרדים?

יעקב ליצמן: אתה אפילו לא יודע מה זה חרדי.

ויקטור בריילובסקי: יהדות התורה, בראש וראשונה רוצים כסף, וקיבלו מקדמה 290 מיליון שקל - -

יעקב ליצמן: זה לא מספיק.

ויקטור בריילובסקי: - - ובתור ערבות לכך שהזרמת הכספים לא תיפסק, חבר הכנסת ליצמן מקבל תפקיד של יושב-ראש ועדת הכספים.

יעקב ליצמן: אני לפחות אהיה יותר מיומיים.

משה כחלון: אל תהיה בטוח, חבר הכנסת ליצמן.

ויקטור בריילובסקי: אבל גם זה לא הסוף.

ויקטור בריילובסקי: יהדות התורה דרשה וכנראה קיבלה עצמאות מלאה במערכת החינוך שלה.

יעקב ליצמן: אולי אתה יכול להסביר את זה?

יעקב ליצמן: תסביר.

ויקטור בריילובסקי: חבר הכנסת, אין לי זמן.

ויקטור בריילובסקי: יש לי רק ארבע דקות.

ויקטור בריילובסקי: ההמלצות של ועדת-דברת לא שוות את הנייר שעליו הן נכתבו.

ויקטור בריילובסקי: בבתי-ספר של יהדות התורה גם בעתיד לא ילמדו מתמטיקה, פיזיקה, כימיה, אנגלית, אזרחות ועוד.

ויקטור בריילובסקי: זאת אומרת, שבוגרי בתי-הספר האלה גם בעתיד לא ישתלבו בשוק העבודה והציבור החילוני ימשיך לסחוב אותם על גבו.

ויקטור בריילובסקי: עוד כמה מלים על ההרכב של הממשלה העתידית.

ויקטור בריילובסקי: העבודה – בעד התנתקות ונגד רפורמה כלכלית.

ויקטור בריילובסקי: יהדות התורה - נגד התנתקות ונגד רפורמה כלכלית.

ויקטור בריילובסקי: ליכוד - חצי בעד התנתקות ורפורמה כלכלית וחצי נגד התנתקות ונגד רפורמה כלכלית ויש גם חלק קטן שהוא נגד זה ונגד זה.

ויקטור בריילובסקי: מה תוכל לעשות ממשלה כזאת?

ויקטור בריילובסקי: הרפורמה הכלכלית כבר נגמרה.

ויקטור בריילובסקי: התנתקות - יש ספק גדול אם תצא לפועל.

ויקטור בריילובסקי: אולי זה בדיוק מה שרוצה ראש הממשלה שרון, אבל זה לא מה שרוצה עם ישראל.

ויקטור בריילובסקי: תודה רבה.

משה כחלון: תודה רבה.

מגלי והבה: תשאל אותו, למה הסכמת להיות 24 שעות שר?

משה כחלון: חבר הכנסת בריילובסקי, תודה רבה.

משה כחלון: חבר הכנסת יאיר פרץ - אינו נוכח.

משה כחלון: חבר הכנסת חיים אורון, בבקשה.

חיים אורון: אדוני היושב-ראש, חברי הכנסת, כרגע אין ממשלה בישראל, ומהבחינה הזאת אין משמעות להצבעת אי-אמון בה.

חיים אורון: לממשלה אין רוב, ולא במקרה אין לה רוב.

חיים אורון: לכן, כל שאלת האי-אמון בממשלה שיש לה תמיכה של 40 חברי כנסת מתוך 120 חברי הכנסת – וגם זה לא בטוח – היא נושא שאולי היה ראוי לבחון אותו בתקנון הכנסת, חבר הכנסת הנדל.

חיים אורון: אני אפילו לא יודע להגיד עכשיו, ואני אפילו לא בטוח שחבר הכנסת ליצמן יכול להאיר את עיני, אם בימים הקרובים תהיה ממשלה.

חיים אורון: כאשר תהיה ממשלה נבחן אותה.

חיים אורון: אדוני היושב-ראש, אני לא יודע איך אתה – אנחנו כנראה נצביע נגדה - -

יעקב ליצמן: ההתנתקות – תצביע נגד?

חיים אורון: רגע.

חיים אורון: - - משום שזו תהיה ממשלה שאנחנו מבקרים אותה מכול וכול על מדיניותה הכלכלית והחברתית.

חיים אורון: אותם שניים-שלושה שינויים שנעשו בתקציב הנוכחי לא משנים באופן מהותי את המדיניות ששר האוצר מוליך, נכון, בתמיכה מלאה של שינוי, ולפעמים בתחרות עם שינוי מי יפעיל מדיניות יותר תאצ'ריסטית, יותר ימנית, מדיניות שבהרבה מאוד ארצות בעולם שאנחנו מכירים, אותן ארצות שאנחנו רוצים להידמות להן, נחשבת למדיניות מאוד מאוד ימנית.

חיים אורון: חבר הכנסת ליצמן, שאלת אותי בקריאת ביניים מה נעשה עם ההתנתקות.

חיים אורון: אני רוצה להבטיח לך, שגם כשאתם תימנעו כשתהיו חברים בממשלה, ואולי כשתהיו שרים ותצביעו נגד ההתנתקות – לא שרים, סגני שרים, אני מכיר את השיטות – אנחנו נהיה בעד ההתנתקות.

בנימין אלון: "שבת גוי".

חיים אורון: אנחנו נהיה בעד ההתנתקות.

חיים אורון: לא רק זה, ובכך אני עונה גם על שאלתו של צבי הנדל, אנחנו לא נחבור לימין בשום תנאי - -

צבי הנדל: ברוך השם.

חיים אורון: - - בשביל להפיל ממשלה שבעצם הם תומכים בה בהרבה דברים שאנחנו מתנגדים להם, בגלל נושא ההתנתקות.

חיים אורון: אבל, חבר הכנסת צבי הנדל, במהלך דבריו של חבר הכנסת יחיאל חזן אתה אמרת: תביא לי דוגמה אחת של איש ימין שסירב.

חיים אורון: קודם כול, אני יכול להביא לך יותר מדוגמה אחת.

חיים אורון: אבל אני שואל את עצמי מה מהות המשחק שאתם משחקים עכשיו.

חיים אורון: קראתי בעיתון שהשתתפת בטקס הענקת אות כבוד בחברון למי שהודח מקורס קצינים משום שאמר שיסרב פקודה.

צבי הנדל: לא.

צבי הנדל: הוא אמר שהוא יתנגד לחוק שעוד לא קיים.

צבי הנדל: אין דיקטטורה יותר גדולה.

צבי הנדל: בצבא סותמים פיות על דבר שעוד לא קיים.

חיים אורון: אני חושב שמי שמועמד להיות קצין ואומר שיסרב לציית לחוק – קיים או לא קיים - - -

צבי הנדל: עוד לא קיים.

חיים אורון: - - - קיים או לא קיים, דינו לעוף מקורס קצינים.

חיים אורון: אתה אומר שאף אחד לא שמע.

חיים אורון: אז אני לא מבין, כל ראשי מועצת יש"ע שהלכו אתמול לרמטכ"ל ולסגן הרמטכ"ל ולאלוף פיקוד דרום ולאלוף פיקוד צפון להזהיר אותם מהמוני חיילים סרבנים – שיקרו?

צבי הנדל: לא - - -

חיים אורון: או הם השתמשו בכלי המסוכן והחלוד הזה למטרה אחת, כי אתם כבר מזמן ויתרתם על הסיכוי להכריע את המאבק הזה באופן דמוקרטי, אדוני היושב-ראש.

צבי הנדל: בבקשה, לך אתנו למשאל עם.

צבי הנדל: לך אתי למשאל עם.

משה כחלון: סליחה, חבר הכנסת אורון, אתה פונה אליו ואחר כך אתה מבקש הגנה.

חיים אורון: אין לי בעיה, אין לי בעיה.

חיים אורון: תן לי את הזמן.

משה כחלון: אני לא אתן לך את הזמן.

חיים אורון: חבר הכנסת צבי הנדל, לא כל מי שהליך כלשהו לא מוצא חן בעיניו קובע אם הוא דמוקרטי או לא דמוקרטי.

צבי הנדל: אל תהיה דמגוג.

משה כחלון: חבר הכנסת אורון, אני מוסיף לך דקה.

משה כחלון: זמנך עבר.

חיים אורון: הכנסת הזאת קיבלה ותקבל ברוב גם את חוק פינוי-פיצוי, גם את ההחלטה על ההתנתקות.

חיים אורון: זה המקום היחיד שעמדתו של רוב הציבור נבחנת בו, הכנסת הזאת.

חיים אורון: ואתם, אחרי שהתברר לכם שאין לכם סיכוי להגיע לרוב, אתם רוצים להפחיד אותנו היום, להפחיד אותנו במלחמת אזרחים, להפחיד אותנו בשפיכות דמים, למנוע פעם נוספת את מה שכבר מנעתם כמה פעמים, שהרוב במדינת ישראל יממש את זכותו ואת עמדתו, שהיא נגד קיומם של היישובים במקום שבו הם נמצאים עכשיו.

חיים אורון: אם זה לא הולך בדרך דמוקרטית, אתם מתכוונים להפעיל את הדרכים הלא-דמוקרטיות כדי להביא לשינוי ההחלטה.

חיים אורון: אנחנו לא ניתן.

חיים אורון: אנחנו לא ניתן שאתם תפילו מורא על אותם חלקים שיותר מהססים, שפחות בטוחים.

חיים אורון: חבר הכנסת צבי הנדל, אנחנו מכירים דוגמאות כאלה מהעולם הגדול.

משה כחלון: אני מבקש לסיים, חבר הכנסת אורון.

חיים אורון: כאשר הרוב לא הגן על זכותו לממש את הרוב - -

צבי הנדל: שקר, זה לא רוב.

חיים אורון: - - הרוב הזה, בסופו של דבר, נכנע.

חיים אורון: והרוב הזה לא ייכנע הפעם.

צבי הנדל: זה לא רוב.

חיים אורון: והחוק ימומש.

חיים אורון: ההחלטה תמומש.

צבי הנדל: שקר, שקר, שקר.

חיים אורון: ואתם תתכבדו לקיים אותה.

משה כחלון: חבר הכנסת הנדל.

משה כחלון: תודה רבה.

משה כחלון: חבר הכנסת יצחק לוי – אינו נוכח.

משה כחלון: חבר הכנסת יעקב ליצמן, בבקשה - -

צבי הנדל: למה אתה מפחד לשמוע את הרוב, באמת?

חיים אורון: פה שומעים את הרוב, לא מתי שאתה רוצה.

משה כחלון: - - ואחריו – חבר הכנסת אחמד טיבי.

צבי הנדל: עזוב שטויות.

צבי הנדל: פחדנים.

צבי הנדל: אתה יודע שהרוב לא אתך.

חיים אורון: הרוב אתנו.

צבי הנדל: סקרים מזויפים של התקשורת מהשמאל.

חיים אורון: הרוב אתנו.

עזמי בשארה: תקשורת, שמאל.

עזמי בשארה: אם תגיד לו עכשיו מלה, הוא ילך לוועדת האתיקה.

יעקב ליצמן: אדוני היושב-ראש, כנסת נכבדה, חבר הכנסת אורון, נא להקשיב.

יעקב ליצמן: עזמי, תודה רבה.

יעקב ליצמן: אמרתי כבר בוועדת הכספים שאני תומך בפינוי-פיצוי.

יעקב ליצמן: חבר הכנסת אלון, אמרתי בוועדת הכספים, והיית נוכח, שאני תומך בפינוי-פיצוי.

בנימין אלון: פינוי שינוי מהממשלה.

חיים אורון: ופיצוי לכם.

יעקב ליצמן: פינוי שינוי מהממשלה ופיצוי 290 מיליון ש"ח שקיבלנו.

יעקב ליצמן: אז הנה, אנחנו תומכים בפינוי-פיצוי.

משה כחלון: תראה איזו הגינות.

רשף חן: אדוני היושב-ראש, למה אין שר?

חיים אורון: אין ממשלה, אתם לא יודעים?

משה כחלון: תמשיך בבקשה.

רשף חן: אבל אין שר.

יעקב ליצמן: אבל, למה לא שאלת את השאלה הזאת לפני חודשיים?

יעקב ליצמן: לפני חודשיים לא שאלת את השאלה הזאת.

משה כחלון: חבר הכנסת חן, אם אתה מתעקש לקבל תשובה, אז התפקיד שלי לטפל בזה, לא שלך.

משה כחלון: בבקשה.

רשף חן: - - -

יעקב ליצמן: זאת אומרת, אנחנו תומכים בלב שלם בקטע הזה.

יעקב ליצמן: אנחנו שמחים, זה אחד ההישגים הכי גדולים, שפינינו את שינוי מהממשלה.

חיים אורון: הרב אלישיב יודע את זה?

יעקב ליצמן: אני מציע לשאול אותו.

יעקב ליצמן: את זה תשאל אותו.

רשף חן: מה השנאה הזאת?

רשף חן: מה השנאה הזאת?

יעקב ליצמן: אני מציע שתצא החוצה ותשאל את כולם.

יעקב ליצמן: מה לא עשיתם, מה לא דיברתם.

רשף חן: - - -

יעקב ליצמן: מה לא השמצתם, מה לא עשיתם.

יעקב ליצמן: אבל יש לי חדשות בשבילך, תתפלא לשמוע.

רשף חן: אגב, אני זוכר - - -

יעקב ליצמן: עד עכשיו, חבר הכנסת אורון, ידענו שלא רוצים את שינוי בקואליציה.

יעקב ליצמן: פתאום אני שומע: לא רוצים אותה גם באופוזיציה.

יעקב ליצמן: אף אחד לא רוצה, גם באופוזיציה לא רוצים אותו.

יעקב ליצמן: רבים.

יעקב ליצמן: זורקים אותו גם מהאופוזיציה.

רשף חן: נצטרך להקים ממשלה בעצמנו.

יעקב ליצמן: השלב הבא, חבר הכנסת אורון, שבכלל יזרקו אותם מהכנסת.

יעקב ליצמן: קואליציה, אופוזיציה, אחר כך הכנסת.

יעקב ליצמן: זה הכול עורבא פרח, כל הדברים.

יעקב ליצמן: הם נבנו אך ורק משנאת יהודים.

רשף חן: - - -

יעקב ליצמן: אין תקומה לשונאי ישראל.

יעקב ליצמן: שר יכול להגיד שלישראלי מותר להיות אנטישמי.

יעקב ליצמן: אנחנו היינו מקוממים את כולם בכל העולם אם מישהו היה אומר דבר כזה.

יעקב ליצמן: לא התבייש שר בישראל להגיד מלים כאלה.

רשף חן: דמגוג.

יעקב ליצמן: איזה דמגוג, למה דמגוג?

יעקב ליצמן: הוא אמר את זה.

יעקב ליצמן: הוא לא אמר את זה?

רשף חן: הוא אמר את זה בציניות.

יעקב ליצמן: חבר הכנסת חן, יש לך רק אפשרות אחת, להכחיש בפני שהוא אמר את זה.

יעקב ליצמן: אבל אם הוא אמר את זה, אני צודק.

רשף חן: זאת בדיוק הדמגוגיה - - -

יעקב ליצמן: אז ככה, מהקואליציה זרקו אותו, מהאופוזיציה רוצים לזרוק אותו, או לא רוצים להכניס אותו בכלל.

יעקב ליצמן: בכלל עכשיו כולם חותמים לאלי ישי שיהיה ראש האופוזיציה, אף שהוא ראש הסיעה הגדולה.

יעקב ליצמן: אני בטוח שאם היתה מפלגה אחרת, לא היו החתמות.

יעקב ליצמן: זה המצב הטרגי שלכם מפני שהלכתם על נושא אחד: שנאת ישראל, שנאת חרדים.

יעקב ליצמן: הלכתם על "טיקט" אחד, תאכלו את זה עד הסוף.

רשף חן: ואתם אוהבים גדולים, אהבת ישראל ניצחה.

יעקב ליצמן: אנחנו אוהבי ישראל.

יעקב ליצמן: פגענו במישהו?

יעקב ליצמן: עשינו למישהו רע?

יעקב ליצמן: לך, תצא החוצה ותעשה סקר אצל מי שאתה רוצה: מי שונא ישראל ומי לא?

יעקב ליצמן: תשווה אותי ואת טומי לפיד ותגיד לי מי יותר שונא ישראל.

יעקב ליצמן: לך תשאל את כולם בחוץ.

רשף חן: זה שהוא משלם מסים - - -

יעקב ליצמן: אני משלם מסים לא פחות ממך.

יעקב ליצמן: אנחנו עושים את כל אותם הדברים, ואל תבלבל את הראש בדברים האלה.

יעקב ליצמן: לא שמעתי שאני פחות אזרח ממך ואל תטיף לנו מוסר.

יעקב ליצמן: אנחנו ראינו את היושר שלכם עם כל מה שקרה במפלגה שלכם ואיך אתם נראים כל הזמן.

יעקב ליצמן: אף אחד לא יגיד לי, איך אתם נראים.

יעקב ליצמן: תראו מה קורה לכם כל הזמן עם פריצקי ומי אמר על מי שם.

יעקב ליצמן: מה שאנחנו לא עשינו ב-50 שנות כהונה בכנסת, אתם הצלחתם לעשות בקדנציה אחת.

רשף חן: נכון, אנחנו מודים בזה.

יעקב ליצמן: אצלנו לא היה שום דבר.

יעקב ליצמן: תראה מה שקרה אצלכם בפנים.

רשף חן: - - - באנו והפסקנו את זה.

משה כחלון: יש לך עוד דקה.

יעקב ליצמן: יש לי יותר מדקה, הזמן שהוא לקח לי.

יעקב ליצמן: אני בטוח שאחרי מה שאני אומר, אתה תוסיף לי עוד כמה דקות.

משה כחלון: בוא נשמע מה אומר הרב אלישיב.

עזמי בשארה: ליצמן, צריך ועדה קרואה למשרד הפנים אחרי פורז.

יעקב ליצמן: הוא לא עשה כלום שם.

יעקב ליצמן: מתברר שמה שהוא לא עשה שם שנתיים הוא ניסה לחטוף ביומיים, בליל מחטפים, בשקט, עד שהיה נס שהיועץ המשפטי לממשלה עיכב אותו.

יעקב ליצמן: הוא לא עשה כלום שם, רק למי כן?

יעקב ליצמן: לכלבים, לחתולים נדמה לי שהוא עשה טוב שם.

חיים אורון: אני מבין נכון שאין לכם דעה טובה האחד על השני.

יעקב ליצמן: אני אגיד לך את האמת, אני בקושי מכיר אותו.

יעקב ליצמן: בקושי מכיר אותו.

רשף חן: דעה מצוינת.

רשף חן: אי-הסכמות קלות.

יעקב ליצמן: זה רק לסעיף א', ולצערי אני לא מספיק לדבר על כל הסעיפים האחרים.

יעקב ליצמן: ברור לך, חבר הכנסת רשף חן, שבאי-אמון שנוגע לשינוי, אנחנו נצביע אמון בממשלה.

יעקב ליצמן: אדוני, הנושא השני הוא נושא מאוד חמור, נושא העוני.

יעקב ליצמן: אני לא יודע אם ניכנס לקואליציה או לא ניכנס לקואליציה, זה כרגע בבירור אצל רבנים, ומה שיחליטו הרבנים, זה מה שנעשה, אבל ברור דבר אחד: אנחנו נצטרך לשפר את הנושאים.

צבי הנדל: שהשם יעשה הטוב בעיניו.

יעקב ליצמן: כן, אני מסכים.

יעקב ליצמן: אנחנו נבקש לעשות מה שנוכל כדי לשפר את הנושאים החברתיים, מה שקורה במדינה.

יעקב ליצמן: אני חושב שלכל הדעות, אף שניסו לשפר את כלכלת המדינה, אני חושב שעברנו את השלב שניתן לשפר.

יעקב ליצמן: לכן, בנושא העוני, אנחנו נצביע בעד האי-אמון.

יעקב ליצמן: תודה.

משה כחלון: תודה רבה.

משה כחלון: חבר הכנסת אחמד טיבי, בבקשה.

משה כחלון: אחריו – חבר הכנסת עמיר פרץ, ואחריו – חבר הכנסת ואסל טאהא.

אחמד טיבי: תודה רבה.

אחמד טיבי: אדוני היושב-ראש, רבותי חברי הכנסת, בחודשים או בשבועות האחרונים מדברים רבות על פינוי התנחלויות, כאשר המבחן הקל ביותר, חבר הכנסת הנדל, הוא פינוי מאחזים.

צבי הנדל: אחמד, כל כך כואב לי הלב שלא תזכה לראות את זה.

אחמד טיבי: כבר קיימת בינינו התערבות פומבית, חבר הכנסת הנדל.

אחמד טיבי: כפי שהודעתי לך על ההחלטה העקרונית לפנות אותך, אנחנו עוד ניפגש אחרי שאתה תתפנה.

אחמד טיבי: אני לא יודע מתי, אבל אתה תתפנה.

צבי הנדל: בחיים לא תזכה לזה.

אחמד טיבי: נחכה ונראה.

אחמד טיבי: פינוי מאחזים אמור להיות המבחן הקל של הממשלה הזאת לפני פינוי התנחלויות, כי על פניו מדובר במעשה, שאפילו על-פי הדין הצבאי הוא מעשה לא חוקי.

אחמד טיבי: וראו איזה פלא, הממשלה לא מצליחה לפנות מאחזים, ולכן נשאלת השאלה לגבי רצונה העז או הפחות עז של הממשלה, רצינות כוונותיה של הממשלה, למלא לפחות אחרי ההתחייבויות שהיא נתנה לארצות-הברית, לממשל, בכל מה שקשור בפינוי מאחזים.

אחמד טיבי: אנחנו גם שומעים, אדוני היושב-ראש, כבוד השר, על המושג סרבנות.

אחמד טיבי: במשך עשרות שנים מאז התחיל הכיבוש הזה, סרבנות היתה מנת חלקם של אנשים אמיצים מהשמאל, שסירבו להיות חלק מצבא כובש.

אחמד טיבי: אני זוכר שפרופסור ישעיהו ליבוביץ' ז"ל אמר בשעתו, שאם יהיו 1,000 חיילים סרבנים, הכיבוש יקרוס.

אחמד טיבי: אני, באופן פרדוקסלי, חבר הכנסת צבי הנדל, מגלה הבנה גם לסרבנות מימין.

אחמד טיבי: אני חושב שזה דבר מצפוני.

צבי הנדל: אתה רק רוצה שהצבא יתפרק.

אחמד טיבי: אני רוצה שהכיבוש יתפרק.

אחמד טיבי: יש הבדל.

אחמד טיבי: יש הבדל.

אחמד טיבי: לכל מדינה ריבונית בעולם יש משטרה, יש צבא, כך צריך להיות, אבל צבא לא חייב להיות צבא כובש.

אחמד טיבי: אני מאוד מעוניין שהכיבוש, כליו ומרכיביו, יתרסקו בשטחים.

אחמד טיבי: בוודאי.

אחמד טיבי: לכן אני חושב שבכל פעם שיש תופעה של סרבנות, גם משמאל וגם מימין, זה מקצר את ימי שלטון הכיבוש, וזה, בסופו של דבר, אמור לשרת גם את העם הכובש.

אחמד טיבי: קיצור ימי הכיבוש משרת גם באופן מוסרי ובאופן תועלתי את החברה הישראלית ואת הציבור בישראל.

אחמד טיבי: הוויכוח היום, בפרספקטיבה עתידית - לאחר 15 שנה או אפילו עשר שנים, הביטויים, ההתייחסות למה שמתרחש היום יהיו שונים ואנשים יתפלאו שזו היתה עמדתם.

אחמד טיבי: אני לא יודע איך אנשים יביטו עליך, חבר הכנסת צבי הנדל, בעוד עשר שנים, כאשר תהיה תושב - -

צבי הנדל: גוש-קטיף, גני-טל.

אחמד טיבי: - - רמת-החייל, למשל.

אחמד טיבי: או מה שאתה מתכוון לעשות בעוד כמה שבועות, אתה וחבריך.

אחמד טיבי: מה יכתבו בעוד עשר שנים או בעוד 15 שנה חבריך.

אחמד טיבי: לכן, לא כל עמדה שאתה נוקט עכשיו תיתפס כעמדה שמחזיקה מעמד באופן היסטורי וגם עתידני מהצד השני.

אחמד טיבי: לכן, אדוני היושב-ראש, ככל שימיו של הכיבוש יתקצרו, כן ייטב גם לעם הנאנק תחת הכיבוש וגם לעם המנחיל סבל לאחר.

צבי הנדל: אחמד, אתה צריך לדעת שבתורה שלנו כיבוש הארץ הוא מצווה גדולה.

צבי הנדל: זאת לא בושה.

צבי הנדל: חזרנו לארץ שלנו.

אחמד טיבי: פסוקו של יום.

אחמד טיבי: אם כיבוש הוא מצווה, למה רק ליהודים מותר?

אחמד טיבי: גם האמריקנים, האוסטרלים, הצרפתים, הערבים, כולם יתחילו לכבוש.

צבי הנדל: הארץ שלנו.

אחמד טיבי: אם נפתחו השערים, למה לא?

אחמד טיבי: כל אחד ימצא את הפסוק שלו.

אחמד טיבי: תאמין לי, בכל דת יש הפסוק שלה, אבל יש אנשים שהם מעל לפסוק.

צבי הנדל: גם בקוראן כתוב שהארץ שלנו.

צבי הנדל: גם בקוראן הארץ שלנו.

אחמד טיבי: גם בקוראן?

אחמד טיבי: זה חדש.

אחמד טיבי: הקוראן בעברית אולי.

צבי הנדל: אתה רוצה שאני אצטט לך?

משה כחלון: חבר הכנסת הנדל, הוספתי לו עוד דקה.

משה כחלון: זה הדובר השלישי שמקבל דקה בגללך.

אחמד טיבי: אני רוצה לסיים, אדוני היושב-ראש, במה שקשור בשינוי, ביהדות התורה ובמפלגות חרדיות.

אחמד טיבי: אני לא אדם דתי, אבל משום-מה אני לא מצליח להתחבר לפוליטיקה של שנאה לכל מה שהוא דתי.

אחמד טיבי: לא מצליח להתחבר.

אחמד טיבי: לכן, אני לא מצליח להבין את הפסילה המוחלטת של מפלגות דתיות בפוליטיקה, ואני מתכוון לפסילה של אנשי שינוי.

רשף חן: אנחנו לא מפלגה דתית, ופוסלים אותנו כל הזמן.

אחמד טיבי: אני חושב שכשאתם הייתם בממשלה אתם פסלתם את - - -

רשף חן: הליכוד פוסל אותנו, יהדות התורה פוסלת אותנו, אתה פוסל אותנו.

אחמד טיבי: אני פוסל אתכם?

אחמד טיבי: אני מותח ביקורת על פוליטיקת השנאה.

רשף חן: ולנו אסור למתוח ביקורת?

אחמד טיבי: זאת ביקורת?

אחמד טיבי: אתה פוסל ציבור שלם רק בשל השקפת עולמו.

רשף חן: בני פוסל את מרצ כי הם לא מסכימים, ומרצ פוסלת אותו כי גם הם לא מסכימים - - -

אחמד טיבי: הרי אתה יודע שההסבר שלך לא משכנע.

אחמד טיבי: הוא אפילו לא מקביל.

אחמד טיבי: אני יכול לומר שאתה לא מסכים עם השקפת עולמה של ש"ס או יהדות התורה בנקודות מסוימות - -

רשף חן: - - -

אחמד טיבי: - - או שהאיחוד הלאומי לא מסכים עם מרצ בכך שהם מתנגדים לכיבוש.

אחמד טיבי: זה לגיטימי.

אחמד טיבי: אבל זאת לא הפוליטיקה שאתם מייצגים בנקודה הזאת.

רשף חן: - - -

משה כחלון: חבר הכנסת רשף חן.

אחמד טיבי: אתה מוזמן לחלוק על דעתי מכאן ועד להודעה החדשה, כפי שאני חולק על דעתך בנקודות מסוימות.

רשף חן: - - -

אחמד טיבי: זאת פוליטיקה של שנאה, שהיושב-ראש שלך מייצג יותר טוב ממך - אולי הדבר ייאמר לזכותך.

אחמד טיבי: בסופו של דבר, הדברים האלה לא מוכיחים את עצמם.

אחמד טיבי: הם כמו ירייה ברגל.

אחמד טיבי: תראה מה מצבה של שינוי היום.

אחמד טיבי: לכן, אדוני היושב-ראש, אני אומר את זה כנציג של ציבור שלם, שכלפיו מונהגת גם מדיניות של פוליטיקה של שנאה, של הדרה, של החרמה, של אפליה ושל קיפוח.

אחמד טיבי: לכן, מה שמתחיל בדרך כלל נגד הציבור הערבי, מתפשט כווירוס חודרני - אני לא רוצה לומר קטלני - למגזרים אחרים של החברה הישראלית.

אחמד טיבי: תודה רבה.

משה כחלון: תודה רבה.

משה כחלון: חבר הכנסת ואסל טאהא, אחריו – חבר הכנסת עבד-אלמאלכ דהאמשה.

משה כחלון: חבר הכנסת בר-און, אתה אחרי חבר הכנסת דהאמשה.

ואסל טאהא: אדוני היושב-ראש, חברי הכנסת, דוח העוני שהתפרסם, דוח קשה, מזעזע וחמור, הוא התוצאה הישירה של התוכנית הכלכלית האכזרית שאושרה על-ידי הממשלה, ובאצבעות חברי כנסת שעמדו כאן ותקפו את הממשלה עצמה, שהם היו שותפים לה.

ואסל טאהא: הדוח מצביע על מיליון וחצי רעבים, מתוכם יותר מ-650,000 ילדים; נתונים מאוד חמורים ומאוד מזעזעים.

ואסל טאהא: מתפרסם עוד על אותה שנה של הדוח, שב-2003 נוספו 80,000 איש שחיים מתחת לקו העוני.

ואסל טאהא: זאת אומרת, מכל חמישה אזרחים, אחד עני.

ואסל טאהא: אלו נתונים מאוד מזעזעים.

ואסל טאהא: זאת אומרת שלחלק מהאזרחים אין אותם 1,700 שקלים רק למחיה.

ואסל טאהא: למרות התמונה השחורה הזאת, אני לא מסכים עם חבר הכנסת נסים דהן, שהשווה את העוני ואת העניים כאן, בישראל, עם העוני והעניים בביאפרה.

ואסל טאהא: אני חושב שהיה צריך להשוות כאן בתוך הארץ, מה קרה כתוצאה מהמדיניות הכלכלית האכזרית, התאצ'ריסטית, שהנהיג שר האוצר נתניהו בתמיכת הממשלה - אלו שיצאו ואלו שנשארו בתוכה.

ואסל טאהא: ההשוואה צריכה להיעשות בין השכבות ופלחי האוכלוסייה שנעשו עניים כתוצאה מהמדיניות הזאת, לבין אלו שנעשו יותר עשירים בתוך המדינה.

ואסל טאהא: זאת ההשוואה הנכונה.

ואסל טאהא: כיצד רמת החיים של העשירון העליון עלתה וזינקה, והרווחים שלהם גדלו יותר ויותר, וכיצד רמת החיים של מעמד הביניים ירדה וקרסה, ואחוז גדול ממנו הצטרף לשכבות העוני - זאת ההשוואה הנכונה שצריך לעשות כאן.

ואסל טאהא: אדוני היושב-ראש, חברי הכנסת, דיברו ומדברים על צמיחה.

ואסל טאהא: על אף כל ההצהרות החוזרות והנשנות על צמיחה, ההצהרות לא נכונות.

ואסל טאהא: רק חלק מהמשק צמח, וחלק גדול צנח - לא צמח.

משה כחלון: יש גם כמה וילות שצמחו.

ואסל טאהא: כמה וילות שצמחו, אבל כמה בתים שצנחו - משפחות שלמות, אלפים, ויותר; בדוח העוני - מיליון וחצי רעבים.

ואסל טאהא: הצמיחה לא מיטיבה עם כולם.

ואסל טאהא: כשמדברים עליה, הענפים שצמחו הם הבנקים, חברות הביטוח, רכיבים אלקטרוניים, ציוד טכנולוגי ותקשורת.

ואסל טאהא: אבל מה עם מעמד הפועלים?

ואסל טאהא: מה עם הפועלים?

ואסל טאהא: מה עם העובדים?

ואסל טאהא: מה עם הפקידים, שמכניסים אותם לתוכניות הבראה ומפטרים אותם?

ואסל טאהא: אפילו את הפיצויים הם לא זוכים לקבל בזמן.

ואסל טאהא: מה עם התעשיות שנסגרות?

ואסל טאהא: מה עם בתי-העסק הזעירים שנסגרים?

ואסל טאהא: כמה רבבות בתי-עסק נסגרו, ועוד מדברים על צמיחה.

ואסל טאהא: למה לא מדברים על החקלאות - מה קרה עם החקלאות במדינת ישראל?

ואסל טאהא: מה הם ההפסדים של החקלאים?

ואסל טאהא: מי יפצה אותם?

ואסל טאהא: אני חושב שכאן יש צורך לעשות חשבון נפש, כל אחד מחברי הכנסת שתמך בתוכנית הכלכלית הזאת צריך לעשות חשבון נפש עם עצמו.

ואסל טאהא: צריך להתבונן, להסתכל ולראות: העשירון העליון, כמה הוא מרוויח?

ואסל טאהא: הם מרוויחים 44% מכלל ההכנסות של המדינה בישראל.

ואסל טאהא: מכאן שגם אם אכן יש צמיחה כלכלית, זה לא מבטיח שכולם נהנים ממנה.

ואסל טאהא: הרבה תלוי בהשקעות ובבחירה שהממשלה בוחרת, במה היא משקיעה ובמה היא לא משקיעה.

ואסל טאהא: לכן, אדוני היושב-ראש, המדיניות הכלכלית האכזרית הזאת יצרה עוני אדיר מצד אחד ועושר מצד שני, כשהפער הולך ומתרחב בין שני הקצוות.

ואסל טאהא: אי-אפשר לגשר על הפער הזה אם הממשלה לא תנקוט צעדים אמיצים להצלת האחוז הגדול, כמעט 70% מהאוכלוסייה.

ואסל טאהא: יש צורך במדיניות כלכלית חדשה על מנת לגשר על הפער הזה.

משה כחלון: תודה רבה.

משה כחלון: חבר הכנסת עבד-אלמאלכ דהאמשה, בבקשה.

משה כחלון: אחריו – חבר הכנסת רוני בר-און.

עבד-אלמאלכ דהאמשה: כבוד היושב-ראש, הממשלה, שכרגיל איננה, חברי חברי הכנסת, התייעצנו בסיעה אם להימנע בהצבעה וגם לא להשתתף בדיון, מסיבה אחת גדולה - ממשלה מפרפרת, ממש מעוררת רחמים, גוססת.

עבד-אלמאלכ דהאמשה: היא מילאה כבר את ימיה, ועל בסיס האג'נדה החדשה שהיא רוצה להנהיג, איננה מצליחה לגבש לא את המפלגה העיקרית שבה, לא את מפלגת הליכוד עצמה המפולגת, המסוכסכת, ולא מפלגות שותפות נוספות.

עבד-אלמאלכ דהאמשה: ובמצב הזה נשארת הברירה, שהיא לדעת רבים יותר קשה ויותר גרועה, לחזור לציבור וללכת לבחירות.

עבד-אלמאלכ דהאמשה: ועד כמה שהברירה הזאת היא מבחינה ציבורית לא כל כך טובה, בוודאי לא דרושה, במיוחד בתקופה קצרה של פחות משנתיים מאז היו בחירות - לנו, לרשימת רע"ם, הרשימה הערבית המאוחדת, יש לנו אינטרס מיוחד ללכת לבחירות, ואמרנו את זה מייד אחרי הבחירות האחרונות, וכמה שיותר מוקדם.

עבד-אלמאלכ דהאמשה: ואם היינו מסתכלים מנקודת מבט אגואיסטית שלנו - אנחנו רוצים בחירות.

עבד-אלמאלכ דהאמשה: אני חושב שהממשלה הזאת איננה ראויה אפילו לקבל אמון על בסיס האג'נדה החדשה שהיא רוצה להנהיג, אג'נדת ההתנתקות, כי היא ממשיכה להקרין רפיסות, חולשה.

עבד-אלמאלכ דהאמשה: מה החדשות האחרונות עכשיו מולנו באינטרנט?

עבד-אלמאלכ דהאמשה: מתנחלים ביצהר ניקבו את צמיגי רכבו של מפקד החטיבה שם.

עבד-אלמאלכ דהאמשה: אילו היו הפלסטינים בשכם, ממש סמוך כמה מאות מטרים, מנקבים את רכבו של מפקד החטיבה, מה היה קורה, אדוני היושב-ראש, כמה וידואי הריגה היה צריך לעשות - -

משה כחלון: לא היה קורה כלום.

עבד-אלמאלכ דהאמשה: - - וכמה עשרות הרוגים, כמה עשרות פצועים.

עבד-אלמאלכ דהאמשה: אבל כשעושים את זה מתנחלים מיצהר, זה כאילו דבר של מה בכך, זה דבר שאפשר לעבור עליו לסדר-היום.

עבד-אלמאלכ דהאמשה: אגב, זה לא המעשה היחיד של אותם מתנחלים היום.

עבד-אלמאלכ דהאמשה: מתנחל נוסף, שהוא לא בצבא, לובש מדים והולך לשכם להתנחל בעצמו על גבעה אחרת, מאחז שלהבת - אני יודע איך קוראים לו?

עבד-אלמאלכ דהאמשה: וכשבאים חיילים לפנות אותו, אז גם הוא מתעמת אתם, חייל מול חיילים כאילו.

עבד-אלמאלכ דהאמשה: וכאשר הנשק הזה פועל נגד הפלסטינים - הנשק של הצבא המוסרי ביותר בעולם, וזו הממשלה החזקה ביותר בעולם, והבעיות הפנים-ממשלתיות הן אותן הבעיות, אגב; אותה ממשלה שמקרינה חולשה או רפיסות כלפי המתנחלים וכלפי התוכנית שהיא אימצה וכלפי עניין ההתנתקות, היא היא שנותנת להם להכות בה ובמפקדים ובחיילים בצבא.

עבד-אלמאלכ דהאמשה: איך ילכו החיילים האלה, איך ילך אותו מפקד חטיבה לפנות אותם, כשהם עכשיו יורים בצמיגים ומשאירים אותו בוש ונכלם בתוך ההתנחלות שלהם?

עבד-אלמאלכ דהאמשה: איך הוא יעז ללכת נגדם?

עבד-אלמאלכ דהאמשה: אני חושב שזה האיום הגדול ביותר על המדינה הזאת.

עבד-אלמאלכ דהאמשה: זה לא הפלסטינים שנלחמים על חירותם ועל זכותם לחיות כבני-אנוש במולדתם, על זכותם להתנגד לכיבוש.

עבד-אלמאלכ דהאמשה: לא זה האיום.

עבד-אלמאלכ דהאמשה: כנראה למר שרון גם נפל האסימון והוא וממשלתו יודעים שלא זה האיום.

עבד-אלמאלכ דהאמשה: אומנם, גם כאשר הם יודעים זאת, הם לא עושים מאומה כדי פשוט לברר את הדברים ולעשות את דרכם בצורה אמיצה ונכונה.

עבד-אלמאלכ דהאמשה: למה אני מתכוון?

עבד-אלמאלכ דהאמשה: עוד לפני חודש, מייד כשהכריזו על הבחירות והעניין הפך אקטואלי, אני פניתי לשר לביטחון פנים ולשר הביטחון ואמרתי: יש כמה אלפי פלסטינים, 7,000-8,000 פלסטינים שנמצאים בכלא, רובם עצורים מינהליים שכלל אין נגדם שום אשמה, בחלקם הגדול גם עצורים על מה בכך - תנו לאנשים האלה להשתתף בבחירות.

עבד-אלמאלכ דהאמשה: א.

עבד-אלמאלכ דהאמשה: זו זכות יסוד שלהם; ב.

עבד-אלמאלכ דהאמשה: אין לכם שום זכות למנוע מהם את זכות היסוד הזאת; ג.

עבד-אלמאלכ דהאמשה: הם בכלל מוחזקים פה באופן הנוגד את משפט העמים ואת החוק.

עבד-אלמאלכ דהאמשה: אם לעצור, צריך לעצור אותם על האדמה שלהם, בשטחים שלהם.

עבד-אלמאלכ דהאמשה: הבאתם אותם לפה - תנו להם לבחור.

עבד-אלמאלכ דהאמשה: שמענו לפני ימים ספורים שהשר לביטחון פנים, בישיבה פנימית שכינס - אני מסיים, אדוני - החליט שלא.

עבד-אלמאלכ דהאמשה: אז בבקשה, אדוני, לך תתמודד ותעמיד את הבקשה בפני בג"ץ - נקודת האור, אחת האחרונות שנשארו לשלטון החוק במדינה הזאת; לך תנמק בפני בג"ץ למה אתה לא נותן ל-7,000-8,000 פלסטינים, גם כשהם עצורים על-ידך, להשתתף בבחירות לרשות שלהם.

עבד-אלמאלכ דהאמשה: ומלת סיכום, אדוני היושב-ראש.

עבד-אלמאלכ דהאמשה: ממשלה שהיא כל כך חלשה ורופסנית ומקרינה חוסר אונים - כלפי המתנחלים כניעה, וכלפי הפלסטינים "אבו עלי", היא המוסרית ביותר בעולם - איננה ראויה להמשיך לכהן, וטוב שהיא תתפרק.

עבד-אלמאלכ דהאמשה: אומנם היו בחירות רק לאחרונה, אבל הבחירות שיהיו קרובות עכשיו, אולי אולי יעזרו למישהו לאחר מכן לתפוס פיקוד ולהיות אמיץ דיו ולדעת איך להוליך לצעדים נכונים וראויים.

עבד-אלמאלכ דהאמשה: תודה רבה, אדוני.

משה כחלון: תודה רבה.

משה כחלון: חבר הכנסת רוני בר-און, בבקשה.

משה כחלון: אחריו – חבר הכנסת יאיר פרץ, אחריו – חבר הכנסת יצחק לוי, אחריו – חבר הכנסת אילן שלגי, ומסיים חבר הכנסת מגלי והבה.

רוני בר-און: אדוני היושב-ראש, אדוני שר החוץ, סגן ראש הממשלה, חברי חברי הכנסת, כבר לא יודעים מה להמציא בהצעות להביע אי-אמון.

רוני בר-און: מתחילים לשאול שאלות.

רוני בר-און: ממתי הצעה להביע אי-אמון בממשלה היא שאלה?

רוני בר-און: שינוי שואלת שאלה - - -

חמי דורון: ממשלת צללים, מה לעשות.

רוני בר-און: מה?

חמי דורון: זו ממשלת צלליות, שלא רואים אותה.

חמי דורון: אין ממשלה, אנחנו מחפשים את הממשלה בנרות.

משה כחלון: תודה רבה.

משה כחלון: חבר הכנסת דורון, ברור.

רוני בר-און: תעצור לי את הזמן.

אילן שלגי: מפלגה אחת בממשלה.

אילן שלגי: כבר יותר מחודש מפלגה אחת בממשלה.

רוחמה אברהם-בלילא: אדוני היושב-ראש - - - מה קרה.

רוני בר-און: חבר הכנסת דורון, קולך רם ונישא, אבל דבריך אינם ברורים - גם מבחינת התוכן וגם מבחינת דרך הצגתם.

חמי דורון: חבר הכנסת בר-און, אם אתה רוצה שיעור פרטי כדי שאני אסביר לך יותר טוב, אין בעיה, רק תבקש.

משה כחלון: סיכמנו?

משה כחלון: סיעת שינוי המצומצמת.

רוחמה אברהם-בלילא: - - -

חמי דורון: לא, לא שמעתי - - -

רוני בר-און: שיעור פרטי - - -

משה כחלון: חבר כנסת דורון, תודה רבה.

משה כחלון: בבקשה, הזמן רץ.

רשף חן: רוני, זה נקרא שאלה רטורית.

רוני בר-און: אה, רטורית.

רוני בר-און: אני זוכר חבר כנסת שלכם שאמר בוועדה שהוא עומד לשאול שאלה רטורית, אבל הוא דורש תשובה מיידית.

אילן שלגי: - - - שלכם, למה שלנו?

רשף חן: חבר סיעה שלך - - -

קריאות: - - -

משה כחלון: חבר הכנסת חן, חבר הכנסת דורון, זאת בדיחה, אבל תאפשרו לחבר הכנסת בר-און לדבר.

רוני בר-און: סיעת שינוי, שמפורסמת בכך שיש לה תשובה על כל שאלה - ודאי היושב-ראש שלה, שיורה את התשובות שלו עוד לפני שהשאלות נשאלות - שואלת את הכנסת שאלה, במסגרת הצעת אי-אמון: האם יש ממשלה בישראל?

רוני בר-און: ובכן, חברי מסיעת שינוי, יש ממשלה בישראל - -

חמי דורון: איפה?

רוני בר-און: - - ואם היה סימן שאלה, אם היה סימן שאלה על הממשלה בישראל, הרי זה סימן שאלה שהוסר מהרגע שגירשו אתכם מן הממשלה הזאת.

חמי דורון: אוה - - -

רוני בר-און: ברגע שגירשו אתכם מן הממשלה הוסרו כל סימני השאלה - -

חמי דורון: מעניין - - - במקומות אחרים - - -

רוני בר-און: - - כי אתם ישבתם בממשלה הזאת כשיות שהצביעו אחרי בעל-הבית, ומבחינתנו זה היה מאוד נוח, כי מה שסגרת עם טומי סגרת עם הלהקה.

רוני בר-און: אבל השנאה שלכם, חוסר היכולת שלכם לראות כל מה שיהודי, כל מה שנכון, כל מה שצודק - -

אילן שלגי: למה אתה משמיץ - - -

קריאות: - - -

רוני בר-און: - - כל מה שמשותף, כל מה שמאחד את עם ישראל; התיעוב שלכם - - -

חמי דורון: השנאה והגזענות נמצאות אצלך במפלגה - - - אז בוא, טול קורה מבין עיניך.

חמי דורון: אין מה לעשות.

רוני בר-און: הזמן שלי - - -

משה כחלון: חבר הכנסת בר-און, אבל ברגע שאתה פונה אליהם - - -

רוני בר-און: אבל לא נותנים לי לדבר.

משה כחלון: אבל ברגע שאתה פונה אליהם, תביא בחשבון שהם גם יענו לך.

רוני בר-און: סליחה, אבל הצעת האי-אמון, אדוני היושב-ראש, היא של סיעת שינוי.

רוני בר-און: מה אתה רוצה, שאני אדבר אל הליכוד בהצעת אי-אמון?

רוני בר-און: אליך?

רוני בר-און: אני מדבר על האי-אמון.

משה כחלון: לא, לא.

משה כחלון: קודם כול, תמיד טוב לדבר אלי.

אילן שלגי: - - - כמו טיבי - - -

חמי דורון: חבר הכנסת בר-און, אתה צריך להחליט לאיזו מפלגה בליכוד אתה מדבר, לליכוד א' או לליכוד ב'.

חמי דורון: אם אתה מדבר - - -

משה כחלון: חבר הכנסת דורון.

רוני בר-און: אם שכחת, חבר הכנסת דורון, אתם כבר יושבים בספסל הרביעי, ועוד מעט בכלל תעלו ליציע, למה אתה לא יושב במקום שלך?

רוני בר-און: למה אתה, כמו טומי לפיד, הולך קדימה?

משה כחלון: חבר הכנסת בר-און, תודה.

משה כחלון: חבר הכנסת חמי דורון, אני מבקש לאפשר לו, אחרת אני אתחיל בקריאות לסדר.

משה כחלון: בבקשה.

משה כחלון: אתם בכל זאת הגשתם הצעת אי-אמון אם הוא משיב לכם.

רוני בר-און: עכשיו, אחרי שהרוח הרעה שאתם הבאתם לציבוריות הישראלית, אחרי שהרוח הגזענית של פסילת אנשים על אמונתם הדתית - - -

חמי דורון: אתם גזענים.

אילן שלגי: - - -

משה כחלון: חבר הכנסת שלגי.

משה כחלון: חבר הכנסת דורון.

רוני בר-און: עכשיו אני אראה לכם איזו ממשלה יש במדינת ישראל.

רוני בר-און: וישמע שר החוץ, הוא אחד הוותיקים פה, למרות גילוי הצעיר, מתי היתה ממשלה בישראל שכל המשרות הבכירות שלה, אחת לאחת, אחוזות בידי מפלגת השלטון, ראש הממשלה ושר החוץ ושר הביטחון ושר האוצר ושרת המשפטים והשר לביטחון פנים?

רוני בר-און: כל חמשת המשרדים המובילים, הכי חשובים, בידי מפלגת השלטון, ולמרבית ההפתעה שלכם וגם כאב הלב והמבוכה שלכם, שם הם גם יישארו.

רוני בר-און: שם הם גם יישארו.

חמי דורון: לנו אין שום בעיה עם זה.

משה כחלון: חבר הכנסת דורון, אני אקרא אותך לסדר פעם ראשונה.

משה כחלון: אתה רוצה להרגיש באופוזיציה, בבקשה.

רוני בר-און: ולא רק זה, גם ארבע הוועדות הבכירות בבית, החשובות בבית, המובילות בבית, כולן בידי מפלגת השלטון, מה לעשות.

חמי דורון: חכו עוד שנה.

רוני בר-און: כן, עוד שנה יהיו לכם שני מנדטים.

אילן שלגי: אולי 30, בוא נראה.

רוני בר-און: אתם תשבו באופוזיציה ותתעסקו בקטנות, תפתיעו בין קריאה שנייה לקריאה שלישית כדי לבזבז עוד יום עבודה של הפרלמנט ועוד 50,000 שקל של שעות נוספות, של חשמל ושל חימום ושל קירור, ואלה יהיו ההישגים שלכם, ועם זה תבואו לבוחרים שלכם, ליאפים מהרצלייה ומרמת-השרון המבקרים בחנויות של ממכר בשר חזיר.

רוני בר-און: לשם תבואו ועם זה תרצו להיבחר בפעם הבאה.

רוני בר-און: אפילו את יושב-ראש האופוזיציה לא תקבלו, על אפכם ועל חמתכם יהיה לכם ראש - לכם באופוזיציה - הראש שלכם יהיה איש המפלגה החרדית, אליו תבואו, ממנו תבקשו, ואתם תאכלו אותה כך באופוזיציה, כי ריכזתם סביבכם את כל השנאה ואת כל הזעם ואת כל הכעס שאפשר לרכז.

רוני בר-און: עשיתם את זה, אני מוכרח לומר, בהצטיינות אדירה, כמעט בלא זמן.

רוני בר-און: לפני שאני מסיים, אדוני היושב-ראש, אני פונה מפה בקריאה לסיעת יהדות התורה: קומו, קבלו את ההחלטה, תצטרפו לממשלה, נקים את הממשלה הזאת.

רוני בר-און: במקום ללכת עוד הפעם לבחירות, עם ישראל לא צריך את זה, זה רק יעלה לפי כל תחשיב - ושר החוץ שהיה גם שר האוצר יודע - גם הוצאות ישירות, גם הוצאות עקיפות, אובדן עבודה למשק, אובדן עבודה של הפרלמנט, של הממשלה, עיכוב התוכנית הכלכלית, יעלה בסביבות 3 מיליארדי שקל.

רוני בר-און: נכון שאני לא מגזים בהוצאות ישירות ועקיפות?

רוני בר-און: טיפה פחות, 500 מיליון פחות.

רוני בר-און: מי צריך את זה.

רוני בר-און: בסופו של יום, השינוי היחיד שיכול להיות אחרי בחירות, הוא ששינוי תימחק.

רוני בר-און: נכון שזו תכלית ראויה.

רוני בר-און: נכון שבשביל זה לפעמים שווה ללכת לבחירות.

רוני בר-און: אבל אנחנו יכולים להחזיק מעמד, חברי החרדים, נתאפק עוד שנה, אם היא תימחק בעוד שנה ולא בעוד 90 יום, טוב לנו גם בזה.

רוני בר-און: קומו, תעשו מעשה, תצטרפו לממשלה, אם לא מאהבת מרדכי, קרי הליכוד והממשלה, אז משנאת המן.

רוני בר-און: תודה רבה, אדוני היושב-ראש.

משה כחלון: תודה רבה, אדוני.

משה כחלון: חבר הכנסת יאיר פרץ, בבקשה.

משה כחלון: אחריו – חבר הכנסת יצחק לוי; אחריו – חבר הכנסת אילן שלגי.

יאיר פרץ: אדוני היושב-ראש, עמיתי חברי הכנסת, מאז כינונה של הממשלה הזאת אנו עדים השכם והערב לדוחות עוני, וכל דוח קשה ממשנהו.

יאיר פרץ: סיעת ש"ס, במהלך כל המושב הזה ומאז כינונה של הממשלה הזאת, מגישה הצעות אי-אמון בנושאים החברתיים, ובעיקר בעקבות הפרסום על דוחות העוני.

יאיר פרץ: פה אני פונה אל חברי בסיעת הליכוד, שתמיד הניפו את הדגל החברתי.

יאיר פרץ: היום אנו עדים, לצערי הרב - מנחם בגין, כשעלה לשלטון בשנת 1977, הרים את הדגל החברתי ביד רמה, במדיניות שלו הוא אפילו רומם והידר אותם ילדי שכונות מצוקה, אותן שכונות, גם בשיקום שכונות ובכל פרויקט אשר הביא לשיפור מצבם של אותם אנשים אשר לא שפר עליהם גורלם.

יאיר פרץ: ממשלת הליכוד היום, במדיניות שלה, ממשיכה לדכא אותן אוכלוסיות חלשות, ממשיכה להרעיב ילדים.

יאיר פרץ: ראו פלא - - -

מגלי והבה: מה זה "להרעיב ילדים", אדוני חבר הכנסת יאיר פרץ?

יאיר פרץ: אני תיכף אגיד לאדוני מה זה להרעיב ילדים.

יאיר פרץ: בכך שאתה מקצץ את קצבאות הילדים לאותה משפחה שחיה ומפרנסת את הילדים שלה מאותן קצבאות ילדים, לאותו ילד אין מה לאכול.

יאיר פרץ: המוסד לביטוח לאומי פרסם דוח שלפיו כל ילד שלישי במדינה רעב.

יאיר פרץ: על מנת להמחיש את המצב, בואו נדמיין מה זה ילד רעב.

יאיר פרץ: ילד שהולך לישון כשהוא רעב, לא ישן טוב.

יאיר פרץ: כל אחד יודע, ומי שידע מהי מצוקה, יודע מה המשמעות של זה.

יאיר פרץ: בבוקר הוא מתעורר, קשה לו, הוא לא מרוכז, הוא מגיע ליום הלימודים אבל הוא לא לומד, הוא לא מתרכז בלימודים, חוזר הביתה וממשיך באותה מצוקה.

יאיר פרץ: אז מה אנו מצפים מאותו ילד?

יאיר פרץ: האם ילד זה יגדל לתפארת עם ישראל?

יאיר פרץ: ודאי שלא.

יאיר פרץ: אני פונה לחברי מהליכוד, תתעשתו, תפסיקו עם הדבר הזה.

יאיר פרץ: בעוד 20 וכמה ימים אנחנו נהיה עדים לעוד קיצוץ בקצבאות הילדים.

יאיר פרץ: אני לא רוצה לדבר על סל הבריאות, על הקיצוץ בתרופות.

יאיר פרץ: אני לא רוצה לדבר על נושא המשפחות החד-הוריות, הגמלאים, הנכים והנזקקים.

יאיר פרץ: אלה לא שפר עליהם גורלם.

יאיר פרץ: אבל אותם ילדים שאמורים להמשיך את עתיד עם ישראל, אותם ילדים שצריכים לשרת בצבא-ההגנה לישראל, אותם ילדים שצריכים ללמוד.

יאיר פרץ: מה אנו מצפים?

יאיר פרץ: תמנעו לפחות את הקיצוץ הבא, בלי משא-ומתן, בלי קואליציה, תיזמו יוזמה ברוכה להפסיק את הקיצוץ, להפסיק את הרעבת הילדים.

יאיר פרץ: לפחות נקל עליהם בזה.

יאיר פרץ: לכן, אדוני שר החוץ, כאדם שגדל בעיר באר-שבע ויודע מהי שכונת מצוקה, אנא ממך, פנה היום אל שר האוצר ובקש ממנו שיבטל את הקיצוץ בקצבאות הילדים בחודש ינואר.

יאיר פרץ: ב-20 בינואר צריך להיות קיצוץ נוסף, תבטלו את זה, תביאו רווחה מינימלית לאותם ילדים.

יאיר פרץ: תודה רבה.

משה כחלון: תודה רבה.

משה כחלון: חבר הכנסת יצחק לוי, בבקשה.

משה כחלון: אחריו – חבר הכנסת אילן שלגי.

יצחק לוי: אדוני היושב-ראש, רבותי חברי הכנסת, נכון לומר, חבר הכנסת רוני בר-און, שמשונה היה לראות הצעת אי-אמון שהנושא שלה הוא שאלה, אבל השאלה נכונה.

יצחק לוי: כלומר, מה קרה שאף אחד לא רוצה להצטרף לממשלה?

יצחק לוי: איך ייתכן שסיעה בת 40 מנדטים, שזה יסוד מאוד מאוד רחב להקמת ממשלה, מתקשה להקים ממשלה?

יצחק לוי: אנחנו נמצאים פחות משנתיים מיום הבחירות, ותראה כמה גלגולים עברה הממשלה הזאת – גלגול אחד וגלגול שני וגלגול שלישי.

יצחק לוי: כרגע היא נמצאת במצב העגום, שאף אחד לא רוצה להיכנס.

יצחק לוי: ראיתי את טיוטת ההסכם של יהדות התורה, ואני חייב לומר שההסכם שלהם הוא מצוין.

יצחק לוי: כלומר, אף מפלגה שהיתה בממשלה הזאת לא השיגה הסכם קואליציוני כל כך טוב, ואף-על-פי-כן אתה רואה שהם מתלבטים אם להיכנס.

יצחק לוי: למה לא?

יצחק לוי: מדוע יהדות התורה מתלבטת כל כך הרבה?

יצחק לוי: יש להם הסכם קואליציוני טוב מאוד.

יצחק לוי: אגב, אחת מארבע הוועדות הגדולות תינתן ליהדות התורה, ועדת הכספים, כך אני מבין.

יצחק לוי: מתוך אותן ארבע ועדות חשובות, שאמרת שהן נמצאות בידי מפלגת השלטון, אחת תינתן ליהדות התורה.

יצחק לוי: אני אומר לך מה הסיבה לדעתי.

יצחק לוי: הסיבה היא, שהיום סיעת הליכוד משדרת אי-אמון בעצמה, אי-אמון בדרכה.

יצחק לוי: אין לנו היום סיעת שלטון.

יצחק לוי: סיעת שלטון מפוצלת לשניים; סיעת שלטון שבתוך הממשלה שלה שרים מתנגדים לתוכניתו של ראש הממשלה; סיעת שלטון שאומרת, אין לנו ברירה אלא להישאר בממשלה כדי שנישאר 40.

יצחק לוי: כלומר, זאת הסיבה היחידה.

יצחק לוי: אני שומע מחברי כנסת של הליכוד שאומרים: לו הכיסא שלנו לא היה בסכנה, היינו מצביעים נגד ראש הממשלה.

יצחק לוי: אבל אנחנו רוצים להישאר עוד שנה וחצי כאן, על הכיסא החם הזה.

יצחק לוי: וכל העם שומע זאת, זה אפילו לא נאמר בסתר.

יצחק לוי: היום אמרו – אני לא יודע אם זה נכון, אני לא רוצה לפגוע בחברת כנסת מאוד מכובדת מסיעת הליכוד – שכנראה היא משנה את דעתה, כי הציעו לה להיות סגנית שר.

יצחק לוי: אני לא יודע אם זה נכון, אני באמת אומר שאני לא יודע אם זה נכון, אבל הציבור שומע את זה.

יצחק לוי: ואפילו נניח שזה לא נכון, אבל זה מה שהציבור שומע.

יצחק לוי: רבותי חברי הליכוד, איך אתם נראים?

יצחק לוי: אין כמעט סיעה – אולי אני מגזים, יש די הרבה סיעות שנמצאות היום בפילוג או בסכנת פילוג בבית הזה - - -

רוני בר-און: נו באמת, המפד"ל מדברת?

יצחק לוי: אני אדבר על המפד"ל.

יצחק לוי: בסך הכול תוכנית ההתנתקות היא בהחלט רעידת אדמה, רעידת אדמה אידיאולוגית בעייתית מאוד.

יצחק לוי: גם בציבור הדתי-הלאומי אנחנו רואים שנפתח פער אידיאולוגי אמיתי.

יצחק לוי: תראו את נושא הסרבנות, נושא הציות לרבנים.

יצחק לוי: הדברים קשים, ההתלבטות היא קשה מאוד והיא בעייתית מאוד, וגם בתוך מפלגתנו הדבר הזה קורה.

יצחק לוי: אבל בסיעת שלטון אנשים באים ואומרים בפירוש: רוצים לשמור על הכיסא.

יצחק לוי: כבר לא מדברים אידיאולוגית.

יצחק לוי: אז מי ירצה להיכנס לממשלה כזאת?

יצחק לוי: אדוני חבר הכנסת בר-און, אני מציע כן ללכת לבחירות.

יצחק לוי: הכסף שווה את זה.

יצחק לוי: נכון שזה יעלה, ונכון שהציבור לא אוהב שכל שנתיים יש בחירות, אתה צודק.

יצחק לוי: אבל איך אפשר להמשיך לתפקד עם סיעה של 40, שכל שלושה זה משהו אחר?

יצחק לוי: המפד"ל - זה לא חשוב כל כך, אנחנו ממילא לא מפלגת שלטון, אז נהיה שישה, נהיה ארבעה.

יצחק לוי: אבל מפלגת השלטון במדינת ישראל, שצריכה להוביל את המדינה?

יצחק לוי: יש כאן רושם שיש משפחה אחת שמובילה את המדינה, לא מפלגה, ומי שמוצא חן בעיני המשפחה הזאת מקבל קידומים, ומי שלא מוצא חן בעיני המשפחה הזאת הולך הצדה.

יצחק לוי: רק עכשיו ראינו את זה.

יצחק לוי: יש לנו יושב-ראש קואליציה חרוץ, שעובד קשה, ובגלל ההצבעה שלו בוועדת החוקה כבר היו פרסומים שהוא לא יזכה להתקרב לשולחן הממשלה בקדנציה הזאת.

יצחק לוי: למה?

יצחק לוי: מענישים אותו, בתוך אותה סיעה, בתוך אותה קבוצה.

יצחק לוי: ויושב-ראש הקואליציה נאמן לראש הממשלה, הוא עושה ומתרוצץ כל היום כדי להביא קולות, כדי שכל החוקים יעברו.

יצחק לוי: רבותי חברי הכנסת, אנחנו נמצאים במצב שאין שלטון.

יצחק לוי: האמת היא שהשלטון איננו, מחזיקים אותו בכוח.

יצחק לוי: גם היום מחזיקים אותו בכוח.

יצחק לוי: התשובה שלי על שאלת שינוי אם יש ממשלה היא: אין ממשלה, הכול ממשלת מעבר.

יצחק לוי: בואו נלך לבחירות ונגמור עם הפארסה הזאת.

יצחק לוי: תודה רבה.

משה כחלון: תודה רבה.

משה כחלון: חבר הכנסת אילן שלגי, בבקשה.

משה כחלון: אחרון הדוברים יהיה חבר הכנסת מגלי והבה.

אילן שלגי: אדוני היושב-ראש, חברות וחברי הכנסת, האמת היא שעיקר דברי היום ייוחדו למפלגה האבודה, מפלגת העבודה שכל ספסליה ריקים; אני רואה שהשאירו תורן אחד שעומד מאחור.

אילן שלגי: אבל לפני כן, כמובן, אי-אפשר בלי להתייחס למצב המוזר.

אילן שלגי: למעלה מחודש, מאז החלטנו בשינוי להעדיף עקרונות על כיסאות, נשארתם לבד, וגם אתם, הליכוד, מפלגה חצויה.

אילן שלגי: יושב-ראש הקואליציה מצביע בוועדת החוקה נגד ראש הממשלה.

אילן שלגי: אתם שתי מפלגות, שתי סיעות, חצי מורדים והחצי השני טלנובלה.

אילן שלגי: כשכבר הגעתם להסכמות עם מפלגת העבודה, מסתבר פתאום ששמעון פרס, האיש הגדול הזה, לפחות היה איש גדול, חשוב לו שהוא יהיה ממלא-מקום ראש הממשלה.

צבי הנדל: משנה לראש הממשלה.

אילן שלגי: אני זוכר את הקריקטורה שהיתה בשנות ה-60.

אילן שלגי: באחד העיתונים נראתה דמותו של דוד בן-גוריון כשהוא מנתץ את האנדרטה של עצמו.

אילן שלגי: שמעון פרס מנסה ללכת בעקבות רבו, ואולי גם יצליח יותר ממנו.

אילן שלגי: האיש הזה, ראש ממשלה לשעבר, חתן פרס נובל, איש עתיר זכויות במדינת ישראל, חזר ואמר שחשוב לו להצטרף לממשלה למען תהליך ההתנתקות ולמען השלום, ופתאום הוא תוקע את כל התהליך לשבועיים כדי להיות ממלא-מקום שאיננו ממלא-מקום.

אילן שלגי: כידוע לכם, ממלא-מקום יש רק אחד, זהו האפיפיור שיושב ברומא.

אילן שלגי: זכרו את ספרו של רולף הוכהוט, "ממלא-המקום".

אילן שלגי: ממלא-המקום של פטרוס, ויקריוס פטרי, שהוא גם ממלא-המקום של האל, ויקריוס דאי.

אילן שלגי: ואתם יודעים איך בוחרים אפיפיור, מתכנסים הקרדינלים בקפלה הסיסטינית - - -

יצחק כהן: ממשלת הצללים.

אילן שלגי: תלמד קצת גם על הנצרות, חבר הכנסת כהן, גם זאת היסטוריה, וגם זאת תרבות, דרך אגב.

אילן שלגי: הם מתכנסים בקפלה הסיסטינית, וכל עוד לא נבחר אפיפיור, העשן היוצא מן הארובה הוא שחור.

אילן שלגי: כאשר יש אפיפיור, העשן הוא לבן.

אילן שלגי: אצלנו לא כינסו את הקרדינלים, אלא כינסו את כל חברי ועדת החוקה, ורצו לכנס גם אותנו, את כל חברי הכנסת, כדי שאנחנו נשנה חוק-יסוד במדינת ישראל ונקבע שיש בממשלת ישראל ממלא-מקום שאיננו ממלא-מקום.

אילן שלגי: ואם הבושה הזאת היתה קורית, לא היה – מטאפורית, כמובן – יוצא מן הבניין הזה עשן לבן, אלא עשן שחור משחור.

אילן שלגי: משום שאז המשמעות היא, שבמקום שנתאים את האישים לחוקים, אנחנו מתאימים את החוקים לאנשים.

אילן שלגי: שמעון פרס היה מצליח להתכנות "ממלא-מקום שאיננו ממלא-מקום".

אילן שלגי: אני חייב לשבח את יושב-ראש ועדת החוקה, שגם כאשר קרא לו ראש הממשלה, ראש הרשות המבצעת, ולחץ עליו שיחיש את התהליך של שינוי חוק-היסוד – רק עמידתו האיתנה של מיקי איתן היא זאת שהביאה בסופו של דבר את שמעון פרס ואת מפלגת העבודה להבין שהפארסה הזאת לא יכולה להימשך, ומעכשיו יהיה לנו, ככל הנראה, משנה לראש הממשלה.

אילן שלגי: מפלגת העבודה תבוא לממשלה הזאת עם שמונה שרים ושלושה סגני שרים.

אילן שלגי: מתוך 19 חברי כנסת, 11 יהיו במשרדי הממשלה.

אילן שלגי: לא ראינו אותם פה כשהם היו באופוזיציה, גם עכשיו אנחנו לא רואים אותם פה.

אילן שלגי: איך הם בכלל יתפקדו בכנסת הזאת כאשר הם יהיו בממשלה?

אילן שלגי: כבר היום אנחנו שומעים את דליה איציק, שהיתה בממשלת שרון הראשונה אלופת המינויים, לפחות היא התחרתה על התואר הזה מול פואד מהמפלגה שלה ומול שרי הליכוד, שאין צורך למנות אותם, כי הם רבים, אלופי המינויים - דליה איציק כבר היום כועסת עליך, אדוני ממלא-מקום ראש הממשלה, חבר הכנסת אולמרט, על מינויים, מחטפים כביכול, שאתה עושה במשרד התקשורת, והיא כבר הודיעה שהיא תבטל אותם.

אילן שלגי: אנחנו צריכים לשאול את מפלגת העבודה: איך אתם יכולים להסכים לדבר הזה?

אילן שלגי: האם אתם מוכנים להסתכל בעיני הבוחרים שלכם ולהבין את התופעה, להסביר להם כיצד החינוך העצמאי, החינוך החרדי, לא יקבל עליו את תוכנית הליבה, לא ילמדו אנגלית, לא ילמדו מתמטיקה וביולוגיה, לא את תולדות הציונות, לא אזרחות.

אילן שלגי: אנחנו כולנו נממן את החינוך החרדי, שבו לא יחגגו הילדים האלה - - -

משה כחלון: אני מבקש לסיים, חבר הכנסת שלגי.

אילן שלגי: אני מסיים, אדוני.

אילן שלגי: - - - לא יחגגו את יום העצמאות בבתי-הספר שלהם, הם לא ישירו את "התקווה", כמו שחברי הכנסת שלהם פה לא שרים אותה בכנסת.

אילן שלגי: עם הדבר הזה אתם רוצים להסכים?

אילן שלגי: והרי ברור לגמרי שאחרי שהרפורמה לא תחול על החינוך העצמאי, היא גם לא תחול על הממלכתי-דתי, כי המפד"ל והזרם הדתי-לאומי לא יסכים שהחינוך העצמאי יהיה מחוץ לרפורמה והם יהיו בתוכה.

ראובן ריבלין: תודה רבה.

אילן שלגי: מפלגת "האבודה", אתם נעלמתם, אתם בגדתם בבוחרים שלכם, ואתם תשלמו על זה.

אילן שלגי: תודה רבה.

ראובן ריבלין: תודה רבה.

ראובן ריבלין: חבר הכנסת מגלי והבה, אחרון הדוברים - חמש דקות לרשותך, אדוני.

מגלי והבה: אדוני היושב-ראש, חברי חברי הכנסת, שמעתי את שאלתה של סיעת שינוי, האם יש ממשלה בישראל.

מגלי והבה: ראשית, אני רוצה להרגיע אותם ולומר להם: כן, יש ממשלה בישראל, שבאופן חוקי ובאופן מעשי תתפקד עד נובמבר 2006.

מגלי והבה: אך השאלה החשובה יותר היא אם קיימת עדיין מפלגת שינוי בישראל, ואם כן, בשביל מה?

מגלי והבה: כמו שאמר חבר הכנסת ליצמן, מהממשלה הם יצאו, הוצאו, ובאופוזיציה לא רוצים אותם.

מגלי והבה: יהיה יושב-ראש אופוזיציה ממפלגה אחרת.

מגלי והבה: מה עתידם בהמשך?

מגלי והבה: שנינו, חבר הכנסת ליצמן, בטוחים שהם גם יצטמקו.

מגלי והבה: הממשלה שבה הייתם חברים עד לאחרונה, אנשי מפלגת שינוי, החלה במהלכים דרמטיים בתחום המדיני ובתחום החברתי, והייתם שותפים.

מגלי והבה: לפתע, ללא שום סיבה הגיונית, קמתם ועזבתם.

מגלי והבה: על מה?

מגלי והבה: בשביל מה?

מגלי והבה: בשביל 290 מיליון שקל?

חמי דורון: חבר שלך, חבר הכנסת בר-און, אמר - - -

מגלי והבה: אני שמח שהתעוררת, חבר הכנסת דורון.

חמי דורון: אולי אתם לא באותה מפלגה.

ראובן ריבלין: תודה, חבר הכנסת דורון.

מגלי והבה: מפלגה שבאמצע הקדנציה שוכחת את המטרה המרכזית שבשבילה נבחרה - קידום המדינה, וקמה ועוזבת, רק מסיבה אחת, מתוך אובססיה אנטי-חרדית; אתה שומע אותי, חבר הכנסת ליצמן?

מגלי והבה: מתוך אובססיה אנטי-חרדית.

מגלי והבה: בגלל זה הם עזבו את הממשלה.

מגלי והבה: מפלגת שינוי היא האחרונה שיכולה לשאול היום אם יש ממשלה בישראל.

מגלי והבה: שמעתי את חבר הכנסת אלדד תוקף היום בשצף קצף את חברי מרכז הליכוד ומנסה לפגוע בהם.

מגלי והבה: על מה?

מגלי והבה: אסור לחברי מרכז הליכוד להתקבל לכל מקום?

מגלי והבה: האם הם שונים?

אריה אלדד: אסור לפי החוק.

מגלי והבה: אדוני, כל מי שעונה על דרישות החוק יכול להיות בכל תפקיד.

מגלי והבה: בדרך כלל אנשים שנבחרים הם אנשים - - -

אריה אלדד: אתה בעד שלטון החוק?

ראובן ריבלין: חבר הכנסת אלדד, תודה.

מגלי והבה: אני לא יכול היום להוציא אותם ולהתייחס אליהם כאל מוקצים, כי חבר הכנסת אלדד אמר שהם לא מתאימים לו.

מגלי והבה: כל מי שמונה עונה על דרישות התפקיד.

מגלי והבה: לא יכול להיות שכל פעם הקלטת הזאת חוזרת.

מגלי והבה: הם אנשים ראויים, ורק מי שראוי ועונה על הדרישות יכול לכהן.

אריה אלדד: - - -

מגלי והבה: אדוני היושב-ראש, רבותי חברי הכנסת, לנושא החברתי - שמעתי רבות היום את הריטואל החוזר ואת אותן טענות.

מגלי והבה: הייתי אומר לאותם חברי הכנסת - -

ראובן ריבלין: חבר הכנסת רצון, אני לא רוצה לכעוס עליו.

מגלי והבה: - - לולא הפנתה הממשלה את הכספים בתקציב, אני מתכוון לתקציב 2005, לתחום החברתי, היה צדק בטענות האופוזיציה.

מגלי והבה: אך כשרואים את התקציב הקרוב, שהממשלה מתכוננת להגיש, והגישה, קשה להתייחס ברצינות להצעות האי-אמון מהסוג ששמענו היום.

נסים דהן: אתה יודע יפה מאוד שהתקציב - - -

מגלי והבה: בתקציב הקרוב קבעה הממשלה את נושא החיזוק החברתי כאחד משני היעדים המרכזיים לשנה הקרובה.

מגלי והבה: חזרתי יותר מפעם אחת על נתונים הידועים לרוב חברי הבית הזה, אם בנושא הצמיחה ואם בנושא הקבלה לשוק העבודה, כשדיברנו על האבטלה.

מגלי והבה: אנחנו יודעים ש-70,000 מקומות עבודה נוספו למשק.

מגלי והבה: נכון, עדיין יש אזרחים שרוצים ללכת להירשם בלשכות העבודה עם אוטו, להעמיד את האוטו וללכת להירשם.

מגלי והבה: אני קורא לאותם אנשים שילכו לעבוד.

מגלי והבה: לאלה שטענו נגד תקציב הממשלה - הרי היתה לנו תוכנית ברורה וידועה לכולם, והיא עברה בהצעה של חברת הכנסת רוחמה אברהם.

מגלי והבה: כוונתי לחוק ההזנה בבתי-הספר, שהפיילוט שלו התחיל.

מגלי והבה: בתקציב של השנה הבאה יהיו 160,000 תלמידים במסגרת יום חינוך ארוך, כשהמטרה היא שלאותם תלמידים גם תהיה הזנה בבית-הספר.

מגלי והבה: לבוא בטענות כל הזמן, ולחזור על אותן טענות שבוע אחרי שבוע, זה דבר מעניין.

מגלי והבה: אבל אני חושב שהציבור שצופה בנו ורואה אותם אנשים שמחפשים תירוצים בשביל לנגח את הממשלה, מבין היטב מה הממשלה עשתה בשביל לשפר את המצב שאנחנו נמצאים בו, שכולנו משתדלים ושואפים לשנות אותו.

מגלי והבה: אדוני היושב-ראש, רבותי חברי הכנסת, רק הנחישות שהפגינה הממשלה בשנתיים האחרונות ברפורמות ובשינויים המבניים שביצעה אפשרה הקצאות תקציביות לנושאים החברתיים.

מגלי והבה: חשוב לכולנו לבוא ולבדוק איפה צריך לתקן, ולא לבוא כל הזמן ולחזור על אותן טענות שאי-אפשר לעשות אותן.

מגלי והבה: אני חוזר ואומר, לדעתי ולדעת חברי, תקציב 2005 הוא תקציב חברתי מובהק, אבל הוא בא לעולם רק אחרי שביצענו את הרפורמה הכלכלית שהתחלנו בה.

מגלי והבה: מכאן, אדוני היושב-ראש, אני טוען בכל תוקף שצריך לדחות את הצעות האי-אמון.

מגלי והבה: תודה רבה.

ראובן ריבלין: תודה רבה.

ראובן ריבלין: אדוני יושב-ראש הקואליציה, האם אני צריך להזמין את נציג הממשלה להשיב?

ראובן ריבלין: לא צריך.

ראובן ריבלין: האם נציג הממשלה רוצה להשיב?

מאיר שטרית: אפשר להצביע.

ראובן ריבלין: להצביע.

ראובן ריבלין: לפני שנצביע יש לנו כמה דברים.

קריאה: - - -

ראובן ריבלין: ראש סיעת שינוי, אם אין חידושים בדבריו של חבר הכנסת בר-און ואין חידושים בתשובתך, השאלה היא אם יש פה באמת הפרה, ואז ינהג לפי הצורך.

ראובן ריבלין: אין צורך להשתמש בסעיף 54 ובכל פעם לומר אותם דברים.

ראובן ריבלין: זה רק ילהיט את העניין.

ראובן ריבלין: אם אדוני חושב שהוא עבר עבירה, יקבע מה שהוא רוצה.

רשף חן: אני לא חושב שהוא עבר עבירה - - -

ראובן ריבלין: בכל רגע הוא אומר אותם דברים.

ראובן ריבלין: כולם אומרים אותם דברים וחוזרים ואומרים.

ראובן ריבלין: בסוף הישיבה כל אחד יוכל לומר הלוך וחזור לאנשיו דברים.

ראובן ריבלין: הדברים שהוא אמר היו ברוח, הוא חלילה לא פגע אישית.

ראובן ריבלין: הוא דיבר על הסיעה עצמה ואתם עונים באותה עת אותם דברים.

ראובן ריבלין: אם חלילה היה אומר לגביך, אבל הוא אמר ברוח - את זה אומרים פה כל רגע.

ראובן ריבלין: חברי הכנסת נא לשבת, אנחנו מבקשים לקיים אזכרה והתייחדות.

ראובן ריבלין: אדוני ראש הממשלה, חברי הממשלה, חברות וחברי הכנסת, בשבוע שעבר הובא למנוחות רב-אלוף במילואים צבי צור, זיכרונו לברכה, הרמטכ"ל השישי של צה"ל.

ראובן ריבלין: צבי צור היה חבר הכנסת השישית מטעם סיעת רפ"י.

ראובן ריבלין: נכבד את זכרו בקימה.

ראובן ריבלין: (חברי הכנסת מכבדים בקימה את זכרו של המנוח.

ראובן ריבלין: )

ראובן ריבלין: נא לשבת.

ראובן ריבלין: חברי הכנסת, אדוני ראש הממשלה, חברי הממשלה, עם מותו של צבי צור, הלוא הוא צ'רה, נפרדנו מאחד מסמלי הביטחון של המדינה.

ראובן ריבלין: מסלול חיים של אדם שחייו היו קודש להגנה על ישראל ובניית עוצמתה: כנער בן 16 הצטרף צ'רה ל"הגנה", סיים קורס מ"כים וקורס מ"מים.

ראובן ריבלין: ב"שבת השחורה", ב-1946, עצרו אותו השלטונות הבריטיים והחזיקו בו במחנה רפיח.

ראובן ריבלין: במלחמת העצמאות השתתף צבי צור כמפקד צעיר בקרבות רבים, בעיקר בחזית הדרום.

ראובן ריבלין: "שועלי שמשון", פלוגת הג'יפים שעמד בראשה, הנחילה תבוסות למצרים.

ראובן ריבלין: צבי צור המשיך את דרכו בצה"ל, ובשנת 1961, בהיותו בן 38, מונה לרמטכ"ל.

ראובן ריבלין: עם פרישתו, לאחר שלוש שנים שקטות יחסית, נפרד מחייליו במלים אלה: "הוטלה עלי אחריות כבדה לשמש כרמטכ"ל, אך ידעתי שאין אני עומד לבדי.

ראובן ריבלין: יחד עמי שותפים בנטל אלפי חיילי צה"ל ומפקדיו".

ראובן ריבלין: צ'רה הוא שהכין את צה"ל לעתיד הקרב לבוא.

ראובן ריבלין: מלחמת ששת הימים הוכיחה את נכונות דרכו: "מי שאינו מתקדם תמיד ובכל עת, נסוג", נהג לשנן לפקודיו.

ראובן ריבלין: ב-1965 נבחר לכנסת ברשימת רפ"י, בהנהגתם של דוד בן-גוריון, דיין ונבון, אולם הוא כיהן כחבר הכנסת פרק זמן קצר.

ראובן ריבלין: צור העדיף ניהול חברות כלכליות.

ראובן ריבלין: ערב מלחמת ששת הימים, כשמשה דיין מונה לשר הביטחון, צור התמנה לעוזרו הקרוב.

ראובן ריבלין: את עיקר משימתו ראה בטיפוח תשתית התעשייה הצבאית והתעשייה האווירית, כדי לצמצם את תלותה של ישראל במקורות אספקה חיצוניים.

ראובן ריבלין: מאז מילא תפקידים בכירים במערכת המשקית.

ראובן ריבלין: חברי הכנסת, עדיין מוקדם להעריך מה היתה תרומתו של צ'רה ומה אבד לנו במותו.

ראובן ריבלין: הכנסת משתתפת באבל המשפחה ושולחת לה את תנחומיה.

ראובן ריבלין: יהי זכרו ברוך.

ראובן ריבלין: רבותי חברי הכנסת, כבוד השרים, אדוני ראש הממשלה, אנחנו נפרדים היום - להבדיל אלף אלפי הבדלות, שתזכה לאריכות ימים - מסגנית מזכיר הכנסת רותי קפלן, אשר שירתה את הכנסת שנים רבות, ובשנים האחרונות שימשה כסגנית מזכיר הכנסת וכראש המחלקה לקשרי חוץ של הכנסת, והיה לה קשר בלתי אמצעי עם כל אחד ואחד מכם.

ראובן ריבלין: אנחנו מברכים את רותי.

ראובן ריבלין: אנחנו יודעים שבגיל צעיר כמו שלה היא מתחילה בסך הכול את הפרק השלישי בחייה, ואנחנו מאחלים לה הצלחה רבה בפרק הבא, כפי שהיה בפרקים הקודמים, ובעיקר בפרק שלה בכנסת.

ראובן ריבלין: גם אנחנו עוד נעשה שימוש רב ברותי, שלקחה לעצמה את התפקיד של הקשר של הכנסת עם פרלמנטרים יהודים ברחבי העולם, על מנת לראות אפשרות שבה יהיה דיאלוג ומגע שוטף בין כל אותם אנשים שיש להם איזו מורשת משותפת.

ראובן ריבלין: ברכות לרותי.

ראובן ריבלין: אפשר למחוא כפיים.

ראובן ריבלין: (מחיאות כפיים)

ראובן ריבלין: א.

ראובן ריבלין: האם יש ממשלה בישראל?

ראובן ריבלין: ;

ראובן ריבלין: ג.

ראובן ריבלין: דוח הביטוח הלאומי על הרעב בקרב ילדים והקיצוץ בסל התרופות

ראובן ריבלין: רבותי חברי הכנסת, לפנינו שלוש הצעות אי-אמון בממשלה.

ראובן ריבלין: הראשונה בהן היא: האם יש ממשלה בישראל?

ראובן ריבלין: כפי ששאלה סיעת שינוי.

ראובן ריבלין: אנחנו נצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 1 בעד הצעת סיעת שינוי להביע אי-אמון בממשלה - 39 נגד - 36 נמנעים - 14

ראובן ריבלין: בעד - 39, 36 נגד ו-14 נמנעים.

ראובן ריבלין: הממשלה לא נפלה, שכן לא נמצאו 61 חברי כנסת להפילה.

ראובן ריבלין: סיעת האיחוד הלאומי - - -

צבי הנדל: הצבענו.

ראובן ריבלין: צריך שני דברים, זה צריך להיות תנאי מצטבר - גם לא להשתתף בדיון וגם לא להצביע.

ראובן ריבלין: הצעת אי-אמון של סיעות האיחוד הלאומי - ישראל ביתנו ומפד"ל בנושא המינויים הפוליטיים במשרד ראש הממשלה הנוגדים את המינהל הציבורי התקין.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נא להצביע.

ראובן ריבלין: הצבעה מס' 2 בעד הצעת סיעות האיחוד הלאומי - ישראל ביתנו ומפד"ל להביע אי-אמון בממשלה - 37 נגד - 34 נמנעים - 18

ראובן ריבלין: 37 בעד, 34 נגד, 18 נמנעים.

ראובן ריבלין: הצעת האי-אמון לא נתקבלה, שכן לא נמצאו 61 חברי כנסת אשר יצביעו אי-אמון.

צבי הנדל: אי-אפשר שלוש פעמים אי-אמון, אני מבקש להצביע נגד.

ראובן ריבלין: רבותי, הצעת האי-אמון בממשלה של סיעת ש"ס בנושא דוח הביטוח הלאומי על הרעב בקרב ילדים והקיצוץ בסל התרופות.

ראובן ריבלין: נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 3 בעד הצעת סיעת ש"ס להביע אי-אמון בממשלה - 43 נגד - 34 נמנעים - 12

יוסי שריד: אם שלוש פעמים - - -

ראובן ריבלין: מקסימום אפשר לקבל פנדל.

ראובן ריבלין: הכלל של שלוש קרנות הוא רק לגבי פנדל.

ראובן ריבלין: 43 בעד, 34 נגד ו-12 נמנעים.

ראובן ריבלין: אני קובע שהצעת האי-אמון לא התקבלה, שכן 61 חברי כנסת לא תמכו בה.

ראובן ריבלין: תודה רבה.

עבד-אלמאלכ דהאמשה: אדוני היושב-ראש, הצבעתי בעד ורשום נגד.

ראובן ריבלין: חבר הכנסת דהאמשה מודיע שהוא לא דייק בהצבעתו.

ראובן ריבלין: הוא הצביע בעד האי-אמון ונרשם נגד.

ראובן ריבלין: הוא מבקש לתקן, אינני מתקן.

ראובן ריבלין: מספיק שאתה מודיע, אני לא מתקן את התוצאות.

ראובן ריבלין: בבקשה.

צבי הנדל: אבל הוא צריך להתפטר אחרי דבר כזה.

ראובן ריבלין: אם היה 60, הייתי חוזר על ההצבעה.

ראובן ריבלין: [מס' כ/55; "דברי הכנסת", חוב' ה', עמ' 16303; נספחות.

ראובן ריבלין: ]

ראובן ריבלין: הצעת חוק יסודות התקציב (תיקון מס' 32), התשס"ה–2005.

ראובן ריבלין: חבר הכנסת אברהם הירשזון, בבקשה.

אברהם הירשזון: אדוני היושב-ראש, רבותי חברי הכנסת, הצעת חוק יסודות התקציב (תיקון מס' 32), התשס"ה–2005.

אברהם הירשזון: אדוני היושב-ראש, כנסת נכבדה, אני מתכבד להביא לקריאה שנייה ולקריאה שלישית את הצעת חוק יסודות התקציב (תיקון מס' 32), התשס"ה–2005.

אברהם הירשזון: מטרת הצעת החוק היא לפטור מתשלום דמי חכירה למינהל מקרקעי ישראל כל מבנה או חלק ממבנה, ששימושו העיקרי דרך קבע הוא לתפילה של הציבור.

אברהם הירשזון: מדובר על מבנים המשמשים כבית-כנסת, ח'ילווה, כנסייה או מסגד.

אברהם הירשזון: אדוני היושב-ראש, רבותי חברי הכנסת, אני מבקש לברך את חבר הכנסת יעקב ליצמן, יוזם הצעת החוק.

אברהם הירשזון: ההצעה הזאת מוגשת ללא הסתייגויות, ואני מציע לאשר אותה בנוסח הוועדה בקריאה השנייה ובקריאה השלישית.

ראובן ריבלין: אני מודה לך.

ראובן ריבלין: חברי הכנסת, אנחנו עוברים להצבעה.

ראובן ריבלין: חבר הכנסת דהאמשה, תיכף תראה שהלוח בסדר.

ראובן ריבלין: יכול אדם לומר נגד ואחר כך לראות שהצבעתו לא משפיעה ולומר: הצבעתי בעד.

ראובן ריבלין: אני מאמין לחבר הכנסת דהאמשה במאה אחוז ורשמתי בפרוטוקול מה שהוא אמר.

ראובן ריבלין: עכשיו נראה.

ראובן ריבלין: אם חלילה יחזור הדבר, אנחנו נתקן את זה.

ראובן ריבלין: רבותי חברי הכנסת, אדוני שר הביטחון, אנחנו מודים לו על כך שהשתתף באזכרה לרב-אלוף צבי צור.

ראובן ריבלין: שר הביטחון עוזב אותנו כרגע.

ראובן ריבלין: הצעת חוק יסודות התקציב (תיקון מס' 32), התשס"ה–2005 - קריאה שנייה.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 4 בעד סעיף 1 – 63 נגד – 1 נמנעים - אין סעיף 1 נתקבל.

ראובן ריבלין: 63 בעד, אחד נגד, אין נמנעים.

ראובן ריבלין: אני קובע שהצעת החוק עברה בקריאה שנייה.

ראובן ריבלין: רבותי חברי הכנסת, אנחנו עוברים מייד להצבעה בקריאה שלישית.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 5 בעד החוק – 65 נגד – אין נמנעים – אין חוק יסודות התקציב (תיקון מס' 32), התשס"ה–2005, נתקבל.

ראובן ריבלין: 65 בעד, אין מתנגדים ואין נמנעים.

ראובן ריבלין: אני קובע שהצעת חוק יסודות התקציב (תיקון מס' 32), של חבר הכנסת ליצמן עברה בקריאה שלישית ונכנסה לספר החוקים של מדינת ישראל.

ראובן ריבלין: חבר הכנסת ליצמן, אם אדוני רוצה, יכול לומר.

ראובן ריבלין: מייד לאחר מכן אנחנו עוברים לשתי הצעות מהמקום של חברי הכנסת רצאבי וגפני.

יעקב ליצמן: תודה רבה, אדוני היושב-ראש.

יעקב ליצמן: אני רוצה להודות לראש הממשלה, שהטיל את כל כובד משקלו להעביר את הצעת החוק בממשלה.

יעקב ליצמן: אני רוצה להודות ליושב-ראש ועדת הכספים, חבר הכנסת הירשזון, למנהל הוועדה, ליועצת המשפטית וליועצת הכלכלית ולכל הצוות, ולכל חברי ועדת הכספים שתמכו בחוק.

יעקב ליצמן: תודה רבה.

ראובן ריבלין: אני מאוד מודה לחבר הכנסת ליצמן ומברך אותו.

חיים אורון: אדוני היושב-ראש, צריך לציין שבחוק הזה כל בתי-התפילה של כל הדתות שווים.

ראובן ריבלין: אני, כבן העם היהודי ואדם שגם משתמש בבתי-התפילה מפעם לפעם, כאשר אני יכול בעוונותי, אני מודיע לך, שהדת היהודית מכבדת את כל בתי-התפילה, וחוק זה הוא ברוח הדת היהודית.

ראובן ריבלין: אין על זה ויכוח.

ראובן ריבלין: אני בהחלט מקבל את הערתו של חבר הכנסת אורון, שהיא חשובה.

ראובן ריבלין: [הצעת חוק פ/648; נספחות.

ראובן ריבלין: ]

ראובן ריבלין: רבותי, אנחנו עוברים להצעת חוק מקדמית, הצעת חוק מיסוי מקרקעין (שבח, מכירה ורכישה) (תיקון – משפחה חד-הורית).

ראובן ריבלין: חבר הכנסת אהוד רצאבי, נא להציג.

ראובן ריבלין: חבר הכנסת רצאבי וגפני, לרשותכם חצי דקה.

ראובן ריבלין: שר האוצר ישיב לשניהם.

ראובן ריבלין: בבקשה.

אהוד רצאבי: תודה.

אהוד רצאבי: אדוני היושב-ראש, חברי הכנסת, סעיף 49 לחוק מיסוי מקרקעין נועד להגן על זוגות צעירים שקיבלו מתנה דירה מהוריהם.

אהוד רצאבי: על-פי החוק, חייב אדם שקיבל דירת מגורים במתנה, להמתין שנתיים בטרם ימכרנה, כדי להיות זכאי לפטור ממס שבח מקרקעין על הדירה.

אהוד רצאבי: אדם נשוי זוכה להקלה בגובה של שנה אחת בלבד.

אהוד רצאבי: התיקון שלי משווה משפחה חד-הורית לזוג נשוי, ומטרתו היא מטרה סוציאלית - להקל על משפחות חד-הוריות ולהעמיד אותן כזהות לזוג נשוי.

אהוד רצאבי: תודה.

אהוד רצאבי: אודה על האישור.

ראובן ריבלין: תודה רבה.

ראובן ריבלין: [הצעת חוק פ/2556; נספחות.

ראובן ריבלין: ]

ראובן ריבלין: חבר הכנסת משה גפני, בבקשה.

ראובן ריבלין: גם לאדוני הצעת חוק מיסוי מקרקעין (שבח, מכירה ורכישה) (תיקון – מס רכישה על דירת מגורים).

ראובן ריבלין: בבקשה, אדוני.

משה גפני: אדוני היושב-ראש, רבותי חברי הכנסת, הצעת החוק הזאת באה להסדיר מצב שבו אדם רכש דירה, או משפחה רכשה דירה והיא עדיין לא קיבלה את הדירה.

משה גפני: היא רכשה את זה על הנייר.

משה גפני: היא עדיין דרה בדירתה, מכיוון שזו הדירה היחידה שיש לה.

משה גפני: הצעת החוק שלי מונעת את ההגבלה בזמן עד שהיא מקבלת את הדירה, אם זה שלא באשמתה.

משה גפני: זאת אומרת, או שהקבלן לא סיים את הדירה או שקרה משהו, וכתוצאה מזה הדירה הזאת לא ברשותה.

משה גפני: לגבי מס שבח, שזה לא ייחשב שהיא בעלת שתי דירות, אלא בעלת דירה אחת, עד שתקבל את דירתה.

משה גפני: הממשלה תומכת בזה.

משה גפני: אני מודה לך.

ראובן ריבלין: תודה רבה לחבר הכנסת גפני.

ראובן ריבלין: כבוד שר האוצר ישיב על שתי ההצעות, ונצביע על כל אחת בנפרד.

בנימין נתניהו: הממשלה תומכת בשתי הצעות החוק.

בנימין נתניהו: אני חייב לציין ששתיהן תואמו עם משרדנו, גם עם אגף המסים.

ראובן ריבלין: אני מאוד מודה לשר האוצר.

ראובן ריבלין: ובכן, חברי הכנסת, אנחנו עוברים להצבעה.

ראובן ריבלין: ההצבעה הראשונה היא הצעת חוק מיסוי מקרקעין (שבח, מכירה רכישה) (תיקון – משפחה חד-הורית), של חבר הכנסת רצאבי.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 6 בעד ההצעה להעביר את הצעת החוק לדיון מוקדם בוועדה – 59 נגד – אין נמנעים – אין ההצעה להעביר את הצעת חוק מיסוי מקרקעין (שבח, מכירה ורכישה) (תיקון – משפחה חד-הורית), התשס"ג–2003, לדיון מוקדם בוועדת הכספים נתקבלה.

ראובן ריבלין: 59 בעד, אין מתנגדים, אין נמנעים.

ראובן ריבלין: אני קובע שהצעתו של חבר הכנסת רצאבי עברה ותועבר לוועדת הכספים להכנתה לקריאה ראשונה.

ראובן ריבלין: עכשיו אנחנו עוברים להצעת חוק מיסוי מקרקעין (שבח, מכירה ורכישה) (תיקון – מס רכישה על דירת מגורים), של חבר הכנסת גפני.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 7 בעד ההצעה להעביר את הצעת החוק לדיון מוקדם בוועדה – 57 נגד – אין נמנעים – אין ההצעה להעביר את הצעת חוק מיסוי מקרקעין (שבח, מכירה ורכישה) (תיקון – מס רכישה על דירת מגורים), התשס"ד–2004, לדיון מוקדם בוועדת הכספים נתקבלה.

ראובן ריבלין: 57 בעד, אין נגד, נמנעים - אין.

ראובן ריבלין: אני קובע, שגם הצעת החוק חבר הכנסת גפני עברה ותועבר לוועדת הכספים להכנתה לקריאה ראשונה.

ראובן ריבלין: [מס' מ/121; "דברי הכנסת", מושב שני, חוב' ל"ח, עמ' 14941; נספחות.

ראובן ריבלין: ]

ראובן ריבלין: אנחנו עוברים לקריאה שנייה ושלישית של הצעת חוק מלווה המדינה (תיקון מס' 14).

ראובן ריבלין: יציג יושב-ראש ועדת הכספים - יציג את הדברים חבר הכנסת רוני בריזון, ממלא-מקומו של חבר הכנסת הירשזון לעניין זה.

רוני בריזון: אדוני היושב-ראש, אדוני ראש הממשלה, כנסת נכבדה, הצעת חוק מלווה המדינה (תיקון מס' 14), התשס"ה–2005.

רוני בריזון: ברשות יושב-ראש ועדת הכספים, אני מתכבד להביא לקריאה שנייה ולקריאה שלישית את הצעת חוק מלווה המדינה (תיקון מס' 14), התשס"ה–2005.

רוני בריזון: אדוני היושב-ראש, היתה לי הזכות לנהל את ישיבות ועדת הכספים בהכנת הצעת החוק לקריאה שנייה ושלישית.

רוני בריזון: אני חושב שעשינו עבודה טובה ורצינית.

רוני בריזון: הצעת חוק זו כוללת כמה תיקונים בחוק מלווה המדינה, ובכלל זה ביטול המגבלה על תקרת סכום המלווה וביטול ההסמכה של שר האוצר לקבוע את נוסח איגרות החוב.

רוני בריזון: כמו-כן מוצע בהצעת החוק להסמיך את שר האוצר לקבוע תקנות, באישור ועדת הכספים, בדבר מכירת איגרות חוב בהליך תחרותי ושוויוני שאיננו מכרז ולהציע לציבור פדיון מוקדם של איגרות חוב אלו.

רוני בריזון: בהצעת החוק מוצע לחייב פרסום באינטרנט של התנאים לסדרה, ונקבע הסדר בעניין מינוי עושי שוק לאיגרות חוב והסדרת פעילותם של עושי השוק, כמובן, ולא של איגרות החוב.

רוני בריזון: בנוסף, מוצע להעביר את ניהול ענייני המלווה למשרד האוצר.

רוני בריזון: לבסוף, הצעת החוק מבטלת הסדרים שונים, ובכללם הוצאת תעודות מלווה לגבי איגרות חוב שהוציאה המינהלה על-פי חוק, רכישה ללא הוצאת איגרות חוב וחובת חתימה של שר האוצר והחשב הכללי על איגרות החוב.

רוני בריזון: אדוני היושב-ראש, רבותי חברי הכנסת, הצעת החוק הזאת מוגשת בצירוף הסתייגויות, ואני מציע לאשר אותה בנוסח הוועדה בקריאה שנייה ובקריאה שלישית.

רוני בריזון: תודה.

ראובן ריבלין: חבר הכנסת אורון ויתר על ההסתייגויות, לכן אנחנו עוברים להצבעה.

ראובן ריבלין: רבותי חברי הכנסת, אנחנו עוברים להצבעה.

ראובן ריבלין: אין לנו הסתייגויות לאף אחד מהסעיפים.

ראובן ריבלין: לכן אנחנו עוברים להצבעה בקריאה שנייה על חוק מלווה המדינה (תיקון מס' 14), התשס"ה–2005.

ראובן ריבלין: נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נא להצביע.

ראובן ריבלין: הצבעה מס' 8 בעד סעיפים 1–10 - 52 נגד - אין נמנעים - אין סעיפים 1–10 נתקבלו.

ראובן ריבלין: 52 בעד, אין מתנגדים, אין נמנעים.

ראובן ריבלין: הצעת חוק מלווה המדינה (תיקון מס' 14) עברה בקריאה שנייה.

ראובן ריבלין: רבותי חברי הכנסת, אנחנו נעבור מייד לקריאה שלישית.

ראובן ריבלין: נא להצביע בקריאה שלישית.

ראובן ריבלין: מי בעד, מי נגד, מי נמנע - נא להצביע.

ראובן ריבלין: הצבעה מס' 9 בעד החוק - 49 נגד - אין נמנעים - אין חוק מלווה המדינה (תיקון מס' 14), התשס"ה–2005, נתקבל.

ראובן ריבלין: 49 בעד, אין מתנגדים, אין נמנעים.

ראובן ריבלין: אני קובע שחוק מלווה המדינה (תיקון מס' 14) עבר בקריאה שלישית וייכנס לספר החוקים.

ראובן ריבלין: שר האוצר, בבקשה.

בנימין נתניהו: אדוני, אני רוצה להודות ליושב-ראש ועדת הכספים, לחבר הכנסת בריזון ולכל חברי ועדת הכספים, לכל חברי הבית, ולחשב הכללי ירון זליכה שהוביל את החוק הזה מהצד של האוצר.

בנימין נתניהו: בצעד הזה אנחנו נגיע במהלך השנים הקרובות לחיסכון של כמיליארד שקל בשנה בהוצאות המימון של הממשלה.

בנימין נתניהו: ראוי שחברי הכנסת יישאו ברכה באמת על פעולה מאוד חשובה, רפורמה חשובה, שמובלעת, אבל מיליארד שקל זה עדיין לא דבר שאנחנו מזלזלים בו.

בנימין נתניהו: אני מאוד מודה לחברי הבית.

ראובן ריבלין: אני מאוד מודה.

ראובן ריבלין: כבוד יושב-ראש ועדת הכספים, לעת עתה.

אברהם הירשזון: אדוני היושב-ראש, רבותי חברי הכנסת, הצעת החוק היא הצעת חוק מורכבת שוועדת הכספים נדרשה להשקיע בה שעות דיון רבות.

אברהם הירשזון: לכן, עם תום הדיונים וההצבעות, ברשותך, שר האוצר, ברצוני לברך את חברי הוועדה, קודם כול שהיו נוכחים והשתתפו בהצבעה, לברך את מנהל הוועדה ואת כל צוות עובדי הוועדה, את היועצים המשפטיים, ולבסוף לברך את חבר הכנסת רוני בריזון שבהיעדרי ניהל בתבונה רבה את ישיבות הוועדה, ואת החשב הכללי ירון זליכה שהשקיע זמן ומרץ יחד עם חברי הוועדה כדי להוציא מתחת ידינו את ההצעה הטובה ביותר.

אברהם הירשזון: אני תקווה שההצעה הזאת תביא אכן ברכה וכסף למדינת ישראל.

אברהם הירשזון: תודה רבה.

ראובן ריבלין: תודה לחבר הכנסת אברהם הירשזון.

ראובן ריבלין: [רשומות (הצעות חוק, חוב' כ/61).

ראובן ריבלין: ]

ראובן ריבלין: אנחנו ממשיכים בסדר-היום.

ראובן ריבלין: חבר הכנסת אברהם הירשזון יעלה ויבוא על מנת לנמק את הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם.

ראובן ריבלין: הוא צריך להביא את החומר.

ראובן ריבלין: חבר הכנסת רשף חן, לא שאני לא מצדיק את בקשתו של אדוני, לאחרונה עשינו יותר מדי שימוש בסעיף 54, במובן זה שאנחנו לא מחדשים שום דבר, ואני רוצה לשמור זאת באמת למצב שבו יש איזו פגיעה שמחייבת תגובה.

ראובן ריבלין: הרי הדברים נאמרו גם תוך כדי הדיון שאני ניהלתי, והוויכוח היה בין סיעת ש"ס לבין ראש תנועתך.

ראובן ריבלין: אז כל אחד אומר, ואז אנחנו עושים אינפלציה בדבר שהוא לא מועיל, ואני מבקש את הבנתו של אדוני, כי התחלתי אתו דווקא מתוך ידיעה שהוא נוח לרצות.

אברהם הירשזון: אדוני היושב-ראש, רבותי חברי הכנסת, הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם, התשס"ה–2004, הנושא הזה נדון בקריאה טרומית ולאחר מכן הובא לוועדת הכספים להמשך הדיון.

אברהם הירשזון: לאחר שקיימנו את הדיון אנחנו מבקשים להביא את ההצעה הזאת לקריאה ראשונה, ולאחר מכן להחזירה לוועדה להכנה לקריאה שנייה ושלישית.

אברהם הירשזון: אני כבר אומר שלקראת הכנת ההצעה לקריאה שנייה ושלישית הנושא יובא בתיאום עם משרד האוצר, ולכן אני אבקש לדון על זה ולאשר את זה היום.

אברהם הירשזון: ועידת התביעות החומריות של היהודים נגד גרמניה, מאז היווסדה לפני למעלה מ-50 שנה, היתה הגוף המוביל באיתור מקורות מימון לשיקום ניצולי השואה ולהנצחת זכר הנספים בשואה בישראל וברחבי העולם ובחלוקת כספים למטרות אלה.

אברהם הירשזון: בעשרות שנות קיומה של ועידת התביעות היא הצליחה, נוסף על תפקודה העיקרי בהעברת כספי שילומים לניצולי השואה, לאתר בגרמניה המזרחית נכסים של יהודים שנספו בשואה.

אברהם הירשזון: חלק מהנכסים נמסרו ליורשים על-פי דין וחלק נמכר.

אברהם הירשזון: התמורה אפשרה הקמת קרן שנועדה למטרות המפורטות בהצעת החוק.

אברהם הירשזון: כספים רבים נוצלו לתשלומי סיוע לניצולי שואה נזקקים, וכספים משמעותיים הועברו לתמיכה במפעלי הנצחה שונים הקשורים בשואה.

אברהם הירשזון: במקרים מסוימים הצליחו ניצולי שואה לקבל סיוע מוועידת התביעות, כאשר יכלו לקבל סיוע ממדינת ישראל, ולהיפך.

אברהם הירשזון: מצב זה מצדיק שיתוף פעולה בין מדינת ישראל לבין ועידת התביעות.

אברהם הירשזון: שיתוף פעולה זה יאפשר ריכוז משאבים, הקלה באיסוף מידע, גיבוי מדיני למשאים-ומתנים שמנהלת ועידת התביעות ומרכוז הטיפולים בנושאים החשובים האלה במדינת ישראל כמרכז של העם היהודי.

אברהם הירשזון: לפיכך, מוצע כי תיכרת אמנה אשר תסדיר את יחסי הממשלה עם ועידת התביעות.

אברהם הירשזון: בנוסף, מוצע להקים ועדה משותפת למדינה ולוועידת התביעות אשר תעסוק בתיאום בין השתיים.

אברהם הירשזון: עיקר תפקידה וסמכויותיה של הוועדה המשותפת ייקבעו באמנה שתיכרת בין הממשלה לבין ועידת התביעות.

אברהם הירשזון: כדי להקל את פעולתה של ועידת התביעות, שכל הכנסותיה באות ממקורות חוץ, ניתן יהיה לפטור אותה מתשלומי מס שונים החלים בישראל, אם ייקבע כך באמנה.

אברהם הירשזון: תודה רבה, אדוני.

ראובן ריבלין: אני מאוד מודה ליושב-ראש ועדת הכספים, אבל לענייננו כאן, לחבר הכנסת אברהם הירשזון, אשר מציע הצעה שהיתה יוזמה אישית שלו.

ראובן ריבלין: רבותי חברי הכנסת, חבר הכנסת חיים אורון - אינו נוכח; חבר הכנסת משה גפני - אינו נוכח.

ראובן ריבלין: חבר הכנסת יעקב מרגי, אתה רוצה, אדוני, לדבר על הנושא של השואה, או אדוני מוותר?

ראובן ריבלין: מוותר, תודה רבה.

ראובן ריבלין: חבר הכנסת צבי הנדל - אינו נוכח; חבר הכנסת יוסף פריצקי - אינו נוכח; חבר הכנסת איוב קרא - אינו נוכח; חבר הכנסת מאיר פרוש - אינו נוכח; חבר הכנסת טלב אלסאנע - אינו נוכח; חבר הכנסת אילן ליבוביץ - אינו נוכח.

ראובן ריבלין: חבר הכנסת שנוכח תמיד, אורי אריאל.

ראובן ריבלין: חבר הכנסת נסים זאב, אדוני כבר נרשם במחשב, אני מבין שהוא לא רוצה לדבר פעמיים, כי הוא נרשם גם אצל המזכירה.

ראובן ריבלין: אני ביקשתי למחוק רישום אחד.

ראובן ריבלין: לפי המחשב אתה אחרון, אתה רוצה להעביר אותך אחרון, זכותך תישמר.

ראובן ריבלין: מאה אחוז.

ראובן ריבלין: חבר הכנסת נסים זאב עובר להיות אחרון.

אורי אריאל: אדוני היושב-ראש, חברי חברי הכנסת, ראשית אני רוצה להודות לחבר הכנסת אברהם הירשזון על כל פועלו והמשך החקיקה והדברים הנוספים שהוא עוסק בהם בתחום ניצולי השואה, הפיצויים שמגיעים להם והזיכרון והמפעל החשוב של "מצעד החיים" שהוא החל בו והוא ממשיך בו, ואני מאחל לו שימשיך עוד שנים ארוכות במצווה החשובה הזאת.

אורי אריאל: יצאתי לפני שנים, יחד אתו ועם ראש הממשלה מר נתניהו, וזכיתי לעמוד במחנה אושוויץ, מקום שבו עברה גם אמי, זיכרונה לברכה, שם הושמדה משפחתה.

אורי אריאל: שמעתי את ראש ממשלתנו, מר נתניהו, עומד, מתעטף בטלית וקורא בקול גדול "שמע ישראל ה' אלוהינו ה' אחד".

אורי אריאל: זוהי זכות גדולה, והכנסת הזאת מחויבת להמשיך במפעל הזה, כמו גם לדרוש מגופים ישראליים, בנקים ואחרים להיות יותר בסדר מאחרים בכל נושא הפיצויים והחשבונות הרדומים שנמצאים אצלם.

אורי אריאל: אני מקווה שנאשר את החוק הזה הערב, כמו גם דברים אחרים שקשורים בנושא השואה.

אורי אריאל: תודה.

ראובן ריבלין: תודה רבה לחבר הכנסת אורי אריאל.

ראובן ריבלין: אני מזמין את חבר הכנסת עבד-אלמאלכ דהאמשה.

ראובן ריבלין: בבקשה, אדוני.

עבד-אלמאלכ דהאמשה: כבוד היושב-ראש, כנסת נכבדה, אין לי בעיה עם הצעת החוק, אין לי בעיה עם זה שיהיו תיאום ועמידה בפיצויים לניצולי שואה או למפסידים שם.

עבד-אלמאלכ דהאמשה: אני רציתי לדבר כדי להזכיר עניין אחר, שואה אחרת, של עם אחר, של אנשים שגם הם נמצאים מחוץ לאדמתם ולמולדתם, כפליטים.

עבד-אלמאלכ דהאמשה: הם נעקרו מהארץ הזאת ונפוצו לכל רחבי העולם.

עבד-אלמאלכ דהאמשה: הייתי מזמין את הממשלה ואת כל בעלי האחריות במדינה לקחת גם את העניין הזה לידיים, מה עוד שמדברים עכשיו על אפשרות של תהליך שלום, וכולם מודים שאין פתרון לסכסוך הזה אלא בדרכי שלום, בדרכי תיאום ובדרכי הבנה.

עבד-אלמאלכ דהאמשה: נדמה לי שלא יכולה להיות הבנה נשגבת יותר וצודקת יותר מאשר לאפשר לאנשים האלה לחזור עם מלוא זכויותיהם, בין במימוש זכויות אלה בפועל ובין בפיצוי, אם הם ימצאו לנכון להסתפק בכך.

עבד-אלמאלכ דהאמשה: הדבר הזה הוא רק עקרוני, רק צודק ורק נכון.

עבד-אלמאלכ דהאמשה: תודה רבה.

אלי בן-מנחם: תודה לחבר הכנסת דהאמשה.

אלי בן-מנחם: חבר הכנסת מגלי והבה, בבקשה – מוותר.

אלי בן-מנחם: חבר הכנסת עזמי בשארה.

אלי בן-מנחם: חבר הכנסת ישראל אייכלר, בבקשה.

ישראל אייכלר: אדוני היושב-ראש, חברי הכנסת, החוק שמציע חבר הכנסת הירשזון מאוד חשוב והוועדה המשותפת חשובה מאוד.

ישראל אייכלר: השאלה היא אם בוועדה הזאת תהיה דריסת רגל גם ליהודים חרדים, שמיליונים שכמותם נספו בשואה, או שמא ידרשו מהם תארים אקדמיים, כפי שעושים בכל מקצוע ובכל תפקיד.

ישראל אייכלר: אנחנו יודעים שמאות אלפי יהודים חרדים לא יכולים לקבל שום משרה ממשלתית או תפקיד ברשות ציבורית כי אין להם תואר אקדמי, כי אתם מחוקקים חוקי עוון - -

מל פולישוק-בלוך: הם צריכים ללכת ללמוד - - -

ישראל אייכלר: - - שצריך לקבל תואר אקדמי בלתי רלוונטי, כדי למנוע ולקפח את פרנסתם של מאות אלפי אנשים.

ישראל אייכלר: אתם עושים זאת מרשעות, ועוד יש לכם החוצפה לדרוש מהם שהם ילכו ללמוד מה שאתם אומרים להם.

ישראל אייכלר: הם לא יודעים, המסכנים, שכשהם ילמדו את המקצועות האלה, תעשו חוקים אחרים, כדי שהם לא יוכלו להיות שותפים ולהתפרנס ברשות הציבורית.

ישראל אייכלר: אנחנו יודעים שיש עכשיו מגעים קואליציוניים, ואנחנו הרי נעשה מה שגדולי התורה יורו לנו – אם להיכנס או לא להיכנס.

ישראל אייכלר: אבל גם אם ניכנס, הממשלה חייבת לדעת, שהיא חייבת להפסיק את מדיניות העושק והגזל.

ישראל אייכלר: היא חייבת להתחיל להקשיב לעניים, לחולים, לזקנים ולילדים.

ישראל אייכלר: היא לא יכולה להמשיך במדיניות האכזרית שבה גובים מסים כבדים מעם ישראל ומחלקים את זה למיליונרים שמקורבים למלכות.

ישראל אייכלר: כל התפיסות האלה, לרבות הרפורמה בחינוך – שאומרים שכביכול הולכים לעשות חינוך יותר טוב – כולה פרי יוזמתם של אנשי עסקים, שאין להם שום קשר עם חינוך; יש להם קשר עם ביזנס והם נועדו לחולל את ההפיכה של העשירים.

ישראל אייכלר: בברית-המועצות היתה מהפכת הפועלים, וכאן בשנים האחרונות מתחוללת מהפכת העשירים ואנשי העסקים, שקונים בכסף ובשוחד את שליטי המדינה – על-ידי מינויים, על-ידי בחירות, על-ידי מימון בחירות.

ישראל אייכלר: בכל הדרכים הם הולכים כדי לנשל את המוני העם מהתקציבים הדלים, תקציבי הרווחה.

ישראל אייכלר: הממשלה החדשה, אם היא תקום, חייבת לשנות מדיניות, לחזור שוב עם הפנים לעם, להמוני בית ישראל, וקודם כול לאפשר לכל האנשים להתפרנס.

ישראל אייכלר: אדם לא צריך תואר אקדמי בשביל לקבל משרה שאיננה אקדמית.

ישראל אייכלר: אם הוא רוצה להיות רופא, הוא חייב ללמוד רפואה.

ישראל אייכלר: אם הוא רוצה להיות מהנדס, הוא חייב ללמוד הנדסה.

ישראל אייכלר: אבל אם הוא רוצה להיות פקיד או כל תפקיד אחר שאינו קשור לתואר שלו, חייבים לבטל את הגזירה הזאת.

ישראל אייכלר: יש מאות אלפי מובטלים שאין להם תארים אקדמיים והם לא יכולים לקבל משרות.

ישראל אייכלר: כל המשרות מתחלקות לפי קרבה לחברי מרכז.

ישראל אייכלר: כשאני שומע שיש בטלוויזיה איזה מחזה, מה שנקרא "ארץ נהדרת", אומרים לי האנשים שזה בכלל לא בדיחה.

ישראל אייכלר: ככה זה באמת.

ישראל אייכלר: אם אתה רוצה לקבל משרה, אתה צריך להיות קרוב, אח או חבר של מישהו במרכז, שיסדר לך פוליטיקאי.

ישראל אייכלר: זאת מדינה מתוקנת?

ישראל אייכלר: כך מקבלים משרות?

ישראל אייכלר: אפילו בימי מפא"י הם הסתירו את זה בהסדרים ודרכים.

ישראל אייכלר: הפקר.

ישראל אייכלר: הדבר האחרון שאני רוצה לומר - יושב-ראש שינוי היה פה ואמר: איך כל המדינה מחכה לאיזה רב אלישיב, שיחליט החלטה.

ישראל אייכלר: הוא דיבר על דמוקרטיה – בשביל מה צריך חברי כנסת חרדים, ישאלו את הרב, והרב ילחץ על כפתור.

ישראל אייכלר: תראו מי שמדבר, אומרים בעברית, תראו מי שמדבר.

ישראל אייכלר: הוא, שאומר ל-15 – איך זה נקרא?

ישראל אייכלר: 15 הגמדים?

ישראל אייכלר: או 14, פריצקי כבר יצא – הוא, שאומר ל-14 אנשים מי יהיה שר ומי לא תהיה שרה, מה הם יצביעו ומה הם לא יצביעו, הוא מדבר על זה ששואלים רב חכם, שאין לו אינטרסים פוליטיים?

ישראל אייכלר: הרי כולנו אנשים פוליטיים, ואי-אפשר לסמוך על אנשים פוליטיים.

ישראל אייכלר: שואלים רב חשוב, מבוגר וזקן, שלומד הרבה שנים תורה, שאין לו שום אינטרס ושום עניין, הוא לא קורא שום עיתונים, לא מושפע משום דבר – שואלים אותו את השאלה הפשוטה, האם מותר או אסור להצטרף לממשלה הזאת.

ישראל אייכלר: גם בזה הם רואים משהו רע?

ישראל אייכלר: בעזרת השם נעשה ככל אשר יורונו, ובעזרת השם נעשה ונצליח.

ישראל אייכלר: תודה רבה.

אלי בן-מנחם: תודה לחבר הכנסת ישראל אייכלר.

אלי בן-מנחם: חבר הכנסת אבשלום וילן.

אלי בן-מנחם: חבר הכנסת חמי דורון.

צבי הנדל: אבל טומי לפיד הוא אדמו"ר.

אלי בן-מנחם: חבר הכנסת רשף חן.

אלי בן-מנחם: חבר הכנסת נסים זאב.

נסים זאב: אני אחרון.

אלי בן-מנחם: לא.

אלי בן-מנחם: אחריו – חבר הכנסת טלב אלסאנע.

אלי בן-מנחם: אחרון חביב - חבר הכנסת בני אלון.

נסים זאב: אדוני היושב-ראש, הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם – חוק חשוב.

נסים זאב: מדי פעם מביאים עוד נדבך ועוד תוספת בנושא הזה.

נסים זאב: צריך לזכור: מה המניע להכחשת השואה, ומה הלקח שאנו צריכים להפיק מכך?

נסים זאב: מי היא חבורת המנוולים המכחישים?

נסים זאב: מי הם האנשים שהגיעו מתוך יוזמה להכחיש את השואה?

נסים זאב: חלקם הם פעילים נאצים, והגיעו להכחשה מתוך רצון לטהר את השרץ הנאצי.

נסים זאב: אחרים – מתוך שנאה עזה לקומוניזם ולקומוניסטים.

נסים זאב: אבל בין המכחישים יש אנטישמים קיצוניים, המוכנים לקדש כל אמצעי וכל עלילה כדי לפגוע ביהודים.

נסים זאב: הגרעין הקשה של אותה קבוצה הם פעילי התנועות הניאו-נאציות והניאו-פאשיסטיות.

נסים זאב: אסור לנו להתכחש למסורת היהודית.

נסים זאב: ובזה, אדוני היושב-ראש, צריך להפיק את הלקחים באמת.

נסים זאב: מה שעבר עם ישראל, שרצו להכחידו – "לכו ונכחידם מגוי ולא יזכר שם ישראל עוד".

נסים זאב: אנחנו צריכים לזכור היום, כשעם ישראל נמצא בארצו ובאדמתו, אנחנו צריכים לשמור על הגרעין היהודי, על המסורת, על השורשים, על תורת ישראל.

נסים זאב: הלקח צריך להיות ברור והמסקנה צריכה להיות ברורה – אחדותנו באמונתנו, ואני אומר את זה לאנשי שינוי, ולא רק אמונתנו באחדותנו.

נסים זאב: צריך אחדות אבל צריך גם אמונה.

נסים זאב: אני לא יודע מה קרה לראש הממשלה, שהוא מתכחש למה שהוא הבטיח לבוחריו.

נסים זאב: ראש הממשלה הולך בדרך שונה לחלוטין מהדרך שעליה הוא הצהיר ערב הבחירות.

נסים זאב: ולכן, אדוני היושב-ראש, אם ראש הממשלה משנה מדיניות, אם הוא הולך להתנתקות, כאשר הוא מתנתק מעם ישראל, הוא מתנתק מהבוחרים שלו, הוא מתנתק מהמסורת, הוא מתנתק מאותן משפחות עניות ומתנתק מכל דבר שהוא ערכי, המסקנה המתבקשת היא שראש הממשלה צריך ללכת לבחירות.

נסים זאב: לא צריך להיות מה שהיה היום, שלוש הצעות אי-אמון בממשלה, ולא משנה שאין 61, אבל עצם הדבר שרוב הבית הזה הצביע אי-אמון בראש הממשלה, ראש הממשלה היה צריך להיות ג'נטלמן ולומר: אני מסיק את המסקנות שלי.

אלי בן-מנחם: חבר הכנסת זאב, אני רוצה לתקן אותך.

אלי בן-מנחם: זה לא רוב בבית הזה אלא רוב חברי הכנסת שהיו במליאה.

נסים זאב: רוב שהיה במליאה.

נסים זאב: זה לא משנה.

נסים זאב: אדוני, הצעות חוק עוברות היום ברוב שנמצא במליאה.

נסים זאב: היה רוב והיו יותר מ-61 חברי כנסת בכנסת.

עבד-אלמאלכ דהאמשה: - - - קבוצה משלוש קבוצות - - -

נסים זאב: זה קורה פעם אחר פעם, ולא רק היום, אדוני היושב-ראש.

אלי בן-מנחם: בבית הזה, רוב זה מעל 60 חברי כנסת.

נסים זאב: אם ראש הממשלה רואה שהוא לא יכול להרכיב ממשלה, הוא צריך ללכת לנשיא ולומר: נכשלתי, הבטחתי לבוחרי מה שהבטחתי, אני לא יכול לעמוד במשימה.

אלי בן-מנחם: חבר הכנסת נסים זאב, אני מבקש שתשתדל לסיים.

צבי הנדל: הוא מדבר יפה.

נסים זאב: אני מקווה שידידי צבי הנדל ימשיך את דברי, כי סיימתי את הזמן המגיע לי.

אלי בן-מנחם: תודה רבה.

אלי בן-מנחם: חבר הכנסת טלב אלסאנע, ואחריו, אחרון חביב - חבר הכנסת בני אלון.

טלב אלסאנע: אדוני היושב-ראש, חברי הכנסת, לדעתי המסר מהשואה ומהפשע שהתרחש מחייב לחנך דורות וללמוד איך דבר כזה יכול לקרות, איך חברה תרבותית כמו זו שהיתה בגרמניה לפני עליית הנאצים לשלטון יכולה להפוך למכונת רצח וביצוע פשעים, והאם יש עם שהוא חסין מפני הסחף הימני, כאשר הקיצוניות הלאומנית יכולה להעביר אותו על דעתו והוא יהיה שותף או מבצע ראשי של אותם פשעים כמו אלה שנעשו אז על-ידי הגרמנים.

טלב אלסאנע: לכן, אני חושב שהצעת החוק נכונה ואני אצביע בעדה ואתמוך בה.

טלב אלסאנע: אני רוצה לציין בפני חבר הכנסת צבי הנדל, שמתקיימת עכשיו הפגנה של אנשי הימין מחוץ לכנסת, ואני, חבר הכנסת דהאמשה, מקנא במפגינים.

טלב אלסאנע: הייתי רוצה שהמשטרה תתנהג עם הציבור הערבי בהפגנות שלו כפי שהיא מתנהגת בהפגנות של הימין.

טלב אלסאנע: הם מכתרים את הכנסת, מונעים גישה, מונעים כניסה ויציאה, ומתייחסים אליהם בכפפות של משי.

צבי הנדל: רק לך, רק לך.

טלב אלסאנע: כך צריכה להתנהג המשטרה כלפי כל מפגין, ולא רק כלפי מפגינים מהימין.

טלב אלסאנע: שנית, אני חייב להודות באמת שאני מעריך את המאבק.

טלב אלסאנע: אני לא מסכים עם המאבק שלהם, של המתנחלים והימין, אני חושב שהם הופכים להיות מכשול לשלום, אבל אני מקנא בדרך שבה הם מנהלים את המאבק שלהם, על-ידי זה שהם מגייסים את הציבור שלהם למען מטרה, שאיננה צודקת.

טלב אלסאנע: הם מצליחים לגייס כוחות, לבוא ולמחות, כשמצד שני, לצערי, ציבור רחב מקופח וסובל לא נרתם למען הדרישות והתביעות הצודקות שלו ומסתפק רק בהבעת הצהרות.

צבי הנדל: תצטרפו אלינו, נעזור לכם.

טלב אלסאנע: אנחנו רוצים שאת הכוחות האלה ינתבו לכיוון השלום, שהאנרגיות האלה יהיו לכיוון החיובי, שיחזרו הביתה, שיפסיקו להיות גורם מדכא המנשל את האדמות של העם האחר.

טלב אלסאנע: אני רוצה לומר לכם, שהיום היה דיון בוועדת הפנים.

טלב אלסאנע: אתם יודעים באיזה נושא?

טלב אלסאנע: ממשלת ישראל הולכת להקים מינהלת תיאום, יחידת משטרה לאכיפת חוק התכנון והבנייה.

טלב אלסאנע: כולנו בעד החוק, כולנו בעד שלטון חוק, אבל אי-אפשר לפתור את הבעיות של מצוקת הדיור ותוכניות המיתאר על-ידי המשטרה.

טלב אלסאנע: יחידת המשטרה תרחיב תוכניות מיתאר?

טלב אלסאנע: היא תאשר תוכניות מיתאר?

טלב אלסאנע: היא תעניק היתרי בנייה?

טלב אלסאנע: היא לא תעשה כלום.

טלב אלסאנע: הגיע הזמן שהממשלה תפסיק לטפל בבעיות הציבור הערבי על-ידי המשטרה והגיע הזמן שהיא תיקח לידיה את האחריות ותודה באחריותה למצוקת הדיור שקיימת בקרב האוכלוסייה הערבית.

צבי הנדל: גזלנים, גזלנים.

טלב אלסאנע: זה שיש אנשים שאין להם היתרי בנייה או שהם בונים ללא היתר, לא הם אשמים, אלא גורמי התכנון שלא דאגו לתכנן להם הם האשמים.

טלב אלסאנע: לכן, במקום יחידות משטרה, צריך לפעול להכרה בתוכניות מיתאר, להכרה ביישובים הלא-מוכרים, להקצות תקציבים ליותר בתי-ספר, לחינוך למען דו-קיום ולמען השלום.

טלב אלסאנע: תודה רבה.

אלי בן-מנחם: תודה.

אלי בן-מנחם: אחרון חביב, חבר הכנסת בני אלון, בבקשה.

צבי הנדל: במקום משטרה צריך להביא צבא.

בנימין אלון: אדוני היושב-ראש, כנסת נכבדה, יישר כוחו של חבר הכנסת אברהם הירשזון על העשייה שלו בתחום שימור הזיכרון והמסקנות מהשואה.

בנימין אלון: גם הצעת החוק הזאת, של איחוד כוחות בין מדינת ישראל לוועידת התביעות, ודאי תוכל להניב מקורות כספיים שיוכלו לסייע בהנחלת מורשת השואה הנוראה הזאת לא רק כדי לזכור בזיכרון של עבר אלא גם כדי ללמוד לעתיד איך נמנעים מהתכחשות למציאות של שנאת ישראל, שיכולה להידרדר לסכנה איומה ונוראה.

בנימין אלון: הנושא של שנאת ישראל מחליף פנים, וחלק מהלימוד הוא לא להישען על אותו מודל של שנאת ישראל שהיתה באירופה, ולא לומר: תמיד כך תופיע שנאת ישראל.

בנימין אלון: שנאת ישראל הופיעה בהיסטוריה בצורות שונות ומשונות.

בנימין אלון: הצורה האחרונה, השואה באירופה, היתה הנוראה מכולן, אבל זה לא מקרי שאותו אחד שמתמודד עכשיו כדי להיות ראש הממשלה או הנשיא הפלסטיני, אבו-מאזן, הוא מכחיש שואה והוא חיבר ספר בנושא הזה.

עבד-אלמאלכ דהאמשה: תכריז עליו כלא-רלוונטי.

בנימין אלון: הוא גם לא היחיד.

מיכאל איתן: המכחיש שלא הכחיש.

בנימין אלון: נכון.

בנימין אלון: מרכזי שנאת ישראל היום, חבר הכנסת דהאמשה, לצערנו מרוכזים פה במזרח התיכון סביב הקהילה היהודית הגדולה שנמצאת במדינה, או בכל מקום באירופה, כשההובלה היא, לצערי, בעיקר מוסלמית ערבית, שמרכזה שנאת מדינת ישראל שהיום מחוברת לשנאת ישראל.

בנימין אלון: צריך ללמוד את הנושא הזה ולא ליפול בפח.

בנימין אלון: זה שפעם הרקע היה נוצרי והמוזיקה היתה של ואגנר, זה לא אומר ששנאת ישראל המסוכנת לא יכולה להיות על רקע מוסלמי ועם מוזיקה אחרת.

בנימין אלון: לכן, חבר הכנסת דהאמשה, הצטערתי קצת שכאשר אתה עלית ודיברת גלשת בכזאת אלגנטיות לבעיית הפליטים.

עבד-אלמאלכ דהאמשה: אין להם כאב?

עבד-אלמאלכ דהאמשה: לא מגיע להם - - -

בנימין אלון: אני מבין שאתה קורא לפליטים "נכבה", ו"נכבה" זה כאילו תרגום של שואה.

בנימין אלון: אבל אני חושב שמי שמשווה את הצער של אותם 650,000 ערבים במלחמת השחרור, שנעקרו מכאן - או בכפייה או בפחד או ברצון - ואותם 860,000 יהודים פה שבאותה שנה עזבו את מדינות ערב, וכל חילופי האוכלוסין שהיו פה עם הקמת המדינה, והוא משווה את זה לשואה, שבשבילנו היא מושג בפני עצמו - אני לא מאשים אותך כי אולי אתה באמת ובתמים משווה, אבל עצם ההשוואה מעידה כמה הכחשת השואה קרובה אצל אנשים שהם ברמה אינטלקטואלית פחות משלך.

בנימין אלון: אין שום קשר בין אותה שואה שהיתה עם שישה מיליוני יהודים, שבשיטתיות, בסיסטמטיקה, הושמדו באירופה, לבין שיבת ישראל לארצם, כשתוך כדי שיבת ישראל לארצם נעקרו מפה במלחמה ערבים והגיעו לכאן יהודים ששבו הביתה, ותהליך חילופי האוכלוסין עוד לא הסתיים.

עבד-אלמאלכ דהאמשה: - - -

בנימין אלון: אני, אדוני היושב-ראש, מסיים שוב בברכת יישר כוח לחבר הכנסת הירשזון, ומקווה שכולנו נגדל עם המודעות הזאת וגם נדע להסיק מכך את העירנות והזהירות, שאף פעם לא נהיה כמו אותו גנרל זקן שרגיל להילחם במלחמה הישנה רק על הגבעה הישנה שאותה הוא זוכר מהמלחמה האחרונה.

בנימין אלון: תודה.

אלי בן-מנחם: תודה לחבר הכנסת בני אלון.

אלי בן-מנחם: רבותי חברי הכנסת, אנחנו עוברים להצבעה.

אלי בן-מנחם: אנחנו מצביעים בקריאה ראשונה על הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם, התשס"ה–2004.

אלי בן-מנחם: ההצבעה החלה.

אלי בן-מנחם: הצבעה מס' 10 בעד ההצעה להעביר את הצעת החוק לוועדה - 19 נגד - אין נמנעים - אין ההצעה להעביר את הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם, התשס"ה–2004, לוועדת הכספים נתקבלה.

אלי בן-מנחם: 19 חברי כנסת בעד, נגד - אפס, נמנעים - אפס.

אלי בן-מנחם: על כן, הצעת חוק הוועדה לטיפול בניצולי השואה וברכוש היהודים קורבנות השואה וניצוליה ולהנצחת זכרם, התשס"ה–2004, עברה בקריאה ראשונה ותועבר לוועדת הכספים להכנתה לקריאה שנייה ושלישית.

אלי בן-מנחם: אנחנו עוברים לנושא הבא.

אלי בן-מנחם: שר התחבורה ישיב על שאילתות שהוגשו לראש הממשלה.

אלי בן-מנחם: שר התחבורה ישיב על שאילתא מס' 1949, של חבר הכנסת אלי בן-מנחם: שיכון סייענים בדרום תל-אביב.

אלי בן-מנחם: בבקשה.

אלי בן-מנחם: חבר הכנסת אלי בן-מנחם שאל את ראש הממשלה ביום כ"ד באב התשס"ד (11 באוגוסט 2004): בשנים האחרונות עלה מספר הסייענים המתגוררים בדירות שרכש משרד הביטחון בשכונת שפירא בדרום תל-אביב.

אלי בן-מנחם: תושבי האזור חוששים מפגיעה בביטחונם ובצביון האזור.

אלי בן-מנחם: רצוני לשאול: 1.

אלי בן-מנחם: כמה דירות נרכשו בשכונת שפירא עד היום וכמה סייענים שוכנו בהן?

אלי בן-מנחם: 2.

אלי בן-מנחם: כמה סייענים עוד מתכוונים לשכן בשכונה?

אלי בן-מנחם: 3.

אלי בן-מנחם: מי קובע את מדיניות היישוב הבלתי-מבוזרת של הסייענים? 4.

אלי בן-מנחם: כיצד מתייחס משרדך לחששות התושבים?

מאיר שטרית: אדוני היושב-ראש, אני מתכבד להשיב על שאילתא מס' 1949 של חבר הכנסת אלי בן-מנחם.

מאיר שטרית: המינהלה הביטחונית לסיוע מסייעת לסייעני כוחות הביטחון המטופלים על-ידה להיקלט ולהשתלב במדינת ישראל, וזאת מכוח החלטת ממשלה 118/ב שהתקבלה בעניין זה.

מאיר שטרית: המשוקמים המטופלים על-ידי המינהלה הם תושבי מדינת ישראל לכל דבר ועניין, וככאלה הם רשאים לבחור את מקום מגוריהם ככל תושב ישראלי אחר.

מאיר שטרית: מדובר בזכות יסוד של כל אזרח במדינה.

מאיר שטרית: על מנת שהמטופלים ימצו את מלוא הסיוע שהוקצב להם, הם בוחרים בדרך כלל להתגורר בשכונות שבהן ידם משגת לרכוש דירה באמצעות הסיוע המוגבל הניתן להם.

מאיר שטרית: המינהלה הביטחונית לסיוע מטפלת בכמות גדולה של משוקמים המתגוררים על-פי בחירתם ויכולתם בכל רחבי הארץ.

מאיר שטרית: המשוקמים המתגוררים בשכונת שפירא הם אחוז מזערי מכלל המשוקמים.

מאיר שטרית: מבדיקה שערכה המינהלה הביטחונית לסיוע התברר, כי מתוך 15,000 תושבי השכונה, מונה אוכלוסיית המשוקמים ובני משפחותיהם פחות מ-1% מכלל תושבי השכונה.

מאיר שטרית: מכלל המשוקמים המתגוררים בשכונה רכשו שלוש משפחות דירה, וכל השאר מתגוררים בשכונה בשכירות.

מאיר שטרית: אוכלוסיית המטופלים בשכונת שפירא מטופלת באופן צמוד ודווקני על-ידי עובדים מקצועיים מטעם המינהלה הביטחונית לסיוע.

אלי בן-מנחם: אדוני השר, אני מרשה לעצמי לשאול אותך שאלה נוספת, אף שאני מנהל את הישיבה.

אלי בן-מנחם: אני מכיר את הנושא מקרוב.

אלי בן-מנחם: מי שקונה דירות ורוכש את הדירות, ומשכיר להם את הדירות, זה המדינה וזה לא הם עצמם.

אלי בן-מנחם: היה כדאי אולי שתסייר במקום ותראה כיצד תושבים, אזרחים מהמקום, מפחדים לצאת בערבים בגלל המספר האדיר של סייענים שגרים שם, מסתובבים עם נשק בערבים ומפחידים את כל התושבים.

אלי בן-מנחם: צריך למנוע את זה ולפזר את הסייענים בכל המקומות בארץ, ולא להגיד - כולם למקום אחד.

יעקב מרגי: למה לא מעבירים אותם לרמת-אביב?

מאיר שטרית: אני מאמין, על-פי הנתונים שקיבלתי, אם יש 1% של הסייענים שגרים בשכונה הזאת, מדובר על 150 איש בעצם שגרים בשכונה.

מאיר שטרית: זה יכול להיות מאסה, בעיקר אם הם גרים במקום אחד.

מאיר שטרית: אם הם מפוזרים, אולי זה פחות בעייתי, אבל יכול להיות באמת שאם אנשים הם עבריינים ומפחידים את הציבור, יש בהחלט מקום גם להפעיל את המשטרה בעניין.

מאיר שטרית: אומרים לי פה, שבעצם אנשי המקצוע מטפלים בהם, מלווים אותם בטיפול.

מאיר שטרית: המדינה לא שוכרת עבורם דירות, הם נותנים להם כסף ואולי מייעצים להם לרכוש פה, לרכוש שם, אני מניח.

מאיר שטרית: המדינה לא הולכת ועושה את החוזים במקומם.

מאיר שטרית: הם עושים חוזים.

מאיר שטרית: עם זאת, אני מציע - צריך אולי לעקוב יותר מקרוב אחרי הפעילות שלהם וליידע את כוחות הביטחון, בעיקר את המשטרה, על פעולות שלהם.

מאיר שטרית: אם יסתבר שיש שם אנשים שהם עבריינים, צריך לנסות להרחיק אותם, גם זה ניתן לעשות - בעיקר אלה שגרים בשכירות.

מאיר שטרית: אני שומע שמכלל כל הסייענים שגרים שם, רק שלוש משפחות קנו דירה, היתר גרים בשכירות.

אלי בן-מנחם: תודה לשר.

אלי בן-מנחם: שר התחבורה ישיב על שאילתא מס' 2007 של חבר הכנסת יאיר פרץ - לפרוטוקול.

אלי בן-מנחם: חבר הכנסת יאיר פרץ שאל את ראש הממשלה ביום י"ז באב התשס"ד (4 באוגוסט 2004): פורסם, כי גופת נפטרת היתה מונחת במשך 13 שעות בסלון ביתה בגלל שביתת עובדי המועצה הדתית בחצור-הגלילית.

אלי בן-מנחם: רצוני לשאול: 1.

אלי בן-מנחם: כמה עובדים מועסקים במועצה, כמה מהם לא קיבלו משכורות, וכמה משכורות הם לא קיבלו?

מאיר שטרית: (לא נקראה, נמסרה לפרוטוקול) 1-2.

מאיר שטרית: בתאריך 21 ביולי 2004 החריפו עובדי המועצה הדתית בחצור-הגלילית את העיצומים שנקטו במשך חודשים מספר וסירבו לקיים הלוויה לאשה שנפטרה ביישוב.

מאיר שטרית: משרד ראש הממשלה התערב בעניין, ובתאריך 15 ביולי 2004 הופסקו העיצומים ועובדי המועצה הדתית חזרו לעבודה מלאה.

מאיר שטרית: במסגרת הטיפול במועצה הדתית הועברה הקצבה של כ-113,000 ש"ח לקופת המועצה הדתית, נוסף על 60,000 ש"ח שהועברו מהרשות המקומית, ובכך התאפשר לשלם לעובדי המועצה הדתית חלק מחובות שכר העבודה שהגיעו להם.

אלי בן-מנחם: שר התחבורה ישיב על שאילתא מס' 2114 של חבר הכנסת אריה אלדד - הוא נמצא - דברי יאסר ערפאת על פגישות עם חבר הכנסת עמרי שרון.

אלי בן-מנחם: בבקשה.

אלי בן-מנחם: חבר הכנסת אריה אלדד שאל את ראש הממשלה ביום י"ב בחשוון התשס"ה (27 באוקטובר 2004):

אלי בן-מנחם: באתר Ynet פורסם ב-13 באוקטובר 2004, כי יושב-ראש הרשות הפלסטינית תומכת הטרור, יאסר ערפאת, טוען כי נמשכים המגעים בינו לבין לשכת ראש הממשלה אריאל שרון באמצעות שליחים, ובהם בנו של ראש הממשלה, חבר הכנסת עמרי שרון.

אלי בן-מנחם: רצוני לשאול: 1.

אלי בן-מנחם: האם אכן התקיימו פגישות בין חבר הכנסת עמרי שרון ליאסר ערפאת בחודשים האחרונים?

אלי בן-מנחם: 2.

אלי בן-מנחם: האם הרשות הפלסטינית עדיין נחשבת כרשות תומכת טרור?

מאיר שטרית: 1.

מאיר שטרית: לא התקיימו פגישות בין חבר הכנסת עמרי שרון ליאסר ערפאת בחודשים האחרונים.

מאיר שטרית: 2.

מאיר שטרית: הרשות הפלסטינית מוכרת כגוף לגיטימי על-פי החקיקה הישראלית בעקבות ההסכמים שנחתמו.

אלי בן-מנחם: חבר הכנסת אלדד, יש לך שאלה נוספת?

אריה אלדד: האם העיכוב בתשובת הממשלה במשך כשלושה חודשים הוא תנאי שמבטיח שכל מי שיבואו אתו במשא-ומתן מטעם רשות הטרור הזאת, לא יוציא את שנתו?

מאיר שטרית: חבר הכנסת אלדד, אני קורא מהשאילתא שלך.

מאיר שטרית: אתה כותב כך: "באתר Ynet פורסם ב-13 באוקטובר 2004, כי - - -

אריה אלדד: לא שמעת את השאלה הנוספת.

מאיר שטרית: שמעתי.

מאיר שטרית: אני עונה על השאלה הנוספת שלך.

מאיר שטרית: אתה אומר: עיכוב של שלושה חודשים.

מאיר שטרית: אני אומר לך, שהשאילתא שלך הוגשה - - -

אריה אלדד: ב-13 באוקטובר.

מאיר שטרית: בדיוק.

מאיר שטרית: אתה מדבר על 13 באוקטובר 2004.

מאיר שטרית: הזמן שעבר עד מתן התשובה על-ידי לשכת ראש הממשלה הוא באמת סדר גודל של חודשיים ומשהו - יותר קרוב לחודשיים וחצי, למען האמת - ואני חושב שאין פה שום עיכוב ספציפי.

מאיר שטרית: אגב, זה פרק זמן די סביר לתשובות על שאילתות בכנסת.

מאיר שטרית: אם תבדוק, אתה תראה שזה לא חריג במיוחד.

מאיר שטרית: השאלה לגופה - עניתי עליה באופן ספציפי.

מאיר שטרית: לא היו פגישות עם עמרי שרון בחודשים האחרונים, והרשות הפלסטינית מוכרת כגוף לגיטימי על-פי החקיקה בעקבות ההסכמים שנחתמו.

דוד אזולאי: בחודשים האחרונים לא היה אפשר לעשות פגישה.

מאיר שטרית: מאז שהוא מת, בטח לא, אבל גם קודם.

מאיר שטרית: הכוונה בחודשים האחרונים היא מאז יום השאילתא.

מאיר שטרית: חוץ מזה, אתה יכול לשאול את עמרי לבד - הנה הוא יושב פה בדיוק.

אלי בן-מנחם: שר התחבורה ישיב על שאילתא מס' 2146 של חבר הכנסת מיכאל איתן: נידוני קהיר.

אלי בן-מנחם: בבקשה.

אלי בן-מנחם: חבר הכנסת מיכאל איתן שאל את ראש הממשלה ביום י"ט בחשוון התשס"ה (3 בנובמבר 2004): לפני חודשים מספר העניק ראש אמ"ן לשעבר, בנימין גיבלי, ריאיון לתקשורת, ובו הוא הטיל דופי בנידוני קהיר על חלקם כביכול בפרשת "עסק הביש".

אלי בן-מנחם: רצוני לשאול: האם בכוונת ממשלת ישראל להכחיש את דבריו של מר גיבלי ולאשר כי אנשים אלה התגייסו לצה"ל בהתנדבות וממניעים פטריוטיים ופעלו בשורותיו במסירות ובנאמנות למען המדינה?

אלי בן-מנחם: שר התחבורה מאיר שטרית: אדוני היושב-ראש, אני מתכבד להשיב על השאילתא של מיכאל איתן: א.

אלי בן-מנחם: מר גיבלי אמר את הדברים על דעתו שלו ולא כמייצג של שום עמדה רשמית של ממשלת ישראל; ב.

אלי בן-מנחם: לפיכך, אין בכוונת ממשלת ישראל להגיב על דבריו של מר גיבלי.

מיכאל איתן: אדוני השר, אני מצטער מאוד על התשובה הלקונית שאתה משיב לאנשים שהלכו בשליחות המדינה ועשו וגויסו לזרועות הביטחון ולצה"ל, ופעלו מטעם צה"ל, ואין מלה אחת של רגש בדברים שלך, מלה אחת של הכרת תודה.

מיכאל איתן: אתם לא מתביישים לתת תשובות כאלה?

מיכאל איתן: כל מה שיש לכם להגיד זה שהוא אמר את זה על דעתו?

מיכאל איתן: ומה דעתכם?

מיכאל איתן: אין לכם דעה?

מיכאל איתן: אני שואל כי אני יודע, עם כל הכבוד, שאם זה היה תלוי בך, אדוני השר, אתה לא היית משיב תשובה כזאת, רק שאני יודע את הפרוצדורה.

מיכאל איתן: מישהו העביר לך ומישהו הכין ומישהו עשה.

מיכאל איתן: אני שואל איפה מישהו שיסתכל על התהליך ויראה מה אתם משיבים על שאלות כאלה.

מאיר שטרית: חבר הכנסת איתן, אני עונה בשמו של ראש הממשלה, כידוע, כי השאילתא היא שאילתא לראש הממשלה.

מאיר שטרית: השאלה שלך מאוד עניינית וקונקרטית - לא דיון על נידוני קהיר.

מאיר שטרית: השאלה שלך היא, האם בכוונת ממשלת ישראל להכחיש את דבריו של מר גיבלי ולאשר כי אנשים אלה התגייסו בהתנדבות ומתוך מניעים פטריוטיים לצה"ל.

מיכאל איתן: אז תגיד את זה.

מיכאל איתן: למה אתה לא אומר?

מיכאל איתן: תגיד: כן, התגייסו, גויסו לצבא.

מיכאל איתן: למה אתה לא אומר את זה?

מאיר שטרית: חבר הכנסת איתן, אני חייב לדעת את הפרטים האלה באופן מובהק כדי לומר אותם.

מאיר שטרית: למיטב ידיעתי, כפי שאתה חושב גם אני חושב.

מאיר שטרית: אבל אני לא יכול לקרוא תשובה על שאילתא שאינה נובעת באופן מובהק מהדברים שנאמרים.

מיכאל איתן: אין לי טענה אליך אישית, אבל הגיע הזמן שיושב-ראש הכנסת יקבל את העתק הפרוטוקול של הדברים שנאמרים כרגע ביני לבינך ויבין איזה ערך יש לשאילתות - לאן אנחנו מגיעים בסוף עם שאילתא ועם תשובה - - -

אלי בן-מנחם: תודה לחבר הכנסת מיכאל איתן.

מאיר שטרית: חבר הכנסת איתן, כיוון שאתה חבר כנסת ותיק מאוד אני מציע לך, אם הנושא מעניין, והנושא מעניין, אין לי ספק בכך - שאילתא היא לא כלי לעניין הזה.

מאיר שטרית: אולי כדאי שתגיש הצעה לסדר-היום כדי לדון בכך.

מאיר שטרית: אז זה יהיה הרבה יותר רחב.

מיכאל איתן: תודה רבה.

מיכאל איתן: אני אעשה כך.

אלי בן-מנחם: תודה.

אלי בן-מנחם: השר ישיב על שאילתא מס' 2148 של חבר הכנסת יצחק הרצוג.

אלי בן-מנחם: חבר הכנסת יצחק הרצוג שאל את ראש הממשלה ביום י"ט בחשוון התשס"ה (3 בנובמבר 2004): יושב-ראש מועצת בית-העלמין "תל-רגב", המשרת את חיפה והקריות, מתריע כי אם לא ייסלל כביש הגישה לבית-העלמין הוא ייאלץ להפסיק את הקבורה בשל בעיות הגישה הצפויות בימי הגשם.

אלי בן-מנחם: רצוני לשאול: 1.

אלי בן-מנחם: מדוע לא נסלל כביש גישה מסודר לבית-העלמין? 2.

אלי בן-מנחם: האם לא קיימת גישה של תחבורה ציבורית לבית-העלמין?

מאיר שטרית: (לא נקראה, נמסרה לפרוטוקול) 1.

מאיר שטרית: כביש הגישה המסודר לבית-העלמין לא נסלל בגלל בעיות תכנוניות וכן בשל בעיית הפקעה בקטע קטן מהמסלול ומציאת קברים בחלק אחר מתוואי הכביש.

מאיר שטרית: בימים אלה עובדים על מציאת פתרון לבעיות אלו.

מאיר שטרית: מע"צ התחייבה בישיבת ועדת הפנים ביום 10 בנובמבר 2004 להשלים את התכנון המיועד בתוך כחודש ימים ובכך לאפשר את סלילת הדרך, הכול בכפוף להמצאת התקציב הנדרש לכך מהמשרדים הממשלתיים על-פי החלטת ממשלה מס' 1498.

מאיר שטרית: 2.

מאיר שטרית: נכון להיום אין קווי תחבורה ציבורית מסודרת למקום.

מאיר שטרית: נציגי משרד התחבורה הונחו לטפל בסוגיה האמורה בהקדם האפשרי.

אלי בן-מנחם: השר ישיב על שאילתא מס' 2149 של חבר הכנסת משה כחלון.

אלי בן-מנחם: חבר הכנסת משה כחלון שאל את ראש הממשלה ביום י"ט בחשוון התשס"ה (3 בנובמבר 2004): זה כשנה פועל בית-העלמין האזורי "תל-רגב", אשר משמש לקבורת תושבי חיפה, קריית-ביאליק וקריית-מוצקין.

אלי בן-מנחם: לבית-העלמין אין כביש גישה, אין תחבורה ציבורית, הנגישות לנכים בעייתית, שטחי הקבורה חשופים לחלוטין, במקום לא ניטעו עצים, המעברים תלולים, בעלי שיפוע מסוכן ומכוסים חול ואבנים.

אלי בן-מנחם: הנהלת בית-העלמין הודיעה שתיאלץ להפסיק את שירותי הקבורה.

אלי בן-מנחם: רצוני לשאול: מה ייעשה לתיקון המפגעים ולשיפור המצב?

מאיר שטרית: (לא נקראה, נמסרה לפרוטוקול) כביש הגישה המסודר לבית-העלמין לא נסלל בגלל בעיות תכנוניות וכן בשל בעיית הפקעה בקטע קטן מהמסלול ומציאת קברים בחלק אחר מתוואי הכביש.

מאיר שטרית: בימים אלה עובדים על מציאת פתרון לבעיות אלו.

מאיר שטרית: מע"צ התחייבה בישיבת ועדת הפנים ביום 10 בנובמבר 2004 להשלים את התכנון המיועד בתוך כחודש ימים.

מאיר שטרית: על מנת לאפשר את הקבורה במקום, מע"צ סוללת גישה מכביש מס' 70 על מנת לאפשר כניסה זמנית לבית-העלמין, שתהיה ראויה לנסיעה גם בתנאי חורף.

אלי בן-מנחם: השר ישיב על שאילתא מס' 2150 של חבר הכנסת גלעד ארדן.

אלי בן-מנחם: חבר הכנסת גלעד ארדן שאל את ראש הממשלה ביום י"ט בחשוון התשס"ה (3 בנובמבר 2004): יושב-ראש מועצת בתי-העלמין "תל-רגב", בית-העלמין החדש של חיפה והקריות, מזהיר כי בהעדר כביש גישה לבית-העלמין תופסק הקבורה בימי הגשמים.

אלי בן-מנחם: רצוני לשאול: 1.

אלי בן-מנחם: מתי תחל סלילת כביש הגישה לבית-העלמין?

אלי בן-מנחם: 2.

אלי בן-מנחם: כיצד תובטח קבורה בתקופת הגשמים המגיעה בקרוב?

מאיר שטרית: (לא נקראה, נמסרה לפרוטוקול) 1.

מאיר שטרית: בישיבת ועדת הפנים ביום 10 בנובמבר 2004 נמסר על-ידי נציגי מע"צ, שיש בכוונתם להתחיל בסלילת כביש הגישה לבית-העלמין "תל-רגב".

מאיר שטרית: יש חלק של כ-100 מטר שלגביו קיימת בעיה של הליך הפקעה, וחלק נוסף באורך של כ-150 מטר אשר בו נתגלו מערות קבורה והן מטופלות על-ידי הרשויות הרלוונטיות ועל-ידי רשות העתיקות, כדי למצוא פתרון שיאפשר את סלילת כביש הגישה במלואו.

מאיר שטרית: 2.

מאיר שטרית: בהחלטת ממשלה מס' 1498 הוטל על משרד הדתות לשעבר לשאת בסך 2.8 מיליוני ש"ח לטובת סלילת תוואי הגישה לבית-העלמין, וכן סכומים נוספים בסך 5.5 מיליוני ש"ח שנדרשו להקצאה על-ידי מע"צ ומשרד התחבורה.

מאיר שטרית: בפועל, הסכום שנדרש לעניין ממשרד הדתות לשעבר לא הועבר.

מאיר שטרית: נכון להיום אין ייעוד תקציבי במסגרת בתי-העלמין – פיתוח, במשרד ראש הממשלה.

מאיר שטרית: על מנת לאפשר את הקבורה במקום, מע"צ סוללת גישה מכביש מס' 70, כניסה זמנית לבית-העלמין שתהיה ראויה לנסיעה גם בתקופת הגשמים.

גדעון עזרא: אדוני, זה הנושא של תל-רגב, נכון?

גדעון עזרא: זה נושא מאוד חשוב.

מאיר שטרית: הוא לא נמצא; מי שרוצה שיקרא בפרוטוקול.

גדעון עזרא: כל חיפה בנושא הזה - הם לא יכולים לנסוע לבית-הקברות.

גדעון עזרא: אתה מכיר את זה.

מאיר שטרית: אני עונה להם תשובה של ראש הממשלה.

אלי בן-מנחם: השר ישיב על שאילתא מס' 2169 של חבר הכנסת אופיר פינס-פז.

אלי בן-מנחם: חבר הכנסת אופיר פינס-פז שאל את ראש הממשלה ביום י"ט בחשוון התשס"ה (3 בנובמבר 2004): תיקון חוק שירותי הדת קובע, כי ראש הממשלה יקבע את תעריפי הקבורה בהסכמת ועדת הפנים ואיכות הסביבה של הכנסת.

אלי בן-מנחם: נודע לי כי התעריפים שנקבעו בבית-העלמין החדש "תל-רגב" לחלקות קבר בחיים הם: 9,500 ש"ח לחלקה אחת ו-22,000 ש"ח לזוג.

אלי בן-מנחם: רצוני לשאול: 1.

אלי בן-מנחם: האם ראש הממשלה קבע את התעריפים החדשים?

אלי בן-מנחם: 2.

אלי בן-מנחם: אם לא – האם יתערב ראש הממשלה בקביעת שיעורי התעריפים?

אלי בן-מנחם: 3.

אלי בן-מנחם: מה היא עמדת ראש הממשלה לגבי שיעורי התעריפים המפורטים לעיל?

מאיר שטרית: (לא נקראה, נמסרה לפרוטוקול) 1.

מאיר שטרית: התעריפים העדכניים לרכישת קבר בחיים הם: 11,000 ש"ח תמורת קבורת שטח, כאשר עלות הקבורה במכפלות או בכוכים עדיין לא נקבעה.

מאיר שטרית: הנושא תלוי ועומד ומצוי על שולחן ועדת שרים לענייני קבורה.

מאיר שטרית: התעריף האמור לעיל אושר לחברות קדישא שפעלו בחיפה לפני שנים מספר.

מאיר שטרית: 2.

מאיר שטרית: כרגע אין צורך בהתערבות ראש הממשלה, אולם אם היא תידרש, הוא יפעל בנושא.

מאיר שטרית: 3.

מאיר שטרית: ראש הממשלה פועל במגמה לעודד קבורה רוויה ולא קבורת שטח.

מאיר שטרית: בקשר לכך מתנהלים דיונים במטרה לקבוע תעריפים שיגרמו לרכישת קבורה רוויה ובמקביל יאפשרו את ההוצאות הכרוכות בקבורה מסוג זה.

אלי בן-מנחם: השר ישיב על שאילתא מס' 2173 של חבר הכנסת עמרם מצנע.

אלי בן-מנחם: חבר הכנסת עמרם מצנע שאל את ראש הממשלה ביום כ"ו בחשוון התשס"ה (10 בנובמבר 2004): בבית-העלמין האזורי של חיפה והקריות, "תל-רגב", אין כביש גישה, ונהגים מפלסים את דרכם בשביל כורכר, תוך ירידה מהכביש הראשי.

אלי בן-מנחם: יושב-ראש מועצת בתי-העלמין אמר, כי אם לא ייסלל כביש כראוי תיפסק הקבורה מאחר שלא יהיה ניתן להגיע אל בית-העלמין מחמת הגשמים.

אלי בן-מנחם: רצוני לשאול: 1.

אלי בן-מנחם: מדוע לא נסלל כביש גישה לבית-הקברות?

אלי בן-מנחם: 2.

אלי בן-מנחם: האם הנושא מטופל, ואם כן – על-ידי מי?

אלי בן-מנחם: וכיצד?

מאיר שטרית: (לא נקראה, נמסרה לפרוטוקול) 1.

מאיר שטרית: כביש הגישה המסודר לבית-העלמין לא נסלל בגלל בעיות תכנוניות וכן בשל בעיית הפקעה בקטע קטן מהמסלול ומציאת קברים בחלק אחר מתוואי הכביש.

מאיר שטרית: בימים אלה עובדים על מציאת פתרון לבעיות אלו.

מאיר שטרית: 2.

מאיר שטרית: מע"צ התחייבה בישיבת ועדת הפנים ביום 10 בנובמבר 2004 להשלים את התכנון המיועד בתוך כחודש ימים.

מאיר שטרית: על מנת לאפשר את הקבורה במקום, מע"צ סוללת גישה מכביש מס' 70, לאפשר כניסה זמנית לבית-העלמין שתהיה ראויה לנסיעה גם בתנאי חורף.

אלי בן-מנחם: השר ישיב על שאילתא מס' 2222 של חבר הכנסת דוד אזולאי.

אלי בן-מנחם: חבר הכנסת דוד אזולאי שאל את ראש הממשלה ביום ד' בכסליו התשס"ה (17 בנובמבר 2004): בסוף אוקטובר שידר ערוץ-2 ידיעה שלפיה מלון "מצודת דוד" בירושלים גובה תעריף מיוחד מאורחי משרד ראש הממשלה.

אלי בן-מנחם: רצוני לשאול: 1.

אלי בן-מנחם: האם הידיעה נכונה?

אלי בן-מנחם: 2.

אלי בן-מנחם: אם כן - מי זכאי לתעריף מיוחד זה? 3.

אלי בן-מנחם: מי התארח עד כה במלון מכוח הסדר זה? 4.

אלי בן-מנחם: האם יש הסכמים דומים בין משרדך לבין מלונות נוספים?

מאיר שטרית: אדוני היושב-ראש, אני מתכבד להשיב על השאילתא של חבר הכנסת דוד אזולאי.

מאיר שטרית: 1.

מאיר שטרית: למשרד ראש הממשלה הסכם לתעריפים מוזלים במלון "מצודת דוד".

מאיר שטרית: 2.

מאיר שטרית: לתעריף זה זכאים עובדי משרד "בתפקיד".

מאיר שטרית: 3.

מאיר שטרית: עובדי משרד ראש הממשלה אשר קיבלו אישור לינה על-פי הכללים של החשב הכללי.

מאיר שטרית: מספר הלינות מועט, ומשתדלים לחסוך ככל שניתן.

מאיר שטרית: 4.

מאיר שטרית: הסכמים נוספים קיימים גם עם המלונות הבאים: בירושלים: "הולידיי אין - קראון פלאזה", "פארק פלאזה", "היאט", "שרתון פלאזה", "לרום-ענבל", "דן פנורמה", "רמדה רנסנס", "נובוטל", "אלדן", "פור פוינטס" ו"מצודת דוד".

מאיר שטרית: בתל-אביב: "שרתון סיטי טאואר", "שרתון מורייה", "ימית פארק פלאזה", "גרנד ביץ'", "הילטון", "סיטי", "הולידיי אין", "רמת-אביב", "קולוני", "קרלטון", "טל", "באזל", "דן פנורמה".

מאיר שטרית: אירוח כפרי קיבוץ דורות, "חוף התמרים" – עכו, "דן פנורמה" – חיפה.

יעקב מרגי: תגיד מי לא, זה יהיה יותר קל.

אלי בן-מנחם: שאלה נוספת לחבר הכנסת אזולאי, בבקשה.

דוד אזולאי: תודה רבה, אדוני השר, על התשובה המפורטת.

דוד אזולאי: בכל זאת, הייתי רוצה לדעת מי הם בדיוק האנשים המתארחים, במיוחד במלון "מצודת דוד", האם מדובר בעובדים או בשרים שבאים ממדינות אחרות?

דוד אזולאי: גם את זה הייתי מבקש לדעת, אם אפשר.

מאיר שטרית: לצערי, אני לא יכול לומר לך את הפרטים האלה, כי אני באמת לא יודע אותם, וזה לא נאמר לי.

מאיר שטרית: אבל להערכתי, עובד במשרד ראש הממשלה שגר במרחק מירושלים או מתל-אביב, ונשאר במסגרת עבודתו בתפקיד ומקבל אישור על כך, יכול להשתמש בשירותי המלון.

מאיר שטרית: זה לא משנה אם מדובר בעובד, בשר או בפקיד.

מאיר שטרית: כשלמדינה יש הסכמים עם המלונות האלה ויש בהם תעריף מיוחד, אם עובדי המדינה, כמו עוזרי ראש הממשלה, יועצי ראש הממשלה, העובדים הבכירים במשרד ראש הממשלה נשארים בירושלים, הם יכולים להשתמש באחד מאותם מלונות שיש אתם הסכם, כפי שבכנסת חברי הכנסת יכולים להשתמש ברוב המלונות בירושלים.

מאיר שטרית: לכנסת יש הסכמים, והיא משלמת.

מאיר שטרית: אני מניח שההסדר כאן זהה.

דוד אזולאי: - - -

אלי בן-מנחם: תודה.

אלי בן-מנחם: השר ישיב על שאילתא מס' 2331 של חבר הכנסת נסים זאב.

אלי בן-מנחם: חבר הכנסת נסים זאב שאל את ראש הממשלה ביום כ"ה בכסליו התשס"ה (8 בדצמבר 2004): פורסם, כי השב"כ שתל סוכן בישיבה חרדית בירושלים, אולם כאשר מפעיליו, היחידה היהודית, ביקשו את שירותיו, הוא הודיע כי החליט לחזור בתשובה וסירב לבקשתם.

אלי בן-מנחם: עוד פורסם, כי אין זה מקרה יחיד.

אלי בן-מנחם: רצוני לשאול: 1.

אלי בן-מנחם: האם הידיעות נכונות?

אלי בן-מנחם: 2.

אלי בן-מנחם: אם כן - מדוע הושתל סוכן בקרב הציבור החרדי?

מאיר שטרית: אדוני היושב-ראש, אני מתכבד לענות על השאילתא של חבר הכנסת נסים זאב.

מאיר שטרית: 1-2.

מאיר שטרית: מבדיקה שנערכה מול הגורמים הרלוונטיים עולה, כי לטענות העולות בידיעות שפורסמו אין כל בסיס של אמת.

אלי בן-מנחם: שאלה נוספת לחבר הכנסת נסים זאב?

נסים זאב: ודאי שיש לי שאלה.

נסים זאב: אני ממש מתפלא, אדוני היושב-ראש, איך יכול להיות שהשב"כ לא תבע את העיתון על הוצאת דיבה כזאת, אם כך.

דניאל בנלולו: תשאל את השב"כ.

מאיר שטרית: אמר פעם עורך-דין ידוע: אנשים שמגישים תביעות דיבה צריכים להיות מלאך או שטן.

מאיר שטרית: כי לא תמיד כדאי להגיש תביעות דיבה במשפט הישראלי.

מאיר שטרית: לפעמים תביעת הדיבה גורמת יותר נזק מאשר תועלת.

נסים זאב: אני רוצה להזכיר לך, שהשטן הוא גם מלאך.

מאיר שטרית: נכון - מלאך חבלה.

מאיר שטרית: אני לא רוצה לספר משהו - הוא כמעט משך אותי בלשון.

מאיר שטרית: אבל לעתים הרבה מאוד אנשים נמנעים מהגשת תביעות דיבה בשל הפרוצדורה הכרוכה בעניין, אשר גורמת להם לעתים יותר נזק מאשר תועלת.

אלי בן-מנחם: השר ישיב על שאילתא מס' 2332 של חבר הכנסת יאיר פרץ.

אלי בן-מנחם: חבר הכנסת יאיר פרץ שאל את ראש הממשלה ביום כ"ה בכסליו התשס"ה (8 בדצמבר 2004):

אלי בן-מנחם: פורסם כי מתגבשת תוכנית חירום להצלת הפריפריה וכי בארבע השנים הקרובות יוזרמו כ-17 מיליארד שקלים לעידוד מגורים, לבנייה ולהרחבת תשתיות בנגב ובגליל ולפיתוח האזור.

אלי בן-מנחם: רצוני לשאול: 1.

אלי בן-מנחם: האם הידיעות נכונות?

אלי בן-מנחם: 2.

אלי בן-מנחם: אם כן – האם תובא התוכנית לאישור הכנסת?

אלי בן-מנחם: 3.

אלי בן-מנחם: מה הם פרטי התוכנית, והאם הובטחו לה התקציבים הדרושים?

אלי בן-מנחם: תשובת שר התחבורה מאיר שטרית: (לא נקראה, נמסרה לפרוטוקול) 1.

אלי בן-מנחם: משרד ראש הממשלה פועל לקדם תוכנית רב-שנתית לפיתוח הנגב והגליל.

אלי בן-מנחם: הפרסום בתקשורת על אודות התוכנית הנ"ל היה מוקדם מדי, לא בשמו ולא על דעתו של משרד ראש הממשלה, מאחר שצוות ההיגוי המכין את התוכנית טרם סיים לגבש את הצעותיו, התוכניות טרם הובאו בפני הממשלה, והתוכנית טרם הוצגה לשרי הממשלה ולמשרד האוצר.

אלי בן-מנחם: 2.

אלי בן-מנחם: הממשלה, לאחר שתאשר את התוכנית, תפעל על-פי נוהלי העבודה הקבועים בין הכנסת והממשלה.

אלי בן-מנחם: 3.

אלי בן-מנחם: מהאמור לעיל ברור, שאיננו יכולים להתייחס לתקציבים שטרם גובשו או לפרטי תוכנית שטרם סוכמו.

אלי בן-מנחם: שר התחבורה ישיב על השאילתות הקשורות למשרדו: שאילתא מס' 1671 של חברת הכנסת גילה פינקלשטיין.

אלי בן-מנחם: חברת הכנסת גילה פינקלשטיין שאלה את שר התחבורה ביום ד' בתמוז התשס"ד (23 ביוני 2004): ב"מעריב" מיום כ"א בסיוון תשס"ד, 10 ביוני 2004, פורסם, כי כללי התקנון של קואופרטיב "אגד", שלא עודכנו מאז 1933, קובעים תנאים נוקשים המונעים מנשים לזכות בחברות בקואופרטיב, וכי בקרב 2,460 חבריו אין אף לא אשה אחת.

אלי בן-מנחם: רצוני לשאול: 1.

אלי בן-מנחם: האם נכון הדבר?

אלי בן-מנחם: 2.

אלי בן-מנחם: אם כן – מדוע חברה הנתמכת על-ידי המדינה פועלת לפי תקנון מיושן המפלה בין המינים?

אלי בן-מנחם: 3.

אלי בן-מנחם: האם יתוקן המצב, בייחוד לאור העובדה שב"אגד" עובדות כיום 425 נשים?

מאיר שטרית: (לא נקראה, נמסרה לפרוטוקול) 1.

מאיר שטרית: לצורך רכישת מניית חבר/ה ב"אגד" נדרש, לפי התקנון, רשיון נהיגה באוטובוס.

מאיר שטרית: בעבר היתה תקנה אשר מנעה מנשים להוציא בפועל רשיון נהיגה לאוטובוס.

מאיר שטרית: בתאריך 1 בינואר 1974 שונתה התקנה והתאפשר לכל בעל רשיון נהיגה פרטי, ובכלל זה נשים, להוציא רשיון נהיגה באוטובוס.

מאיר שטרית: כתוצאה מכך אין כיום כל מניעה תקנונית לקליטת נשים כחברות ב"אגד".

מאיר שטרית: 2-3.

מאיר שטרית: משרד התחבורה אינו מעורב במערכת היחסים בין חברי האגודה להנהלתה.

מאיר שטרית: אם קיימת אפליה בפועל על בסיס גזע או מין באגודה, יש לפנות לרשם האגודות השיתופיות במשרד המשפטים, שהוא הגוף האחראי לנושא.

אלי בן-מנחם: שאילתא מס' 2185 של חבר הכנסת אילן ליבוביץ - בבקשה.

אלי בן-מנחם: חבר הכנסת אילן ליבוביץ שאל את שר התחבורה ביום כ"ו בחשוון התשס"ה (10 בנובמבר 2004): בכבישים רבים ברחבי המדינה נערכו עבודות תיקון ותחזוקה.

אלי בן-מנחם: זה זמן רב הסימונים על הכביש בנתיבי-איילון אינם ברורים, ודבר עלול לגרום לאסון.

אלי בן-מנחם: רצוני לשאול: 1.

אלי בן-מנחם: האם יש פיקוח על הסימון על-גבי כבישים?

אלי בן-מנחם: 2.

אלי בן-מנחם: מתי עתידה להיפתר בעיית הסימונים ברחבי הארץ בכלל ובנתיבי-איילון בפרט?

אלי בן-מנחם: 3.

אלי בן-מנחם: מדוע לא טופל נושא הסימון בנתיבי-איילון זמן כה רב?

מאיר שטרית: אני מתכבד להשיב על שאילתא מס' 2185, של חבר הכנסת אילן ליבוביץ, בנושא סימון כבישים, כדלקמן: בשנה האחרונה מבוצעות בכביש 2, נתיבי-איילון, עבודות רבות של גורמים שונים לפי הפירוט הבא: הוספת מסילה שלישית בתוואי על-ידי רכבת ישראל; תוספת נתיב רביעי באיילון-דרום בקטע גלילות–ההלכה; הרחבת גשר מוזס; הרחבת גשר לה-גרדיה; עבודות אחזקה שוטפות לתיקון גלאי בקרה בכביש, תיקון תפרים, תיקון בורות וחריצים וכו'; גשר מקווה-ישראל מעל כביש מס' 1.

מאיר שטרית: לביצוע כל העבודות אין מנוס מלבצע הסטות תנועה, סימון חדש זמני ומחיקות של הסימון הישן.

מאיר שטרית: נושא מחיקת הסימון על-גבי הכביש הוא בעייתי, שכן בעת הצביעה הצבע נכנס אל תוך החללים של שכבת האספלט, וכדי למחוק לחלוטין יש צורך לקרצף את פס הצבע.

מאיר שטרית: לצורך כך קיימות מכונות מיוחדות אשר עובדות בקצב אטי.

מאיר שטרית: בנוסף, כדי לבצע עבודות מחיקה יש צורך בסגירת נתיבי התנועה ובתיאומים עם המשטרה.

מאיר שטרית: קיים פיקוח על ביצוע עבודות הסימון, אך הבעיה המרכזית אינה נובעת מהסימון עצמו אלא מהעובדה שבמהלך הסטות התנועה המבוצעות בלילות, לא ניתן להספיק ולבצע את המחיקות בקרצוף פס הצבע, ועל כן מבוצעת מחיקה זמנית על-ידי כיסוי בצבע שחור.

מאיר שטרית: בשעות הבוקר ואחר-הצהריים, כאשר קרני השמש נמוכות, נראים הפסים השחורים כמו הפסים הלבנים החדשים.

מאיר שטרית: מאידך גיסא, עקב ריבוי כלי הרכב - 750,000 כלי רכב ביממה בכביש 20 - הצבע השחור נשחק בחלקו ומתחיל לבצבץ הצבע הלבן.

מאיר שטרית: חברת "נתיבי איילון" ביצעה את עבודות המחיקה הנדונות בשאילתא באופן רציף, אך בהתחשב במגבלות המשטרה ובריבוי הפעולות והעבודות בכביש 20, פעולה זו התארכה לשבועות אחדים ואף יותר.

מאיר שטרית: כדי לתת מענה חלקי לבעיה זו החליטה משטרת ישראל לבצע בתאריך 15 בנובמבר 2004 בלילה סגירה כוללת של כביש 20 במסלול לכיוון דרום בקטע שממחלף שבעת הכוכבים ועד מחלף לה-גרדיה, ולרכז בו כמה שיותר פעולות של הסטות תנועה, מחיקת סימון, פירוק גשרי בקרה ושילוט, החלפת נורות בפנסי תאורה ועבודות אחזקה שונות.

מאיר שטרית: אימוץ שיטה זו גם בכבישים אחרים יוכל לצמצם את ההפרעות המתמשכות על פני תקופה ארוכה.

אלי בן-מנחם: שאלה נוספת.

אלי בן-מנחם: אני רק מקווה שהתשובה תהיה קצרה, אדוני השר.

אילן ליבוביץ: אדוני השר, אני מודה לך על התשובה המפורטת.

אילן ליבוביץ: למרות זאת, עדיין, נכון לסוף השבוע האחרון, יש סימון כפול בנתיבי-איילון ובכבישים נוספים.

אילן ליבוביץ: אני מפנה את תשומת לבך לכך שהסימון הכפול הזה גורם בסופו של דבר לתאונות, כיוון שמי שנוסע שם - וגם אני התכבדתי לנסוע שם - לא מצליח להבחין באיזה נתיב הוא אמור לנסוע.

אילן ליבוביץ: אני לא מצליח לקבל ממך תשובה מתי הבעיה הזאת תיפתר, ולא מדובר רק בנתיבי-איילון.

מאיר שטרית: אני אבדוק את הבעיה שאתה מעלה, רק הסברתי מה קרה בקטע שציינת - כביש 20, שעליו נמצאות אותן מחיקות.

מאיר שטרית: הבעיה באמת חוזרת על עצמה בכבישים רבים אחרים.

מאיר שטרית: אני אעיר את תשומת לב המשרד ו"נתיבי איילון" לנקודה הספציפית שאתה מעלה.

אלי בן-מנחם: שר התחבורה ישיב על שאילתא מס' 2195 של חבר הכנסת יצחק וקנין.

אלי בן-מנחם: חבר הכנסת יצחק וקנין שאל את שר התחבורה ביום כ"ו בחשוון התשס"ה (10 בנובמבר 2004): פורסם, כי נוסעי טיסת "ישראייר" שטסו לארה"ב התלוננו על כך שהטיסה התעכבה שעה, במסכים המרכזיים הוקרנו סרטים שגרמו להם לתחושה קשה, והם לא קיבלו מנות כשרות שהזמינו.

אלי בן-מנחם: רצוני לשאול: האם נבדקו הטענות ונמצאו מוצדקות?

מאיר שטרית: חברת "ישראייר" מפעילה את כל טיסותיה בארץ ובחוץ-לארץ תוך הקפדה על לוח הזמנים של הטיסות.

מאיר שטרית: עיכובים בטיסות מתרחשים מעת לעת ויכולים לנבוע מסיבות רבות, כגון בעיות ביטחון, עומסים בשדה התעופה בארץ ובחוץ-לארץ, תקלות תפעול וכדומה.

מאיר שטרית: כדי לתת הסבר מדויק למקרה נשוא השאילתא, יש להעביר לחברה את פרטי הטיסה על מנת לברר מה גרם לעיכוב ומה היה משכו.

מאיר שטרית: "ישראייר" מספקת לנוסעים בכל טיסותיה מזון כשר.

מאיר שטרית: בקו המדובר, בין ישראל לארצות-הברית, המזון מסופק בידי חברת "אל-שפ" בישראל וחברת "בורנשטיין" בארצות-הברית.

מאיר שטרית: בנוסף, ניתנת לנוסע האפשרות להזמין, בעת ביצוע ההזמנה לטיסה, ארוחה בהכשר בד"ץ, או ארוחות צמחוניות, דיאטטיות וכדומה.

מאיר שטרית: שוב, כדי להתייחס לטענה ספציפית, יש להעביר לחברה את פרטי הטיסה ופרטי הנוסע הספציפי שטוען כי לא קיבל את מבוקשו.

מאיר שטרית: משרדי אינו מעורב בסוג מערכות הבידור המותקנות על גבי המטוסים של חברות התעופה בישראל.

מאיר שטרית: דבר זה מתנהל בהתאם לשיקוליהן העסקיים של חברות התעופה, ובידי הנוסע קיימת האפשרות לבחור באיזו חברת תעופה ברצונו לטוס, כמקובל בכללי השוק.

אלי בן-מנחם: שאלה נוספת לחבר הכנסת וקנין, בבקשה.

יצחק וקנין: אדוני היושב-ראש, אדוני השר, על-פי השאילתא היתה טענה נוספת, של הקרנת סרטים.

יצחק וקנין: אני חושב שהדבר הזה צריך לקבל תשומת לב מאוד מאוד רצינית.

יצחק וקנין: לא פעם ציבור דתי, ציבור חרדי, והייתי אומר אפילו הורים שהם לא דתיים טסים עם ילדיהם ומוקרנים סרטים שציבור כזה בוודאי לא יכול לראות.

יצחק וקנין: מישהו צריך להנחות, הרי בכל זאת מדובר בישיבה יחד במטוס, במיוחד בטיסה לארצות-הברית שאורכת כ-11 או 12 שעות.

יצחק וקנין: אני חושב שמישהו צריך לתת את דעתו על כך שהסרטים יהיו סרטים צנועים, ולא סרטים שבוודאי הורים וילדים לא יכולים לראות אותם, וציבור דתי ודאי שלא יכול לראות אותם.

מאיר שטרית: אבל הם לא מוכרחים לראות.

מאיר שטרית: מי שלא ירצה, לא יסתכל על המסך.

עמרי שרון: אדוני השר, הסרטים במטוסים הם ורסיה מצונזרת שהותאמה מראש למשפחות עם ילדים, במיוחד בגלל הרגישות הזאת.

יצחק וקנין: אני לא בטוח שמה שכבודו אומר נכון.

יצחק וקנין: אני כרגע חוזר מטיסה ב"אל על".

מאיר שטרית: איזה סרט ראית?

יצחק וקנין: לא ראיתי.

יצחק וקנין: אני שומע את הטענות האלה גם מציבור אחר.

יצחק וקנין: בטח ב"ישראייר" הדברים לא מסודרים.

אלי בן-מנחם: תודה לחבר הכנסת וקנין.

מאיר שטרית: אני אגיד לך איפה הבעיה, חבר הכנסת וקנין - במטוסים קטנים.

מאיר שטרית: אין בעיה עם מערכות וידיאו אישיות ליד הנוסע.

מאיר שטרית: במערכות גדולות, למשל כשאתה טס ב"אל על" לניו-יורק, יש לכל אחד על-ידו מסך שלו ויש מבחר של סרטים.

מאיר שטרית: הוא יכול לבחור סרט שהוא רוצה – הוא יכול לבחור סרט אנימציה, הוא יכול לבחור תוכנית בידור וכן הלאה.

מאיר שטרית: במטוסים קטנים אין אופציה כזאת, לכן שם יש מסך.

מאיר שטרית: רוב הנוסעים רוצים לראות סרט, כיוון שהם משתעממים בזמן הנסיעה.

יצחק וקנין: אין בעיה עם הסרטים, השאלה היא מה החומר שמקרינים.

מאיר שטרית: הסרטים מותאמים להקרנה במטוסים.

מאיר שטרית: ברור שזה לא מגיע לרמה שאתה היית רוצה שתהיה שם, אבל תחשוב על נוסעים אחרים שאינם דתיים.

מאיר שטרית: אלה רוצים דווקא לראות סרטי אקשן וסרטים אחרים, כדי ליהנות ולהעביר את הזמן.

מאיר שטרית: אז ברור שאי-אפשר לתת לכל אחד בדיוק כרצון לבו.

מאיר שטרית: חברת הכנסת רוחמה אברהם שאלה את שר התחבורה ביום י"א בכסליו התשס"ה (24 בנובמבר 2004): לאחרונה נודע לי, כי רשות שדות התעופה מממנת מסע פרסום לנתב"ג–2000 בעלות של מאות אלפי דולרים.

מאיר שטרית: רצוני לשאול: 1.

מאיר שטרית: האם נכון הדבר?

מאיר שטרית: 2.

מאיר שטרית: אם כן – מדוע נדרשת הרשות לפרסם את הפרויקט המפורסם ממילא תוך הוצאת כספי הציבור?

מאיר שטרית: אדוני היושב-ראש, טרמינל 3 בנתב"ג הוא ממתקני התשתית האסטרטגיים הגדולים והמורכבים ביותר שהוקמו עד כה במדינת ישראל.

מאיר שטרית: פתיחתו ביום 2 בנובמבר 2004 לפעילות תעופתית בין-לאומית היתה אירוע משמעותי, שחייב היערכות תקשורתית והסברתית מתאימה.

מאיר שטרית: במסגרת פעילות ההסברה הנרחבת לקראת פתיחת הטרמינל החדש, החליטה מועצת המנהלים של רשות שדות התעופה להפיק גם תשדיר שירות בטלוויזיה.

מאיר שטרית: תשדיר השירות היה חלק ממאמץ ההסברה הכולל לציבור הנוסעים והמשתמשים לרגל השקת הטרמינל, והוא הציג את החידושים שבעזרתם יכול הציבור לקבל מידע על הטרמינל החדש.

מאיר שטרית: כמו כן פורסמו נתיבי הגישה, מפות הטרמינל ומספרי טלפון חיוניים באמצעי התקשורת הכתובה, כל זאת במטרה להקל את ההתמצאות במתחם החדש.

מאיר שטרית: מסע הפרסום מומן כולו על-ידי רשות שדות התעופה, והפרסום בוצע על-ידי לשכת הפרסום הממשלתית בתעריף הממשלתי המקובל, שהוא מהזולים בשוק.

מאיר שטרית: ההיקף הכספי הכולל של מסע הפרסום ופעילויות ההסברה עמד על כ-500,000 דולר, וכלל, כאמור, תשדיר שירות בטלוויזיה ופרסום באינטרנט ובעיתונות הכתובה.

מאיר שטרית: יודגש, כי בהיקף פרויקט של כמיליארד דולר, מסע הסברה חיוני בעבור קהל הנוסעים והמשתמשים הוא דבר מחויב המציאות, במיוחד כאשר עלות פעילות זו מהווה פחות מפרומיל מעלות הפרויקט בכללותו.

אלי בן-מנחם: שאלה נוספת, חברת הכנסת אברהם?

רוחמה אברהם-בלילא: לא.

רוחמה אברהם-בלילא: חברת הכנסת נעמי בלומנטל שאלה את שר התחבורה ביום י"ח בכסליו התשס"ה (1 בדצמבר 2004): לאחרונה פורסם, כי בשדה התעופה בהרצלייה ננקטת אפליה כלפי מי שאינם יהודים.

רוחמה אברהם-בלילא: רצוני לשאול: 1.

רוחמה אברהם-בלילא: האם נכון הדבר?

רוחמה אברהם-בלילא: 2.

רוחמה אברהם-בלילא: כיצד תימנע הישנות הדבר?

מאיר שטרית: (לא נקראה, נמסרה לפרוטוקול) 1.

מאיר שטרית: אין ולא היתה כל הנחיה המונעת את טיסתם של לא-יהודים משדה התעופה הרצלייה.

מאיר שטרית: להיפך, בשדה התעופה הנ"ל פעילים כמה חניכים לא יהודים של בתי-הספר לתעופה, הרשאים, בדיוק כמו כל חניך אחר, לטוס בכל עת.

מאיר שטרית: רשות שדות התעופה אמונה על מתן שירות וביטחון לקהל הנוסעים והמשתמשים בשדות התעופה שתחת אחריותה, בהתאם להנחיות הגופים המנחים ביטחונית וללא כל הבדל דת, גזע ומין.

מאיר שטרית: שדה התעופה הרצלייה מיועד בעיקר לפעילות בתי-הספר לטיסה.

מאיר שטרית: רשות שדות התעופה פועלת בשדה תעופה זה בהתאם להנחיות גופי הביטחון, קב"ט משרד התחבורה ושירות הביטחון הכללי.

מאיר שטרית: טיסה שאינה נמנית עם הפעילות הסדירה של בתי-הספר לתעופה ומוגדרת כטיסה מסחרית, מחייבת תיאום מוקדם, כפי שידוע לכל מפעילי כלי הטיס במקום, לצורך הסדרת הליך הבידוק הביטחוני.

מאיר שטרית: בממוצע מתקיימות במקום כשתי טיסות מסחריות בלבד בשבוע.

מאיר שטרית: במקרה הספציפי שאליו מתייחסת השאילתא לא בוצע תיאום מוקדם, ולכן לא ניתן היה לאפשר את הטיסה במועד שבו היתה מעוניינת המתלוננת.

מאיר שטרית: משלא תואם מראש הליך הבידוק הביטחוני, הופנו הנוסעת ושאר חבריה לטיסה לשדה התעופה בשדה-דב להשלמת הליכי הבידוק.

מאיר שטרית: צר לי על כך שהנוסעת חשה נפגעת, אך הקפדה על נוהלי הביטחון הינה מחויבת המציאות בזמנים קשים אלו, ואין כל אפשרות לחרוג מהם בלי לסכן את ביטחון הציבור.

מאיר שטרית: 2.

מאיר שטרית: בעקבות פניות מצד משתמשים בשירותי שדה התעופה הרצלייה, הנחה מנכ"ל הרשות את הגורמים המקצועיים לבצע להבא את הליך הבידוק הביטחוני גם ללא תיאום מראש.

מאיר שטרית: חבר הכנסת רומן ברונפמן שאל את שר התחבורה ביום י"ח בכסליו התשס"ה (1 בדצמבר 2004): בעולם המערבי הולך ומתרחב השימוש בביו-דיזל לתחבורה.

מאיר שטרית: שימוש בביו-דיזל מזהם פחות, מקטין פליטות פחמן ופוגע פחות בבריאות, וניתן לייצרו מחומרים צמחיים.

מאיר שטרית: רצוני לשאול: האם יש אסטרטגיה לטווח ארוך בכל הקשור לדלק חלופי לתחבורה והחדרתו למשק, ואם כן – מה היא?

מאיר שטרית: תשובת שר התחבורה מאיר שטרית: (לא נקראה, נמסרה לפרוטוקול) משרד התחבורה מקדם בברכה כל רעיון חדש בתחומים הקשורים לנושאי תחבורה, ובכלל זה שימוש בדלק חלופי לתחבורה.

מאיר שטרית: משרדי בוחן באופן קבוע, באמצעות ועדה בין-משרדית בראשות נציג משרד התשתיות, את הנושא של הנעות חלופיות לכלי הרכב.

מאיר שטרית: המשרד אישר שימוש ברכב המונע בגז פחמימני מעובה, גפ"מ, לרבות הסבת כלי רכב בנזין ישנים - משנת ייצור 1995 - להנעה בגפ"מ.

מאיר שטרית: בנוסף, אישרנו ייבוא שני תוצרי כלי רכב היברידיים בעלי מנוע בנזין ומנוע חשמלי.

מאיר שטרית: בעולם נפוץ השימוש בדלק מתיל-אסטר של זרעי שמן – methyl-ester of rapeseed oil , RME – עבור מנועי דיזל, המופק משמנים צמחיים ואתריים, כלומר, ממקורות אנרגיה מתחדשים, כדלק עבור מנועי דיזל.

מאיר שטרית: החומר נקרא על-פי רוב ביו-דיזל.

מאיר שטרית: הביו-דיזל מיוצר מתוצרי חקלאות, בעיקר צמחי שמן, דבר המצריך שטחים נרחבים לגידול התוצר ולאחסונו כדי לספק את כמות הדלק הנדרשת במשך כל השנה.

מאיר שטרית: כמו כן נדרשות כמויות גדולות של מים להשקיה.

מאיר שטרית: השימוש בביו-דיזל כדלק חלופי לכלי רכב תורם להפחתת פליטת מזהמים, לרבות גזים המשפיעים על אפקט החממה.

מאיר שטרית: עלות הביו-דיזל תלויה בבחירה של חומר הגלם שממנו מיוצר הדלק, בתנאי השוק ובשיעור המס.

מאיר שטרית: השימוש בביו-דיזל להנעת רכב מבוצע בהתאם לחלופות הבאות: א.

מאיר שטרית: שימוש בביו-דיזל כתוסף לדלק סולר: משרד התחבורה מתיר שימוש בביו-דיזל על-פי התקן הישראלי 107, חלק 1 - סולר תחבורה, על-פיו ניתן להשתמש בביו-דיזל כתוסף לדלק סולר; ב.

מאיר שטרית: שימוש בביו-דיזל כדלק עיקרי לתדלוק כלי רכב: טרם מתן אישור ייבוא ושימוש בכלי רכב המותאמים לביו-דיזל ולהתרת ההפצה של דלק זה, נדרש לוודא עם משרד התשתיות את כל הכרוך באספקה שוטפת של הביו-דיזל לתדלוק כלי הרכב מההיבטים הבאים: מקור חומר הגלם המועדף לייצור הדלק, האפשרות לאספקתו בכמות המתאימה, עלותו ועוד.

מאיר שטרית: ממינהל הדלק במשרד התשתיות נמסר, כי לאחרונה החלו בבדיקת הנושא בכללותו בהיבטי כדאיות כלכלית, תועלות סביבתיות, מקורות חומר הגלם, ייצור הדלק, אספקה ועוד.

מאיר שטרית: חבר הכנסת יעקב מרגי שאל את שר התחבורה ביום י"ח בכסליו התשס"ה (1 בדצמבר 2004): פורסם, כי ציבור הנוסעים ברכבות בבאר-שבע מתלונן על קרונות ישנים, צפיפות רבה בקווים, במיוחד בשעות העומס, תקלות ברציף ומחירי מזנון גבוהים.

מאיר שטרית: רבים מתושבי הנגב נוטשים את הנסיעה ברכבת, שנועדה להקל את הנסיעה מהפריפריה למרכז.

מאיר שטרית: רצוני לשאול: 1.

מאיר שטרית: האם נבדקו התלונות ונמצאו מוצדקות?

מאיר שטרית: 2.

מאיר שטרית: אם כן – האם קיימת הנחיה להציב לשירות הנגב קרונות ישנים?

מאיר שטרית: 3.

מאיר שטרית: כיצד פועל משרדך לתיקון התקלות ולשיפור השירות?

מאיר שטרית: 1, 3.

מאיר שטרית: הנסיעה ברכבת בימי ראשון בבוקר ובימי חמישי אחר-הצהריים מתאפיינת בצפיפות יחסית למועדי נסיעה אחרים.

מאיר שטרית: יצוין, כי צפיפות מאפיינת קווי נסיעה רבים במועדים הנ"ל, הן ברכבת ישראל והן בשאר שירותי התחבורה הציבורית, ואינה תופעה המאפיינת אך ורק את קו באר-שבע–תל-אביב.

מאיר שטרית: בנוסף, שיעור הדיוק של רכבות הנוסעות בקו באר-שבע נמוך יחסית לממוצע, וזאת בשל קיומה של מסילה יחידה.

מאיר שטרית: דבר זה גורם לכך שתקלה ברכבת אחת חוסמת את המסילה גם עבור רכבות אחרות.

מאיר שטרית: על מנת לתת מענה לעומסים ולרמת הדיוק, רכבת ישראל החלה בעבודות להכפלת המסילה לבאר-שבע ואף הזמינה רכבות חדשות.

מאיר שטרית: הכפלת המסילה תביא, בצד הגדלת כמות הרכבות הפעילות בקו, אף לקיצור משך זמן הנסיעה ולשיפור ניכר ברמת הדיוק של הרכבות.

מאיר שטרית: 2.

מאיר שטרית: רכבת ישראל מפעילה בקו לבאר-שבע רכבות מסוג "קרונוע IC-3".

מאיר שטרית: רכבות אלו הן המרווחות והמהירות ביותר הנמצאות כיום בשימוש רכבת ישראל.

מאיר שטרית: הרכבות נכנסו לתפעול בשנים 1993-2003, כך שבוודאי שלא ניתן להגדירן כרכבות ישנות.

אלי בן-מנחם: שאלה נוספת לחבר הכנסת מרגי, בבקשה.

יעקב מרגי: אדוני השר, ברצוני להפנות את תשומת לבך למצב ששני נוסעים יורדים ממטוס בנתב"ג בשעות שבהן התחבורה הציבורית היא לא כל כך בתדירות גבוהה.

יעקב מרגי: האחד יכול לעלות על רכבת ולנסוע למרכז הארץ וצפונה, ולשני אין האפשרות הזאת, זאת אומרת דרומה.

יעקב מרגי: הייתי רוצה לדעת אם השר מתכוון להורות לזרז את שדרוג המסילה מנתב"ג לבאר-שבע.

מאיר שטרית: זה קורה באופן אוטומטי, חבר הכנסת מרגי, מכיוון שברגע שיש הכפלת המסילה לבאר-שבע – הרי המסילות מתחברות בסוף הדרך למסילות שמגיעות לנתב"ג.

מאיר שטרית: הבעיה היא היכולת שלהם להכניס רכבות נוספות למסילה לבאר-שבע.

מאיר שטרית: כשיש מסילה אחת, לא יכולים.

מאיר שטרית: כשיש שתי מסילות, לא תהיה בעיה להכניס כמות רכבות הרבה יותר גדולה, בזמינות יותר גדולה.

מאיר שטרית: חבר הכנסת ניסן סלומינסקי שאל את שר התחבורה ביום י' בטבת התשס"ה (22 בדצמבר 2004):

מאיר שטרית: תקנות התעבורה מאפשרות בדיקת נשיפה, דם ושתן לאיתור שכרות – תקנה 169ג.

מאיר שטרית: בפועל התקנות מפרטות את אופן הבדיקה רק לעניין בדיקת נשיפה – תקנה 169ד, ולעניין בדיקת דם – תקנה 169ה, ואינן מתייחסות לבדיקת שתן שהיא הבדיקה הרלוונטית לאיתור סמים.

מאיר שטרית: בית-המשפט מתקשה להאשים נהגים סוררים על סמך בדיקה זו.

מאיר שטרית: רצוני לשאול: 1.

מאיר שטרית: מדוע לא יוחדה תקנה לעניין בדיקה זו? 2.

מאיר שטרית: האם יוסיף משרדך תקנה מיוחדת לעניין בדיקת השתן?

מאיר שטרית: (לא נקראה, נמסרה לפרוטוקול) 1-2.

מאיר שטרית: נהיגה בשכרות היא תופעה מסוכנת ביותר, ולצערי הרב הפכה בשנים האחרונות לנפוצה הרבה יותר משהיתה בעבר.

מאיר שטרית: המאבק בתופעה זו הוא מאבק משולב של הסברה וחינוך מחד גיסא, ואכיפה תקיפה מאידך גיסא.

מאיר שטרית: ביום 21 בנובמבר 2004 אישרה הממשלה הצעת חוק שהגשתי לתיקון פקודת התעבורה, הכוללת הסדר חדש לעניין בדיקות שכרות, לרבות סמים, במקום ההסדר הקיים בתקנות התעבורה זה שנים, שאיננו תואם לא את צורכי האכיפה, לא את הכלים המקצועיים הקיימים ולא את החקיקה הכללית בענייני חיפוש בגופו של אדם.

מאיר שטרית: הצעת חוק זו צפויה לעלות לקריאה ראשונה כבר בימים הקרובים.

מאיר שטרית: החוק המוצע יסדיר את עריכתן של בדיקות נשיפה, שתן ודם לשם בדיקה אם מי שנוהג ברכב הוא שיכור או מסומם.

מאיר שטרית: כן מוצע לקבוע את הנסיבות שבהן יבוצעו בדיקות אלה, וכי סירוב להיבדק ייחשב כנהיגה בשכרות.

מאיר שטרית: אני מאמין שהצעת החוק שהצעתי תיתן למשטרה כלים טובים יותר לאיתור נהגים שיכורים או מסוממים, ובכך תקל את מלאכת התביעה להביא להרשעה ולענישה של נהגים אלו, לצד הגדלת ההרתעה מפני נהיגה תחת השפעת סמים או אלכוהול.

מאיר שטרית: להצעת החוק חשיבות רבה בעיני לשם הגברת הבטיחות בדרכים, ואני מקווה שהליכי חקיקתה יושלמו במהרה, לטובת הציבור כולו.

אלי בן-מנחם: שר התחבורה ישיב על שאילתות שהוגשו לשר לאיכות הסביבה.

אלי בן-מנחם: חבר הכנסת עמרי שרון שאל את השר לאיכות הסביבה ביום ה' בחשוון התשס"ה (20 באוקטובר 2004): נודע לי, כי המועצה המקומית מבשרת-ציון משליכה גזם ופסולת ולאחר מכן שורפת אותו בסמוך לבתי התושבים.

אלי בן-מנחם: רצוני לשאול: 1.

אלי בן-מנחם: האם הידיעה נכונה?

אלי בן-מנחם: 2.

אלי בן-מנחם: אם כן – כיצד מפקח משרדך על השלכת הגזם של הרשויות המקומיות?

אלי בן-מנחם: 3.

אלי בן-מנחם: האם פועל המשרד לסגירת אתרי השלכת גזם בלתי מורשים, ואם כן – כיצד?

מאיר שטרית: אדוני היושב-ראש, ראשית הרשה לי לציין, שבשאילתות של משרד התחבורה, שאני האחראי עליו, עניתי על השאילתות עד האחרונה שבהן.

מאיר שטרית: האחרונה היא מ-22 בדצמבר.

מאיר שטרית: לפחות אצלי אני משתדל לא לעכב את השאילתות ולענות עליהן בהקדם האפשרי.

מאיר שטרית: אני מתכבד להשיב על השאילתא של חבר הכנסת עמרי שרון.

מאיר שטרית: 1.

מאיר שטרית: שרפת גזם במבשרת-ציון ידועה למשרד לאיכות הסביבה.

מאיר שטרית: בעבר נפתח תיק חקירה נגד הרשות המקומית על-ידי המשטרה הירוקה בגין עבירה זו.

מאיר שטרית: כיום מתבצעת פעילות להסדרה סטטוטורית של האתר בתחום הרשות, לרבות רשיון עסק.

מאיר שטרית: עד להסדרה המלאה מפונה הגזם על-ידי קבלן לאתר "ברקת".

מאיר שטרית: 2.

מאיר שטרית: המשרד לאיכות הסביבה מפקח על פינוי גזם באמצעות פקחי המשטרה הירוקה.

מאיר שטרית: הגזם מהווה רכיב אחד מהפסולת המעורבת ודינו כפסולת לכל דבר ועניין.

מאיר שטרית: 3.

מאיר שטרית: המשרד לאיכות הסביבה פועל להסדרת הנושא מכוח חוק שמירת הניקיון, חוק המים והחוק למניעת מפגעים מ-1965.

מאיר שטרית: אתר בלתי מוסדר עובר הליכי אכיפה מינהלית ופלילית.

מאיר שטרית: משרדנו מסייע לרשויות מקומיות למחזר גזם בשיעור של 25 שקלים לטונה בעבור גזם מרוסק באתר מוסדר.

מאיר שטרית: בשנת 2003 סייע המשרד לאיכות הסביבה בקיצוץ ומיחזור 152,000 טונות, שבעבורו שולמו לרשויות כ-400,000 שקלים.

אלי בן-מנחם: חבר הכנסת עמרי שרון, שאלה נוספת?

עמרי שרון: לא.

עמרי שרון: חבר הכנסת אריה אלדד שאל את השר לאיכות הסביבה ביום ה' בחשוון התשס"ה (20 באוקטובר 2004): נודע לי, שרשות הטבע והגנים הלאומיים פועלת 364 ימים בשנה.

עמרי שרון: רצוני לשאול: 1.

עמרי שרון: האם הידיעה נכונה?

עמרי שרון: 2.

עמרי שרון: אם כן – כמה מהעובדים עובדים בשבתות ובחגים?

עמרי שרון: 3.

עמרי שרון: האם לכל העובדים בשבתות ובחגים יש אישור מהממונה?

עמרי שרון: 4.

עמרי שרון: האם ניתן לצמצם את מספר העובדים בשבתות ובחגים?

מאיר שטרית: אדוני היושב-ראש, אני מתכבד להשיב על השאילתא של חבר הכנסת אריה אלדד.

מאיר שטרית: 1.

מאיר שטרית: רשות הטבע והגנים עובדת 364 ימים בשנה בשני מישורים: האחד, אכיפה בשטחים הפתוחים – פקחים שחוק שעות עבודה ומנוחה לא חל עליהם.

מאיר שטרית: השני, קליטת קהל בשמורות טבע וגנים לאומיים.

מאיר שטרית: 2.

מאיר שטרית: בשבתות ממוצעות עובדים כ-150 עובדים, בחגים יש תגבור לכ-200 עובדים, בכלל זה בשמורות ובגנים קולטי קהל.

מאיר שטרית: 3.

מאיר שטרית: קיים אישור הממונה על היתרי עבודה בשבת במשרד התעשייה, המסחר והתעסוקה.

מאיר שטרית: 4.

מאיר שטרית: הרשות ועובדיה עושים ככל שניתן לצמצם את העבודה בשבת.

מאיר שטרית: קיים מעקב צמוד על כל יום ושעה.

אלי בן-מנחם: שאלה נוספת, חבר הכנסת אריה אלדד, בבקשה.

אריה אלדד: אדוני השר, תודה על תשובתך.

אריה אלדד: המספרים באמת מדהימים.

אריה אלדד: מדובר ברשות שאין כלל חולקים על חשיבות עשייתה בתחום שמירת הטבע והנוף, אבל מה בין זה ובין גביית תשלום עבור כניסה לשמורת הטבע בשבתות, האם זה נחשב באמת מעשה שאי-אפשר לוותר עליו?

אריה אלדד: אני לא מציע לוותר על פיקוח ושמירה על ערכי הטבע, אבל למה לגבות כסף בשבתות באותם מקומות?

מאיר שטרית: חבר הכנסת אלדד, הסיבה מאוד פשוטה, כי רשות הגנים חיה מהכסף הזה.

מאיר שטרית: חלק גדול מתקציבה בא מהסכומים שאנשים שמשלמים כדי להיכנס לגנים.

מאיר שטרית: אדם שאיננו רוצה לחלל שבת ולשלם כסף, יש לו אופציה לעשות את זה.

מאיר שטרית: כידוע, רשות הגנים מנפיקה כרטיס חבר למי שמעוניין בכך, בתשלום חד-פעמי שנתי לכל המשפחה, אם אני לא טועה, 49 שקלים לכל השנה, או 100 ומשהו שקלים לכל השנה לכל בן-אדם, והוא יכול להיכנס חופשי מתי שהוא רוצה.

מאיר שטרית: הרשות חייבת לקבל הכנסה.

אריה אלדד: הבעיה של האדם שמשלם נפתרת על-ידי מה שהשר הציע.

מאיר שטרית: אז מה הבעיה?

אריה אלדד: שהמדינה גובה כסף בשבת.

מאיר שטרית: אין ברירה.

אורי אריאל: המדינה עושה עסקים בשבת?

מאיר שטרית: בטח.

מאיר שטרית: רשות שדות התעופה, למשל, ידידי חבר הכנסת אורי אריאל, גובה בשבת, מה לעשות.

מאיר שטרית: יש מקומות שבכל זאת עובדים בשבת, ואי-אפשר להחיל שיתוק מוחלט על המדינה.

מאיר שטרית: בהרבה מקומות גובים.

מאיר שטרית: חבר הכנסת אורי אריאל שאל את השר לאיכות הסביבה ביום י"ב בחשוון התשס"ה (27 באוקטובר 2004): פורסם, כי 20% מכמות האמוניה המגיעה למתקן הטיפול בשפכים בחיפה מקורה בחזיריות באעבלין, המגדלות עשרות אלפי חזירים.

מאיר שטרית: משמעות הדבר, שאין טיפול ממשי בשפכים במקום.

מאיר שטרית: רצוני לשאול: 1.

מאיר שטרית: מה הוא הנזק שחזיריות אלו גורמות?

מאיר שטרית: 2.

מאיר שטרית: האם הן ייסגרו?

מאיר שטרית: 3.

מאיר שטרית: אם לא – כיצד יימנע נזק לסביבה?

מאיר שטרית: שר התחבורה מאיר שטרית: אדוני היושב-ראש, אני מתכבד להשיב על השאילתא של חבר הכנסת אורי אריאל.

מאיר שטרית: מידע כללי: בשטח השיפוט של היישוב אעבלין יש 20 חזיריות שגדלים בהן מעל 100,000 חזירים, וכן קיים בית-נחירה שהחזירים נשחטים בו.

מאיר שטרית: בשנתיים האחרונות, עקב פעילות אכיפה נמרצת של המשרד לאיכות הסביבה בשיתוף המשטרה הירוקה, הוגשו כמה כתבי אישום כנגד בעלי החזיריות, והדבר הביא להפסקת הזרמת שפכי החזיריות ישירות לנחל אבליים ולחיבור מרבית החזיריות למערכת הביוב ואף לסגירת חזירייה.

מאיר שטרית: מרבית השפכים שזורמים מהחזיריות למט"ש חיפה מקורם במתקן קדם-טיפול אחד, בבעלות שותפות המגדלים אעבלין.

מאיר שטרית: לפי נתונים שהציג איגוד ערים ביוב-חיפה למשרדנו, מדי יום זורמים ממתקן המגדלים למט"ש חיפה כ-1,000 מ"ק שפכים באיכות ירודה, החורגים מדרישות איגוד ערים ביוב-חיפה בעשרות, מאות ואלפי אחוזים במרכיבי אמוניה, זרחן, מלחים וחומר אורגני.

מאיר שטרית: 1.

מאיר שטרית: מה הנזק שהחזיריות גורמות - הנזק למתקן הטיפול בשפכים בחיפה ולסביבה הנובע מהזרמת שפכי החזיריות באיכות ירודה הוא: א.

מאיר שטרית: סתימת קו הולכת השפכים וזרימת ביוב לסביבה.

מאיר שטרית: המשמעות הסביבתית של חריגות במוצקים מרחפים, כלל מוצקים, מוצקים שוקעים וכלורידים היא סכנה מוחשית ומיידית להצטברות משקעים בקו הולכת השפכים למט"ש חיפה וסתימתו.

מאיר שטרית: רבות הפעמים שקו ביוב זה נסתם ושפכים זרמו ממנו לסביבה בקטעים שונים, כפי שמתרחש לעתים בקריית-ביאליק.

מאיר שטרית: סתימת קווי הולכת השפכים גורמת לרשויות המקומיות האחראיות להולכת השפכים השקעה כספית גבוהה בניקוי ותחזוקה של קווי הביוב ותחנות השאיבה; ב.

מאיר שטרית: פגיעה באיכות הקולחים המיועדת להשקיה חקלאית וזיהום מקורות מים; ג.

מאיר שטרית: פגיעה בתהליכי הטיהור במט"ש חיפה; ד.

מאיר שטרית: השקעת אנרגיה רבה לטיהור שפכים.

מאיר שטרית: 2.

מאיר שטרית: המשרד לאיכות הסביבה אוכף על שותפות המגדלים באעבלין את החוקים הסביבתיים בנושאי זיהום מקורות מים והזרמת שפכים למערכת הביוב שלא בערכים הנדרשים.

מאיר שטרית: בעלי החזיריות נחקרו על-ידי המשטרה הירוקה, ובקרוב יגיש המשרד לאיכות הסביבה כתב אישום כנגד שותפות המגדלים, שבו יבקש מבית-המשפט לסגור את החזיריות או לחייבם להסדיר את בעיית השפכים.

מאיר שטרית: 3.

מאיר שטרית: המשרד לאיכות הסביבה פנה לנציב המים במטרה לצמצם את כמות אספקת המים לחזיריות, עד לטיפול נאות בשפכים.

מאיר שטרית: במקביל, המשרד לאיכות הסביבה סבור שפעולות האכיפה כנגד שותפות המגדלים יאלצו אותם להשקיע בשדרוג מתקני הטיפול בשפכים ובכך להזרים את השפכים באיכות נדרשת, כפי שכל עסק מחויב על-פי חוק.

אלי בן-מנחם: שאלה נוספת לחבר הכנסת אורי אריאל, בבקשה.

אורי אריאל: אדוני היושב-ראש, אדוני השר, אני רק רוצה להודות על התשובה המפורטת.

אורי אריאל: אני יכול להבין את האיחור בתשובה עקב מחלתה של השרה יהודית נאות ז"ל.

אורי אריאל: תודה.

אלי בן-מנחם: תודה לחבר הכנסת אורי אריאל.

מאיר שטרית: אדוני היושב-ראש, רק לומר מלה אחת נוספת בעניין החזיריות.

מאיר שטרית: אחד הדברים שממריצים גידול חזירים הוא העובדה, שבשר החזיר, שנמכר באותם מקומות שבהם מוכרים בשר חזיר, נמכר במחיר זול לאין ערוך ממחיר בשר כשר.

מאיר שטרית: יש פער אדיר במחיר.

מאיר שטרית: יש אוכלוסיות גדולות במדינה, שמבחינתן לקנות בשר חזיר או בשר בקר כשר - המחיר שהם צריכים לשלם גבוה פי כמה; פי כמה, לא בכמה אלא פי כמה.

מאיר שטרית: זה מעודד כמובן אוכלוסיות שאין להן קשר לדת, אוכלוסייה שמסוגלת לאכול חזיר, לקנות חזיר.

מאיר שטרית: העלות של השחיטה הכשרה היא גבוהה, גבוהה מאוד; לדעתי, אגב, ללא הצדקה.

מאיר שטרית: אני חושב שהעניין מחייב בדיקה, דווקא של אלה שמעוניינים בכך, לראות איך אפשר להוריד את העלויות הנלוות בשחיטה הכשרה, שמעלות את מחיר הבשר הכשר לממדים שאזרח לא עומד בהם.

מאיר שטרית: הרבה מאוד אנשים, לצערי, נגררים לכל מיני חנויות מפורסמות בארץ לקנות את המוצרים האלה, או מוצרי טרפה, או מוצרי חזיר, במחירים נמוכים לאין ערוך ממחירי בשר כשר.

מאיר שטרית: אני חושב שזה מחייב איזה טיפול דווקא בצד הרבני, לראות איך מורידים את העלויות של השחיטה הכשרה.

אורי אריאל: אולי נחייב אותם לעשות שחיטה כשרה?

אורי אריאל: חברת הכנסת גילה פינקלשטיין שאלה את השר לאיכות הסביבה ביום כ"ה בכסליו התשס"ה (8 בדצמבר 2004): פורסם ב"ידיעות אחרונות" ביום כ"ח בתשרי תשס"ה, 13 באוקטובר 2004, כי 1,000 תנינים, שחלקם נגנבו מחוות גידול תנינים בדרום הארץ, עלולים להגיע למקורות מים ובתוך שנה להוות סכנה חמורה למטיילים.

אורי אריאל: רצוני לשאול: 1.

אורי אריאל: האם נכון הדבר?

אורי אריאל: 2.

אורי אריאל: אם כן – האם יש קריטריונים לבטיחות ולהגנה על חוות לגידול בעלי-חיים מסוכנים לציבור?

אורי אריאל: 3.

אורי אריאל: כיצד יטפל משרדך בחוות מעין אלו?

אורי אריאל: תשובת שר התחבורה מאיר שטרית: (לא נקראה, נמסרה לפרוטוקול) 1.

אורי אריאל: בסך הכול שוחררו לשוק כ-70 תנינים; מדובר בשתי הטלות שנגנבו מחוות הגידול.

אורי אריאל: מתוכם נתפסו 14, ו-30 פרטים מתו באילת בתוך מכולה כתוצאה מחשיפה לשמש - על בסיס מידע מודיעיני - כ-30 פרטים הוברחו לרשות הפלסטינית, פרטים בודדים עדיין חופשיים.

אורי אריאל: 2-3.

אורי אריאל: הרשות מבצעת סריקות לאורך הירקון, במקביל נמשך איסוף המידע המודיעיני ושיתוף פעולה הדוק עם יחידות המשטרה הרלוונטיות.

אורי אריאל: הביטוי העיקרי של פיקוח רשותי הוא פיקוח על מתקני האחזקה והרבייה של כלל חיות הבר בשביה בשיטת ביקורות תלת-שנתיות.

אורי אריאל: פורסמו תנאים מחייבים לאחזקה ולרבייה של חיות בר בשביה בהתאם לתנאי השטח שבהם מוחזקות החיות.

אורי אריאל: ואולם חשוב לציין, שהפיקוח במשאבים המוקצים מוגבל להפעלה, לאחזקה, לטיפול ולרבייה, אך לא לאבטחה כנגד גנבות ופריצות.

אורי אריאל: חבר הכנסת עמרם מצנע שאל את השר לאיכות הסביבה ביום כ"ו בחשוון התשס"ה (10 בנובמבר 2004): נודע לי, כי 7.5 טונות פסולת בניין בשנה מושלכות באופן בלתי מבוקר בשטחים פתוחים וגורמות למפגעים סביבתיים קשים וחזותיים בצדי הדרכים, לרבות זיהום אוויר ומי תהום.

אורי אריאל: החלטת הממשלה משנת 2003 קבעה להקצות תקציב להגברת האכיפה ולהענקת סיוע בהקמת מפעלי מיחזור.

אורי אריאל: רצוני לשאול: 1.

אורי אריאל: האם הועברו התקציבים להגברת האכיפה ולהקמת מפעלי מיחזור משנת 2003 ועד היום?

אורי אריאל: 2.

אורי אריאל: אילו פעולות ננקטות לתיקון המצב?

אורי אריאל: תשובת שר התחבורה מאיר שטרית: (לא נקראה, נמסרה לפרוטוקול) רקע - הפסולת המושלכת בשטחים הפתוחים מהווה מכת מדינה וגורמת למפגעים סביבתיים רבים ומגוונים, בראשם פגיעה בנוף הארץ ויצירת נזקים כלכליים.

אורי אריאל: כמות פסולת הבניין הנוצרת בישראל בשנה מוערכת בכ-7.5 מיליוני טונות, לרבות עודפי עפר וחפירה; כמות זו גדולה בכ-140% מכמות הפסולת הביתית הנוצרת בשנה בארץ.

אורי אריאל: לאתרי פסולת מוסדרים מגיעות כמיליון טונות פסולת בניין בשנה, ושאר הפסולת מושלכת באופן פראי בשטחים פתוחים, בשדות ובצדי דרכים.

אורי אריאל: רמות הפסולת הקיימות בשטחים הפתוחים מושכות אליהן עברייני פסולת נוספים, כך שהבעיות הולכות ומתעצמות עם הזמן.

אורי אריאל: אחריות הטיפול – חוק שמירת הניקיון, 1984, סעיף 7(א), קובע כי "רשות מקומית תקבע, בכפוף לכל דין, אתרים לסילוק או לריכוז וטיפול בפסולת בניין, גזם, צמיגים או גרוטאות רכב, בין בתחומה ובין מחוצה לו, בתיאום עם הרשות המקומית הנוגעת בדבר.

אורי אריאל: קביעה כאמור יכול שתיעשה במשותף בידי מספר רשויות מקומיות ויכול שתיעשה על-פי הוראת השר לאיכות הסביבה".

אורי אריאל: עוד קובע החוק כי "הרשות המקומית תפרסם ברבים הודעה על מקומם של אתרים שנקבעו כאמור" - סעיף 7(ג).

אורי אריאל: מפגעים ונזקים - 1.

אורי אריאל: פגיעה נופית וחזותית; 2.

אורי אריאל: הרס שטחים פתוחים, שבפיתוחם ובהכשרתם לצורכי הציבור הושקעו משאבים רבים; 3.

אורי אריאל: זיהום קרקע ומי תהום; 4.

אורי אריאל: זיהום אוויר הנגרם משרפות הפורצות בערמות פסולת; 5.

אורי אריאל: היווצרות בתי-גידול למזיקים ולמכרסמים; 6.

אורי אריאל: ירידה בערך הקרקע הפגועה ובערכם של השטחים הסמוכים לה.

אורי אריאל: מפגעים אלה נגרמים ומתעצמים בשל התפתחות ענף הבנייה והמעבר לחומרי בנייה מתוחכמים ומתקדמים יותר, המכילים חומרים מסוכנים כתוספים לבטון ובלוקים, חומרי איטום, צבעים ומדללי צבעים.

אורי אריאל: חומרים אלו מגבירים את הסיכונים הנובעים מההשלכה הפראית של הפסולת.

אורי אריאל: תמונת מצב – אתרי פסולת בניין.

אורי אריאל: אתרים חוקיים - 11; אתרים פעילים הנדרשים להסדרה סטטוטורית - היתר בנייה ו/או רשיון עסק - 10; אתרים הנדרשים לסגירה - 28; אתרים מתוכננים הנמצאים בתהליך סטטוטורי או שעומדים לפני הפעלה - 14; אתרים שנסגרו מאז ראשית 2003 - 5; מחצבות פעילות או נטושות, בעלות פוטנציאל להטמנה – 12.

אורי אריאל: בעיות עיקריות - 1.

אורי אריאל: קיים מחסור בפתרונות קצה מוסדרים לפסולת בניין – אתרי הטמנה ומפעלי מיחזור; 2.

אורי אריאל: ועדות התכנון והבנייה אינן מתנות מתן היתרי בנייה בפינוי הפסולת לאתרים מוסדרים; 3.

אורי אריאל: אין מנגנון המתנה מתן "טופס אכלוס" בהצגת אישור פינוי הפסולת לאתרים מוסדרים; 4.

אורי אריאל: האכיפה המוניציפלית והארצית לקויה; 5.

אורי אריאל: קיים מחסור בתקציבים לשיקום וניקוי שטחים פתוחים.

אורי אריאל: יעדי המשרד לאיכות הסיבה לטיפול בבעיה - 1.

אורי אריאל: סיוע בפתיחת אתרי הטמנה וגריסה מוסדרים בפריסה מחוזית וארצית; 2.

אורי אריאל: סיוע בהקמת תחנת מעבר לפסולת בניין; 3.

אורי אריאל: עידוד שימוש בחומר גרוס ממוחזר לפסולת בניין; 4.

אורי אריאל: קידום תקינה וחקיקה ברשויות המקומיות בסיוע משרד הפנים ורשויות התכנון; 5.

אורי אריאל: הגברת האכיפה והחמרתה – ברמה המקומית והארצית; 6.

אורי אריאל: הגברת שיתוף הפעולה הבין-משרדי לשם השגת המטרות הנ"ל.

אורי אריאל: א.

אורי אריאל: החלטת הממשלה מ-9 פברואר 2003 תקצבה לביצוע התוכנית 18 מיליון ש"ח לשנה, סך הכול 54 מיליון ש"ח לשלוש שנים.

אורי אריאל: ב.

אורי אריאל: הסכום השנתי - 18 מיליון ש"ח - צריך היה להתחלק באופן שווה בין המשרדים הבאים: הפנים, איכות הסביבה, התשתיות, השיכון, החקלאות ומינהל מקרקעי ישראל.

אורי אריאל: אף משרד לא העביר את תקציבו כמתחייב.

אורי אריאל: מינהל מקרקעי ישראל התחייב אבל לא העביר את הכסף.

אורי אריאל: ג.

אורי אריאל: עוד נאמר בתוכנית, כי בשנות התקציב 2004 ו-2005 ייקבע הסכום השנתי כתוספת מיוחדת לתקציב המשרד לאיכות הסביבה.

אורי אריאל: ד.

אורי אריאל: בשנת 2004 הוקצו 4.5 מיליוני ש"ח להקמת תשתיות ברשויות המקומיות, וכן הופרש תקציב לכוח-אדם ורכבים.

אורי אריאל: חבר הכנסת אלי אפללו שאל את השר לאיכות הסביבה ביום כ"ו בחשוון התשס"ה (10 בנובמבר 2004): ב-1 בנובמבר 2004 פורסם ב"ידיעות אחרונות", כי חלה עלייה במקרי הסרטן במטולה.

אורי אריאל: רצוני לשאול: 1.

אורי אריאל: האם תיבדק רמת הקרינה מהאנטנות הסלולריות באזור, ואם כן – מתי? 2.

אורי אריאל: האם נבדקה השפעת הקרינה מהאנטנות במוצב "נרקיס", ואם לא – האם תיבדק, ומתי?

מאיר שטרית: מכיוון שחבר הכנסת אפללו חולה, נבצר ממנו להיות בכנסת.

מאיר שטרית: בהזדמנות זו אני מבקש לאחל לו רפואה שלמה בשם כל חברי הכנסת הנמצאים פה.

מאיר שטרית: ובכל זאת אני רוצה לענות על השאילתא שלו, גם אם הוא איננו פה.

מאיר שטרית: 1-2.

מאיר שטרית: ביום 11 בנובמבר 2004 בוצעו על-ידינו מדידות קרינה בכל רחבי המושבה מטולה והסביבה.

מאיר שטרית: בבדיקות השתתף גם נציג הרשות המקומית, מר צביקי בז.

מאיר שטרית: רמות הקרינה שנמדדו בכל המקומות, נמוכות משמעותית מהנחיות המשרד.

אלי בן-מנחם: תודה.

אלי בן-מנחם: חבר הכנסת דוד אזולאי שאל את השר לאיכות הסביבה ביום ד' בכסליו התשס"ה (17 בנובמבר 2004):

אלי בן-מנחם: לפני כשנה שלח משרדך מכתב לרשויות מקומיות, ובו כתוב כי סיוע בנושא אגרואקולוגיה יינתן, בין היתר, בתחום תכנון אתרים מרכזיים לגידול חזירים.

אלי בן-מנחם: רצוני לשאול: 1.

אלי בן-מנחם: מי הגיש בקשה לקבלת תמיכה בתחום זה?

אלי בן-מנחם: 2.

אלי בן-מנחם: מי קיבל תמיכה בתחום זה, וכמה?

אלי בן-מנחם: 3.

אלי בן-מנחם: מה הם הקריטריונים לקבלת תמיכה בתחום זה?

אלי בן-מנחם: שר התחבורה מאיר שטרית: אני מתכבד, אדוני היושב-ראש, להשיב על השאילתא של חבר הכנסת דוד אזולאי: 1.

אלי בן-מנחם: המועצה המקומית פאסוטה היתה הרשות היחידה שהגישה בקשת תמיכה לנושא תכנון סביבתי לאתר גידול מרכזי של חזירים.

אלי בן-מנחם: 2.

אלי בן-מנחם: הרשות המקומית פאסוטה חזרה בה מהפרויקט, אשר על כן הבקשה לא נדונה ולא אושרה.

אלי בן-מנחם: 3.

אלי בן-מנחם: כללי הסיוע להקמת אתר מרכזי לגידול חזירים זהים לשאר התחומים שלהם מציע המשרד לאיכות הסביבה סיוע, והם: הפרויקט המבוקש עולה בקנה אחד עם מדיניות המשרד לאיכות הסביבה; עמידתו של המבקש בדיני איכות הסביבה; עמידתו של המבקש בכל דרישות המשרד לאיכות הסביבה; השתתפות תקציבית של הרשות או החקלאי.

אלי בן-מנחם: יודגש כי המשרד לאיכות הסביבה אינו מעודד הקמת אתרים לגידול חזירים וכי עיקר עניינו במניעת ההשפעות הסביבתיות השליליות הנובעות מפעילות זו.

אלי בן-מנחם: שאלה נוספת, חבר הכנסת דוד אזולאי, בבקשה.

דוד אזולאי: אדוני היושב-ראש, אדוני השר, אם המשרד לאיכות הסביבה לא מעודד הקמת חזיריות, בכל זאת, למה היתה פנייה?

דוד אזולאי: אם הבנתי נכון מדברי השר, בעצם שום רשות מקומית, נכון להיום, לא קיבלה שום תמיכה בעקבות הפנייה של השרה.

דוד אזולאי: אז בעצם כל הפנייה הזאת אומרת דורשני.

מאיר שטרית: המשרד לאיכות הסביבה מציע סיוע לאנשים שממילא רוצים להקים מרכז לגידול חזירים, כדי להבטיח שאם מקימים מרכז כזה, הוא יהיה על-פי תקנים של המשרד לאיכות הסביבה, בתנאי, כמובן, שהוא עומד בדרישות וכן הלאה.

מאיר שטרית: המקרה היחיד שאנחנו יודעים עליו הוא שהמועצה המקומית פאסוטה הגישה בקשה וחזרה בה בעצמה.

מאיר שטרית: לכן לא קרה מהעניין הזה דבר.

מאיר שטרית: אי-אפשר לבטל את הסיוע כי הוא נכון.

מאיר שטרית: אם מישהו רוצה באמת להקים חזירייה, ויש כאלה שמגדלים חזירים בארץ, ברור שעדיף שיעשה את זה על-פי תקני איכות הסביבה, ולא, נוסף על הכול, יגרום גם לזיהום סביבתי.

מאיר שטרית: חברת הכנסת נעמי בלומנטל שאלה את השר לאיכות הסביבה ביום ד' בכסליו התשס"ה (17 בנובמבר 2004): לפי ממצאי דוח אפידמיולוגי, קיימת סכנת זיהום סביבתי באזור רמת-חובב.

מאיר שטרית: רצוני לשאול: 1.

מאיר שטרית: היש הנחיות האוסרות או מגבילות שהות במקום?

מאיר שטרית: 2.

מאיר שטרית: אם כן – מה הן?

מאיר שטרית: (לא נקראה, נמסרה לפרוטוקול) אין זה מתפקידו ומסמכותו של המשרד לאיכות הסביבה להנחות או להגביל שהות של בני-אדם באזור רמת-חובב.

מאיר שטרית: האחריות לעובדים במפעלים היא בידי משרד התמ"ת, ולאזרחים בסביבה - בידי משרדי הבריאות והפנים.

מאיר שטרית: המשרד לאיכות הסביבה פועל להפחתת המפגעים שמקורם באזור התעשייה רמת-חובב באמצעות ניטור, פיקוח ואכיפה.

מאיר שטרית: כמו כן הוכנה תוכנית פעולה לטיפול בכל מפגעי רמת-חובב.

מאיר שטרית: לאחרונה קיבלו המועצה המקומית והמפעלים תנאים מחמירים, באמצעות רשיונות העסק המחייבים אותם להתקין אמצעים להפחתה משמעותית של זיהום האוויר.

מאיר שטרית: יישום תוכנית הפעולה יוביל לכך שניתן יהיה ללא חשש ומגבלות לשהות בתחום ובסמוך לאזור התעשייה רמת-חובב.

מאיר שטרית: חבר הכנסת יצחק וקנין שאל את השר לאיכות הסביבה ביום י"א בכסליו התשס"ה (24 בנובמבר 2004): פורסם, כי לדברי תושבי מטולה יש קשר ישיר בין ריבוי האנטנות הסלולריות והאנטנות הצבאיות במטולה לבין העלייה במקרי הסרטן שנרשמו בחודשים האחרונים.

מאיר שטרית: עוד פורסם, כי משרדך הודיע שהנושא ייבדק.

מאיר שטרית: רצוני לשאול: האם נפתחה בדיקה, ואם כן – מה היא העלתה עד כה?

מאיר שטרית: התשובה זהה לתשובה שעניתי לחבר הכנסת אפללו.

מאיר שטרית: נבדקו רמות קרינה, כאמור, בכל רחבי המושבה מטולה והסביבה, והשתתף גם נציג הרשות המקומית.

מאיר שטרית: רמות הקרינה שנמדדו בכל המקומות נמוכות משמעותית מהנחיות המשרד.

מאיר שטרית: חבר הכנסת דניאל בנלולו שאל את השר לאיכות הסביבה ביום ג' בטבת התשס"ה (15 בדצמבר 2004): פורסם ב"הארץ", כי שתי שרפות בחוות הגז בקריית-אתא, האחת ב-1988 והאחרת ב-1994, גרמו לפינוי אלפי בני-אדם מבתיהם, וכי עיריית חיפה מאשימה את משרדי הממשלה שלא מנעו מחברות הגז לסכל כל החלטה לפתרון הולם.

מאיר שטרית: רצוני לשאול: 1.

מאיר שטרית: האם הידיעות נכונות?

מאיר שטרית: 2.

מאיר שטרית: אם כן – מדוע הוחלט להשאיר את חוות הגז בקריית-אתא?

מאיר שטרית: (לא נקראה, נמסרה לפרוטוקול) 1.

מאיר שטרית: במשך השנים היו ויכוחים על ביצוע הטמנה ו/או פינוי האתרים, אבל לנו לא ידוע על האשמה כמפורט בשאילתא.

מאיר שטרית: החווה נמצאת בשטח השיפוט של עיריית קריית-אתא ולא של עיריית חיפה.

מאיר שטרית: שרי התשתיות והאנרגיה דרשו כמונו הטמנה על מנת למנוע סכנה.

מאיר שטרית: הידיעה על פינוי אלפי תושבים - בשנת 1988.

מאיר שטרית: בשנת 1994 לא פונו תושבים כלל.

מאיר שטרית: 2.

מאיר שטרית: המשרד לאיכות הסביבה דרש להטמין את מכלי הגז.

מאיר שטרית: זו מדיניות המשרד לגבי כל חוות הגז, על אחת כמה וכמה במיקומה הנוכחי של החווה.

מאיר שטרית: אחרי תהליכים מורכבים ומאמצים רבים, החליטה המועצה הארצית לתכנון ובנייה בתאריך 2 בנובמבר 2004, בהחלטה מס' 453, לחייב את חוות הגפ"מ להטמין במקום הנוכחי בקריית-אתא.

מאיר שטרית: העתקת החווה למיקום אחר היא באופק הזמן לטווח הארוך, וזאת לאור הקושי במציאת חלופה מתאימה ומשך הזמן הנדרש למימוש חלופה שכזאת.

מאיר שטרית: לכן אנו סומכים את ידינו על ההחלטה שיש להטמין את החווה במיקומה הנוכחי.

מאיר שטרית: לאחר שהחווה תוטמן, הסיכון לסביבה יפחת לרמת סיכון קבילה.

מאיר שטרית: המועצה הארצית לתכנון ובנייה דרשה שהנושא ייבדק לעומק באמצעות סקר סיכונים נוסף.

מאיר שטרית: לחוות הגפ"מ יש היתר רעלים תקף ממשרדנו על-פי חוק החומרים המסוכנים.

מאיר שטרית: כמו כן יש לחוות הגפ"מ גם אישור כיבוי תקף מאיגוד ערים לכבאות.

מאיר שטרית: חבר הכנסת חמי דורון שאל את שר הרווחה ביום ה' בחשוון התשס"ה (20 באוקטובר 2004): לפי ילקוט הפרסומים 5320, הוקצו לישיבות 4 מיליונים ו-759,155 ש"ח, שהם כ-36% מסך התמיכות שחילק משרד הרווחה.

מאיר שטרית: רצוני לשאול: 1.

מאיר שטרית: מדוע "הדרת ירושלים" מתוקצב בכ-84,000 ש"ח, בעוד "בית איזי שפירא", המטפל בילדים בעלי מוגבלויות, מתוקצב בכ-30,000 ש"ח?

מאיר שטרית: 2.

מאיר שטרית: האם שונו קריטריוני החלוקה מימי השר הקודם?

מאיר שטרית: 3.

מאיר שטרית: כיצד מתיישבת תמיכה בסך מיליון ו-847,572 ש"ח במוסדות "קמחא דפסחא" עם הודעת השר מאוקטובר 2003, שלפיה תופסק התמיכה ב-2004?

מאיר שטרית: (לא נקראה, נמסרה לפרוטוקול) תמיכת משרד הרווחה בארגונים נשענת על המסגרת התקציבית המאושרת על-ידי הכנסת ועל מבחני תמיכה ספציפיים, לפי תחום ומטרת הסיוע וכפי שאושרו על-ידי משרד המשפטים.

מאיר שטרית: 1.

מאיר שטרית: ההשוואה שערכת בין עמותת "הדרת ירושלים" לבין "בית איזי שפירא" אינה נכונה מאחר שמדובר בשני גופים המקבלים תמיכה לפי מבחני תמיכה וקריטריונים שונים.

מאיר שטרית: ההשוואה עצמה מתעלמת מן הראייה הכוללת של משרד הרווחה כלפי שני ארגונים אלה.

מאיר שטרית: להמחשת הדבר אציין, כי ל"בית איזי שפירא" הועברו מינואר 2004 - נוסף על התמיכה המוזכרת - כ-2.5 מיליוני ש"ח, ועד סוף שנת התקציב התקצוב של משרד הרווחה בגין פעילות הארגון יעמוד על כ-3 מיליוני ש"ח.

מאיר שטרית: 2.

מאיר שטרית: מבחני התמיכה בתחום החזקת חניכים בפנימיות שונו במהלך תקופת כהונתו של שר הרווחה לשעבר.

מאיר שטרית: לעומת זאת, מבחני התמיכה לעניין הסיוע לארגונים המטפלים באנשים עם מוגבלות לא שונו.

מאיר שטרית: 3.

מאיר שטרית: ככל הידוע, שר הרווחה לשעבר הודיע על הפסקת התמיכה בשנת 2004 לארגונים המספקים סלי מזון ולבתי-תמחוי, אך לא לארגונים המספקים "קמחא דפסחא".

אלי בן-מנחם: אדוני שר התחבורה, חבר הכנסת שטרית, אני מודה לך.

אלי בן-מנחם: רבותי חברי הכנסת, תם סדר-היום.

אלי בן-מנחם: הישיבה הבאה תתקיים מחר, יום שלישי, כ"ג בטבת התשס"ה, 4 בינואר 2005, בשעה 15:00.

אלי בן-מנחם: ישיבה זו נעולה.